
MUŞCHII ABDOMENULUI 

r 

Peretele anterior al cavităţii abdominale este format dintr-o zonă extinsă ce nu conţine 
oase protectoare. Astfel, straturi întinse şi subţiri de muşchi se găsesc în peretele abdomi¬ 
nal pentru a ajuta la contenţia viscerelor abdominale şi la flexia trunchiului. O linie nu¬ 
mită linia albă, se întinde pe linia mediană a peretelui abdominal, de la apofiza xifoidă la 
simfiza pubiană. Linia albă este constituită în principal din ţesut conjunctiv, fără muşchi, 
nervi sau vase mari de sânge. 

Unul dintre muşchii importanţi ai peretelui abdominal este dreptul abdominal (Fi¬ 
gura 9.11). Dreptul abdominal este un muşchi lung, lat, asemănător unei benzi, situat pe 
fiecare parte a liniei albe. Leagă oasele pubiene de coaste şi stern şi, împreună cu alţi 
muşchi abdominali, comprimă cavitatea abdominală, ajutând şi la flexia coloanei verte¬ 
brale. Originea lui este pe creasta pubiană, iar inserţia este pe apofiza xifoidă. 

Un alt muşchi important este oblicul extern. Oblicul extern este un muşchi superfi¬ 
cial şi extins, asemănător unei fâşii, ce porneşte de la ultimele opt coaste inferioare şi se 
întinde în jos şi medial. Se inseră printr-o aponevroză pe linia albă şi pubis. Oblicul ex¬ 
tern comprimă peretele abdominal. Un al treilea muşchi abdominal este oblicul intern. 
Acest muşchi constituie stratul mijlociu al celor trei straturi musculare, care sunt situate 
lateral de dreptul abdominal. Fibrele lui au o direcţie aproape perpendiculară faţă de cele 
ale oblicului extern. Oblicul intern are originea pe creasta iliacă şi inserţia pe cartilajele 
coastelor inferioare, dar şi pe linia albă şi pe creasta pubiană. 

Cel mai profund dintre cei trei muşchi dispuşi lateral de dreptul abdominal, este 
transversul abdominal. El are originea pe coastele inferioare şi pe apofizele vertebre¬ 
lor lombare şi inserţia pe linia albă şi pe creasta pubiană. Funcţia lui este de a contracta 
peretele abdominal. în plus, el contribuie la flexia trunchiului şi la expirul forţat prin 
împingerea diafragmului în sus. 



FIGURA 9.11 Cei mai importanţi muşchi ai peretelui abdominal. 

MUŞCHII RESPIRAŢIEI 


Actul respirator are două faze: inspirul, în timpul căruia toracele se expansionează şi 
aerul intră în plămâni, şi expirul, în timpul căruia toracele se relaxează şi aerul iese din 
plămâni. Cei mai importanţi muşchi inspiratori includ diafragmul şi muşchii inter- 
costali externi. Inspirul mai profund implică muşchi precum pectoralul 
mare şi trapezul. în timpul expiraţiei, muşchii implicaţi sunt oblicul in¬ 
tern, oblicul extern, transversul abdominal şi dreptul abdominal. Totuşi, 
expiraţia este în general un proces pasiv, ce urmează relaxării muşchilor 
inspiratori. 


DE REJINUT 

Respiraţia relaxată impli¬ 
că diafragmul şi muşchii 
intercostali externi. 


MUŞCHII PELVISULUI 

Muşchii pelvisului contribuie la formarea pereţilor şi a planşeului pelvin. Doi dintre cei 
mai importanţi muşchi care participă la formarea planşeului pelvin sunt ridicătorul anal 
şi coccigianul. 

Ridicătorul anal este un muşchi pereche, care îşi are originea pe pereţii pelvisului, 
la nivelul pubisului şi al ischionului. Fiecare muşchi se inseră pe muşchiul de pe partea 
opusă formând un rafeu, în care fibrele musculare se împletesc; acest rafeu se termină 
posteiior sub forma unei bandelete (Figura 9.12) care se inseră pe coccis. Acest muşchi 
susţine organele pelvine. 

Muşchiul coccigian este un muşchi mic, în formă de evantai, care asistă ridicătorul 
anal. Are originea pe spina ischionului şi se inseră pe coccis, ajutând la susţinerea orga¬ 
nelor pelvine. 

FIGURA 9.12 Muşchii profunzi ai pelvisului feminin. 

ÎNTREBĂRI RECAPITULATIVE 

SECŢIUNEA A - Identificaţi corect literele corespunzătoare muşchilor. 



1. Adductorul lung 

2. Bicepsul brahial 

3. Brahialul 

4. Brahioradialul 

5. Deltoidul 

6. Extensorul lung al 
degetelor 

7. Oblicul extern 

8. Frontalul 

9. Gastrocnemianul 

10. Gracilis 

11. Maseterul 

12. Orbicularul ochiului 

13. Orbicularul gurii 

14. Pectoralul mare 

15. Peronierul lung 

16. Dreptul abdominal 

17. Dreptul femural 

18. Croitorul 

19. Dinţatul anterior 

20. Solearu! 

21. Sternocleido- 
mastoidianul 

22. Tensorul fasciei late 

23. Tibialul anterior 

24. Trapezul 

25. Vastul lateral 

26. Vastul medial 

27. Zigomaticul 


FIGURA 9.13 

Identificaţi corect literele corespunzătoare muşchilor. 



FIGURA 9.14 


_1. Bicepsul femural 

_2. Tendonul calcanean 

_3. Deltoidul 

_4. Grupele extensoare şi flexoare 

carpiene 

_5. Extensorul degetelor 

_6. Oblicul extern 

_7. Gastrocnemianul 

_ 8. Fesierul mare 


9. Grupul muşchilor poplitei 

10. Dorsal mare 

11. Occipitalul 

12. Semimembranosul 

13. Semitendinosul 

14. Stemocleidomastoidianul 

15. Trapezul 

16. Tricepsul brahial 

SECŢIUNEA B - Completare: Adăugaţi cuvântul sau cuvintele corecte care comple¬ 
tează fiecare dintre următoarele afirmaţii. 

1. Tendoanele care ataşează mulţi muşchi la oase sunt compuse din_. 

2. Benzile largi, late, şi subţiri de ţesut conjunctiv care ataşează muşchii sau fascia 

altor muşchi la oase sunt denumite_. 

3. Muşchii prim motori se mai numesc şi_. 

4. Muşchii ce acţionează în opoziţie cu muşchii prim motori se mai numesc şi 

5. Muşchiul lat, zimţat, care trage scapula şi extremitatea superioară în afară este 

6. Trapezul este un muşchi lat, triunghiular, aflat de-a lungul spatelui, cu originea 
pe osul occipital şi apofizele mai multor vertebre şi cu inserţia pe claviculă şi pe 

7. Muşchiul ce extinde braţul şi acţionează antagonist pectoralului mare este 

8. Muşchiul care acoperă umărul şi abduce braţul, cu originea pe scapulă şi claviculă 

şi inserţia pe humerus este_. 

9. Cel mai superficial muşchi anterior al braţului, cu două capete de origine este 

10. Tricepsul brahial are originea prin trei capete la nivelul humerusului, scapulei şi 

claviculei, iar inserţia pe ulnă pe un reper osos numit_. 

11. Muşchiul braţului responsabil de flexia braţului din cot este_. 

12. Muşchiul supinator produce rotaţia antebraţului astfel încât palma să fie îndreptată 

spre_. 

13. Antebraţul este rotit medial de către pronatorul rotund şi_pronator. 

14. Flexia degetelor este determinată de flexorul radial al carpului şi de flexorul 
_al carpului. 

15. Acţiunea ce permite policelui să atingă vârfurile celorlalte degete este cunoscută 

ca_. 

16. Fiecare deget este deservit de muşchii mâinii şi muşchii lungi ai_. 

17. Muşchiul care uneşte extremitatea inferioară de scheletul axial pentru a produce 

flexia coapsei şi flexia trunchiului este_. 

18. Muşchiul iliac are originea în fosa iliacă a ilionului şi inserţia pe trohanterul mic al 


19. Pentru încrucişarea picioarelor se utilizează muşchiul cunoscut sub denumirea de 


20. Grupul muscular mare, cu patru capete, al feţei anterioare a coapsei este 


21. Fibre din dreptul femural, vastul lateral şi alţi doi muşchi, converg pentru a se 

insera la nivelul __. 

22. Muşchiul aparţinând grupului muşchilor poplitei, care extinde coapsa şi flectează 

gamba, se numeşte_ . 

23. Muşchiul tendinos aparţinând grupului muşchilor poplitei, care flectează gamba şi 

o roteşte medial, se numeşte __. 

24. Muşchiul cu două capete, cu originea pe tuberozitatea ischiadică şi pe corpul 
femurului, şi inserţia pe fibulă, care produce extensia coapsei şi flexia gam¬ 
bei este un muşchi ce face parte din grupul muşchilor poplitei şi se numeşte 


25. Cei trei muşchi ai grupului adductorilor sunt adductorul mare, adductorul scurt şi 

adductorul_. 

26. Grupul muscular al adductorilor are originea pe corpul pubisului şi se inseră pe 

femur pentru a produce adducţia_. 

27. Cel mai mare muşchi al feselor cu originea parţial pe ilion şi inserţia pe femur se 

numeşte_ , 

28. Fesierul mijlociu se inseră pe trohanterul mare al femurului şi produce mişcarea 

denumită_ 

29. Mişcările de dorsoflexie şi inversie ale piciorului sunt produse de muşchiul numit 


30. Pe suprafaţa posterioară a gambei se află un muşchi mare, cu originea pe condilul 
medial al femurului şi inserţia pe calcaneu, care se numeşte 

31. Flexia plantară a piciorului este produsă de muşchiul 

32. Tendonul care uneşte gastrocnemianul de calcaneu este denumit 

33. Pentru că mulţi dintre muşchii faciali nu mişcă niciun os, ei nu sunt ataşaţi prin 

intermediul structurilor numite __. 

34. Cei mai mulţi muşchi faciali derivă din_ 

35. Muşchiul lung al gâtului şi muşchiul lung al capului permit capului să se 


36. Muşchiul longissimus şi semispinalul capului permit amândoi mişcarea capului 

denumită_. 

37. Muşchiul facial care contribuie la închiderea gurii şi care poate fi palpat când gura 

este încleştată se numeşte_. 

38. Mandibula este mişcată în sens lateral şi protruzionează cu ajutorul muşchiului 

numit_. 

39. Muşchii faciali subţiri cu inserţia la piele şi originea pe suprafaţa craniului, şi care 

contribuie la mimică, se numesc_. 

40. Cei doi muşchi care ridică sprâncenele se numesc_. 

41. Muşchii extrinseci sunt responsabili de mişcările_. 

42. Muşchii intrinseci modifică forma unor structuri ale ochiului şi produc dilatarea şi 

constricţia_. 

43. Muşchiul care trage capul lateral şi spre torace, flectează şi extinde capul este 

numit _. 

44. Muşchii lungi, înguşti şi laţi din partea anterioară a gâtului, care acoperă suprafaţa 

laterală a glandei tiroide şi trag laringele şi osul hioid în jos pentru deglutiţie, se 
numesc_. 

45. Pe linia mediană a peretelui abdominal există o linie de ţesut conjunctiv cunoscută 

sub numele de_. 

46. Un muşchi asemănător unei benzi care leagă osul pubian de coaste şi stern şi com¬ 
primă conţinutul cavităţii abdominale se numeşte_. 

47. Stratul muscular superficial ce porneşte de la cele opt coaste inferioare şi se inseră 

pe pubis şi linia albă pentru a încorda peretele abdominal şi a comprima abdome¬ 
nul se numeşte_. 

48. Cei mai importanţi muşchi implicaţi în inspiraţie sunt muşchii intercostali externi 

şi un muşchi sub formă de cupolă cunoscut sub numele de_. 

49. Muşchiul care susţine organele cavităţii pelvine şi formează un rafeu la nivelul 

planşeului cavităţii pelvine se numeşte_. 

50. Muşchiul care susţine organele cavităţii pelvine, cu originea pe spina ischionului şi 

inserţia pe coccis, este_. 

SECŢIUNEA C întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Capătul mobil al muşchiului este denumit 

A. origine 

B. inserţie 

C. parte proxima lă 

D. parte dosală 

2. Benzile de ţesut conjunctiv numite aponevroze, sunt ataşate la fascia altor muşchi 
şi leagă, de asemenea, 

A. oase de oase 

B. tendoane de oase 

C. oase de ligamente 

D. muşchii de oase 

3. în corpul uman, muşchii pot avea următoarele funcţii, cu excepţia 

A. flexori 

B. extensori 

C. coordonatori 

D. adductori 

4. Muşchiul dinţat anterior este situat 

A. pe partea laterală a toracelui 

B. deasupra nasului 

C. la nivelul părţii superioare a coapsei 

D. la nivelul părţii inferioare a coapsei 

5. Muşchiul care este contractat atunci când fosa glenoidă este îndreptată în sus în 
timpul abducţiei braţului, este 

A. marele dorsal 

B. pătratul pronator 

C. fesierul mijlociu 

D. trapezul 

6. Bicepsul brahial este astfel numit pentru că prezintă 

A. două capete 

B. două mişcări pe care le realizează 

C. două inserţii 

D. doi muşchi care îl alcătuiesc 

7. Brahialul, tricepsul brahial şi bicepsul brahial sunt cu toţii muşchi ai 

A. gambei 

B. braţului 

C. trunchiului 

D. feselor 

8. Cei mai importanţi muşchi care rotesc antebraţul spre medial sunt 

A. bicepsul femural şi bicepsul brahial 

B. tibialul anterior şi tibialul posterior 

C. rotundul pronator şi pronatoml pătrat 

D. fesierul mare şi fesierul mijlociu 

9. Muşchiul care acoperă umărul şi în care se administrează frecvent vaccinurile se 
numeşte 

A. iliopsoas 

B. deltoid 

C. tibial 

D. drept abdominal 

10. Muşchii interosoşi dorsali realizează mişcarea 

A. gambelor 

B. trunchiului 

C. feţei 

D. degetelor 

11. Muşchii coapsei includ 

A. marele dorsal şi pectoralul mare 

B. croitorul şi vastul lateral 

C. sternocleidomastoidianul 

D. diafragmul şi muşchii intercostali 

12. Cvadricepsul femural 

A. se găseşte la nivelul antebraţului şi are trei capete 

B. se află sub pectoralul mare şi pectoralul mic 

C. se coordonează cu muşchiul lung al gâtului şi muşchiul lung al capului 

D. se află în apropierea femurului şi are patru capete 

13. Semitendinosul şi semimembranosul sunt consideraţi amândoi 

A. muşchi ai feselor 

B. muşchi care permit mişcări faciale 

C. muşchi ai grupului popliteu 

D. muşchi ai pelvisului 

14. Cel mai mare muşchi al feselor este 

A. tibialul anterior 

B. fesierul mare 

C. transversul abdominal 

D. iliopsoasul 

15. Punctul de inserţie al solearului şi al gastrocnemianului este 

A. carpianul numit navicular 

B. ultima vertebră 

C. tarsianul denumit calcaneu 

D. cartilajul costal 

16. întoarcerea piciorului în jos, mişcare denumită flexie plantară, este realizată de 

A. pectoralii mare şi mic 

B. peronierul lung 

C. solear şi gastrocnemian 

D. deltoid şi trapez 

17. Muşchii feţei îşi au originea pe oasele feţei sau pe 

A. fascia superficială 

B. ligamentele feţei 

C. ţesutul cerebral 

D. limbă 

18. Printre flexorii importanţi ai capului se numără 

A. temporalul şi pterigoidianul lateral 

B. muşchiul lung al capului şi muşchiul lung al gâtului 

C. ridicătorul anal 

D. dreptul abdominal 

19. Când gura este încleştată, muşchiul care se palpează la nivelul tâmplei este 

A. orbicularul gurii 

B. epicranianul 

C. muşchiul extrinsec 

D. temporalul 

20. Pterigoidianul lateral contribuie la mişcarea 

A. gâtului în sus şi în jos 

B. trunchiului în flexie 

C. mandibulei de o parte şi alta 

D. sprâncenelor 

21. Muşchiul ciliar care modifică lorma cristalinului, şi muşchii dilatatori şi constric¬ 
tori ai pupilei, sunt cu toţii denumiţi 

A. muşchi orbiculari 

B. muşchi platisma 

C. muşchi intrinseci 

D. muşchi maseteri 

22. Muşchii care realizează mişcările de aprobare sau negaţie includ 

A. maseterul 

B. solearul 

C. stemocleidomastoidianul 

D. linia albă 

23. Muşchiul lung şi aplatizat aflat de ambele pălii ale liniei albe, care leagă coastele 
şi sternul de osul pubian, este 

A. trapezul 

B. cvadricepsul femural 

C. coccigianul 

D. dreptul abdominal 

24. Oblicul extern şi oblicul intern se ataşează la 

A. muşchii grupului popliteu 

B. linia albă 

C. bicepsul femural 

D. zigomatic 

25. Muşchii intercostali externi sunt implicaţi în procesul de 

A. digestie 

B. excreţie 

C. mişcare 

D. respiraţie 


SECŢIUNEA D - Adevărat/Fals: La următoarele enunţuri marcaţi cu litera „A ” afir¬ 
maţia care este adevărată. Dacă este falsă, modificaţi cuvântul subliniat pentru a o 
transforma într-una adevărată. 

1. Ori ginea unui muşchi este în general situată mai departe de linia mediană a corpu¬ 
lui. 

2. Muşchii sunt frecvent ataşaţi de oase prin ţesut conjunctiv ce constuie ligamentele . 

3. Muşchii prim motori ai corpului au de obicei muşchi care acţionează opus lor, 
denumiţi antagonisti . 

4. Muşchiul antebraţului care produce rotaţia antebraţului astfel încât palmele să fie 
îndreptate spre anterior, se numeşte brahioradial . 

5. Pectoralul mare coboară umărul în timp ce abduce scapula. 

6. Muşchiul care flectează braţul la nivelul articulaţiei cotului împreună cu bicepsul 
brahial este deltoidul . 

7. Opozabilitatea este acţiunea prin care muşchii scurţi permit policelui să atingă 
vârfurile celorlalte degete. 

8. Muşchiul feţei anterioare a coapsei care acţionează atunci când se ia poziţia de 
picioare încrucişate a croitorului este iliopsoasul . 

9. Bicepsul femural şi semitendinosul sunt doi dintre cei trei muşchi ai grupului po- 
pliteu . 

10. Fibrele ce provin din toţi cei patru muşchi ai cvadricepsului femural converg şi se 
inseră pe tuberozitatea tibială şi pe navicular . 

11. Grupul muscular al adductorilor, inclusiv adductorul mare şi adductorul lung, pro¬ 
duc adducţia umărului . 

12. Funcţia principală a fesierului mare este extensia membrului inferior la nivelul 
articulaţiei soldului . 

13. Gastrocnemianul produce flexia plantară şi este localizat la nivelul feţei anterioare 
a gambei. 

14. Inserţia gastrocnemianului la unul dintre metatarsiene se face prin intermediul 
ligamentului larg . 

15. Peronierul lung şi peronierul scurt sunt implicaţi în mişcările mâinii . 

16. Unii dintre muşchii feţei diferă de alţi muşchi ai corpului prin faptul că nu necesită 
conexiunea cu oasele prin intermediul tendoanelor . 

17. Unul dintre muşchii importanţi care realizează închiderea gurii este muşchiul oblic 
inferior . 

18. Muşchi precum orbicularul gurii sau zigomaticul sunt cunoscuţi drept muşchi 
sistemici datorită inserţiilor lor la piele şi datorită apropierii lor de suprafaţa pielii. 

19. Când colţul gurii se ridică în zâmbet, muşchiul care acţionează este trapezul . 

20. Orbicularul gurii înconjoară gura şi determină ţuguierea buzelor. 

21. Muşchii infrahioidieni acoperă suprafaţa posterioară a gâtului şi trag laringele în 
jos în timpul deglutiţiei. 

22. Linia albă se întinde de la apofiza xifoidă până la simfîza pubiană şi este alcătuită 
din ţesut conjunctiv. 

23. Oasele pubiene sunt legate de coaste şi stern prin diafragm . 

24. Oblicii intern şi extern sunt muşchi ce acoperă organele toracelui . 

25. Atât coccigianul, cât şi ridicătorul anal, contribuie la formarea planşeului şi pereţi¬ 
lor pelvişulul. 

SECŢIUNEA E — Studiu de caz 

Mia este alergătoare în echipa de atletism a şcolii ei. Ea şi-a rupt tendonul calcanean, o 
leziune care a necesitat tratament chirurgical. Ce muşchi a fost afectat în principal? Este 
tendonul calcanean originea sau inserţia acestui muşchi? Ce mişcare nu va putea ea să 
facă până nu va fi operată? Este aceasta esenţială pentru alergare? 


RĂSPUNSURI 


SECŢIUNEA A 
Figura 9.13 

SECŢIUNEA B - Completare 


1. ţesut conjunctiv 

26. coapsei 

2. aponevroze 

27. fesierul mare 

3. agonişti 

28. abducţie 

4. antagonişti 

29. tibial anterior 

5. dinţatul anterior 

30. gastrocnemian 

6. scapulă 

31. solear 

7. dorsal mare 

32. tendonul ahilian 

8. deltoidul 

33. tendoane 

9. bicepsul brahial 

34. fascia superficială 

10. olecranon 

35. flecteze 

11. brahialul/bicepsul brahial 

36. extensie 

12. anterior 

37. temporal 

13. pătratul 

38. pterigoidian lateral 

14. ulnar 

39. muşchi cutanaţi 

15. opozabilitate 

40. epicranieni 

16. antebraţului 

41. globilor oculari 

17. psoasul mare 

42. pupilei 

18. femurului 

43. stemocleidomastoidian 

19. croitor 

44. muşchii infrahioidieni 

20. cvadricepsul femural 

45. linia albă 

21. patelei 

46. dreptul abdominal 

22. semimembranos 

47. oblicul extern 

23. semitendinos 

48. diafragm 

24. biceps femural 

49. ridicătorul anal 

25. lung 

50. coccigianul 


SECŢIUNEA C - întrebări cu răspuns la alegere 


1 . 

B 

6. 

A 

11. 

B 

16. 

C 

21. 

C 

2. 

D 

7. 

B 

12. 

D 

17. 

A 

22. 

C 

3. 

C 

8. 

C 

13. 

C 

18. 

B 

23. 

D 

4. 

A 

9. 

B 

14. 

B 

19. 

D 

24. 

B 

5. 

D 

10. 

D 

15. 

C 

20. 

C 

25. 

D 

SECŢIUNEA D - Adevărat/Fals 


1. inserţia 

14. 

tendonului ahilian 

2. tendoanele 

15. 

piciorului 

3. A 

16. 

A 

4. supinator 

17. 

maseter 

5. mic 

18. 

cutanaţi 

6. brahialul 

19. 

zigomaticul 

7. A 

20. 

A 

8. muşchiul sartorius 

21. 

anterioară 

9. A 

22. 

A 

10. patelă 

23. 

dreptul abdominal 

11. coapsei 

24. 

abdominale 

12. A 

25. 

A 

13. posterioare 




SECŢIUNEA E - Studiu de caz 

Cel mai afectat muşchi al Miei este cel gastrocnemian, deoarece nu se mai realizează 
inserţia acestuia. Ea nu va mai reuşi să execute flexia plantară, o mişcare esenţială pentru 
alergare. 

CE VEŢI ÎNVĂŢA 

r r 

Acest capitol descrie structura celulei nervoase şi transmiterea nervoasă. Parcurgând 
acest capitol, veţi învăţa să: 

• clasificaţi părţile sistemului nervos ca aparţinând sistemului nervos central sau 
celui periferic, celui somatic sau autonom (vegetativ); 

• deosebiţi diferitele tipuri de nevroglii; 

• clasificaţi neuronii după structură şi funcţie, descriind pe scurt structura acestora; 

• descrieţi un nod Ranvier; 

• descrieţi nervii şi ganglionii nervoşi; 

• descrieţi un arc reflex; 

• caracterizaţi potenţialele membranare neuronale şi factorii celulari care le 
produc; 

• caracterizaţi potenţialele de acţiune; 

• identificaţi efectele mielinizării asupra propagării potenţialelor de acţiune; 

• caracterizaţi sinapsele neuronale şi procesele implicate în transmiterea sinaptică; 

• identificaţi neurotransmiţătorii; 

• aplicaţi cunoştinţele dobândite într-un studiu de caz. 

Sistemul nervos coordonează procesele complexe ce au loc în mediul intern al organis¬ 
mului. De asemenea, acest sistem asigură integrarea organismului în mediul extern. în 
acest sens, sistemul nervos facilitează văzul, auzul, gustul sau simţul tactil, şi răspunde 
la stimuli. Fără sistemul nervos, celelalte sistemele ale organismului ar funcţiona haotic, 
independent unele de altele, tară legătură cu nevoile organismului. De exemplu, muşchii 
nu s-ar mai contracta în mod organizat, temperatura corporală nu ar mai fi reglată, sânge¬ 
le nu ar mai fi distribuit în funcţie de nevoile tisulare, iar procesele cognitive şi emoţiile 
nu ar mai exista. 




ORGANIZARE 


Sistemul nervos are două componente principale: sistemul nervos central (SNC) şi 
sistemul nervos periferic (SNP). SNC este compus din creier şi măduva spinării şi ser¬ 
veşte drept centru de control al întregului organism (Figura 10.1). Anumite componente 
ale SNC integrează informaţiile primite şi determină reacţiile adecvate. 

SNP-ul este alcătuit din receptorii aflaţi în organele de simţ şi nervii 
prin care aceştia comunică informaţiile SNC-ului. SNP-ul conţine 12 
perechi de nervi cranieni şi 31 de perechi de nervi spinali. El informează 
SNC despre modificarea condiţiilor din interiorul organismului şi de la 
suprafaţa acestuia, iar ulterior transmite răspunsul SNC către muşchi 
sau glande, care vor ajusta aceste condiţii. 

Atât SNC, cât şi SNP, conţin două tipuri de nervi, nervi motori şi 
nervi senzitivi. Nervii senzitivi sau aferenţi (cuvânt care înseamnă 
„înspre”) conduc mesajele provenite de la receptorii organismului spre 
SNC. Nervii motori sau eferenţi (însemnând „dinspre”) transmit mesajele SNC către 
muşchi sau către alte organe, care răspund astfel stimulilor. 

Porţiunile motorii ale SNP sunt subîmpărţite în componenta somatică şi componen¬ 
ta autonomă (vegetativă). Componenta somatică a SNP controlează muşchii scheletici, 
pe când cea autonomă controlează muşchii involuntari, muşchiul cardiac şi glandele. 

Componenta autonomă a SNP prezintă două tipuri de nervi motori. Primul tip, nervii 
simpatici, transportă impulsuri către organe şi determină reacţii la situaţii de stres, pre¬ 
cum reacţia „fight or fiight” („luptă sau fugi”) (Capitolul 11). Cel de-al doilea tip, nervii 
parasimpatici, asigură o stare relaxată organismului şi stimulează digestia. 


DE REJINUT 

Neuronii aferenţi (senzi¬ 
tivi) transmit informaţia 
către SNC, pe când 
neuronii eferenţi (motori) 
transmit informaţia 
către muşchi şi glande. 


CELULELE GLIALE 

In sistemul nervos există două tipuri unice de celule: neuronii, sau celulele nervoase, 
care primesc şi transmit informaţii biochimice, şi celulele gliale, care au funcţie de su¬ 
port. Numărul celulelor gliale din sistemul nervos este aproximativ de 10 ori mai mare 
decât al neuronilor. Celulele gliale mai poartă şi numele generic de nevroglii. 

Există mai multe tipuri de celule gliale în SNC. Unul dintre ele este reprezentat de 
oligodendrocite. Aceste celule se înfăşoară în jurul neuronilor, formând teci, alcătuite 
dintr-un material lipidic numit mielină. Un alt tip de celule gliale sunt astrocitele, care 
au prelungiri citoplasmatice alungite, ce le conferă o formă stelată (Figura 10.2). As- 

trocitele contribuie la formarea barierei hematoencefalice (sânge-creier), care previne 
sau încetineşte accesul substanţelor nedorite în ţesutul cerebral. Astrocitele ajută şi la 
izolarea ţesutului nervos lezat. 


I. Sistemul nervos central 



FIGURA 10.1 Cele două componente principale ale sistemului nervos uman. 


Microgliile sunt celule gliale mici, dispersate în creier şi în măduva 
spinării. Aceste celule acţionează în cazul inflamaţiilor sau a leziunilor, 
devenind mobile şi fagocitând microorganismele. 

In SNP, celulele Schwann se înfăşoară în jurul neuronilor localizaţi 
în afara sistemului nervos central. Ele sintetizează teaca de mielină ce 
acoperă neuronii din SNP. 


DE REŢINUT 

în SNC, teaca de mielină 
este sintetizată de oligo- 
dendrocite, iar în SNP de 
către celulele Schwann. 

(a) Substanţa cenuşie (b) Substanţa albă 


FIGURA 10.2 Neuronii şi celulele gliale din sistemul nervos central, (a) Relaţia dintre cele 
două tipuri de celule în substanţa cenuşie a creierului şi a măduvei spinării, 
(b) Relaţia dintre celule în substanţa albă. 


NEURONII 

Neuronii sunt celule specializate în recepţionarea şi transmiterea informaţiei în sistemul 
nervos. Neuronul este unitatea structurală şi funcţională a sistemului nervos. Neuronii 
se pot diferenţia între ei datorită prelungirilor pe care le prezintă. 

Neuronii pot fi clasificaţi după structură sau după funcţie. Din punct de vedere struc¬ 
tural, neuronii sunt multipolari, bipolari şi pseudounipolari. Neuronii multipolari pre¬ 
zintă numeroase prelungiri scurte, numite dendrite, şi o prelungire unică, lungă, numită 
axon. Mulţi neuroni din SNC aparţin acestei categorii. Neuronii bipolari au un axon şi 
o singură dendrită. Ei sunt localizaţi în retină, urechea internă şi mucoasa olfactivă. Neu¬ 
ronii pseudounipolari au o singură prelungire, care se divide pentru a forma o dendrită 
şi un axon. Majoritatea neuronilor senzitivi sunt pseudounipolari (Figura 10.3). 

Neuronii pot fi clasificaţi, din punct de vedere funcţional, în neuroni senzitivi (afe¬ 
renţi), motori (eferenţi) şi intemeuroni (neuroni de asociaţie). Neuronii senzitivi trans¬ 
mit informaţia dinspre receptori înspre SNC, iar neuronii motori transmit mesajele SNC 
către muşchi, inimă şi glande. Interneuronii (neuronii de asociaţie) 
conectează neuronii senzitivi cu cei motori şi, de asemenea, alţi inteme¬ 
uroni între ei. Interneuronii se găsesc în SNC, unde primesc informaţii 
de la neuronii senzitivi, le integrează şi reacţionează trimiţând mesaje 
prin intermediul neuronilor motori. 

Corpul celular al neuronilor reprezintă doar un mic procent din 
volumul total al celulei. La acest nivel se găseşte nucleul şi, de asemenea, multe alte 
organite celulare precum mitocondrii, aparat Golgi şi lizozomi. Un organit caracteristic 
pentru neuron sunt corpii Nissl, alcătuiţi din reticul endoplasmatic rugos (Capitolul 3), 
în care se sintetizează proteine. 

Dendritele, prelungiri toarte ramificate ale corpului celular, sunt specializate în re¬ 
cepţionarea impulsurilor nervoase şi transmiterea lor către corpul celular. Suprafaţa 


DE REŢINUT 
Interneuronii se găsesc 
numai în SNC. 

dendritelor prezintă multe formaţiuni spinoase prin care, ele realizează joncţiuni cu alţi 
neuroni sau cu receptori senzoriali. 




FIGURA 10.3 O reprezentare a celor trei tipuri de neuroni prezenţi în sistemul nervos. Neu¬ 
ronii multipolari (a) au numeroase prelungiri, neuronii bipolari (b) au două, iar 
cei pseudounipolari (c) au una singură, care apoi se ramifică. Detaliile structurii 
neuronului sunt prezentate în imaginea neuronului multipolar. 


Impulsurile sunt transmise dinspre corpul celular prin intermediul axonului. Axonul 
porneşte dintr-o porţiune îngroşată a corpului celular, numită con de emergenţă. Cito¬ 
plasmă din interiorul axonului se numeşte axoplasmă, iar membrana sa, axolemă. 

Diametrul axonului este microscopic, dar lungimea sa poate atinge peste un metru. 
De exemplu, axonii care pornesc din porţiunea inferioară a măduvei spinării şi ajung la 
nivelul labei piciorului pot avea o lungime de până la 1,2 m. Deseori, axonii mai multor 
neuroni se reunesc, alcătuind fibre nervoase, denumite în mod uzual nervi. 

La capătul distal, axonul prezintă mii de ramificaţii microscopice numite terminaţii 
axonale. Aceste terminaţii prezintă dilatări, numite butoni terminali. La nivelul aces¬ 
tora sunt eliberate, de către neuroni, substanţe chimice denumite neurotransmiţători. 
Neurotransmiţătorii transmit impulsurile nervoase de la neuron la muşchi, glande sau 
alţi neuroni. 


TEACA DE MIELINĂ 

Există două tipuri de celule responsabile de sinteza tecii izolatoare de mielină a neuro¬ 
nilor. în SNC, oligodendrocitele emit prelungiri, care se înfăşoară în jurul axonilor sau 
dendritelor (Figura 10.2). în SNP, însuşi corpul celulelor Schwann se înfăşoară în jurul 
prelungirilor neuronului (Figura 10.4). în ambele cazuri, celulele produc o membrană 
stratificată numită teacă de mielină. 

Teaca de mielină izolează axonul. Este compusă în principal din mielină, o sub¬ 
stanţă lipidică de culoare albă, care este componenta principală a membranei oligoden- 
drocitelor şi a celulelor Schwann. Mielină izolează reacţiile electrochimice care conduc 





228 Anatomie şi fiziologie umană pentru admitere ia facultăţile de medicină 

impulsurile nervoase de-a lungul axonilor. Fibrele mielinice conduc rapid impulsurile 
nervoase, pe când cele amielinice le conduc mai lent. în sistemul nervos central se gă¬ 
sesc atât axoni mielinici, cât şi axoni amielinici. 




FIGURA 10.4 formarea tecii de mielină pe măsură ce celula Schwann se înfăşoară în jurul 

axonului, prezentată în imagini succesive (a), (b) şi (c). Mielina este o substanţă 
de culoare albă, bogată în lipide, din membrana celulei Schwann. 


Oligodendrocitele şi celulele Schwann îşi înfăşoară membrana celulară în jurul 
axonilor şi dendritelor pentru a forma teaca de mielină. între două prelungiri succesive 
ale oligodendrocitelor, respectiv între două celule Schwann succesive, se găsesc spaţii 
denumite nodurile lui Ranvier. La nivelul acestora axonul nu prezintă mielină. 

Mielina este răspunzătoare pentru culoarea substanţei albe din creier şi din măduva 
spinării. Ea intră şi în componenţa substanţei albe a nervilor mielinici periferici. Dete¬ 
riorai ea mielinei în SNC poate da naştere unei afecţiuni denumită scleroză multiplă. 

Partea externă a tecii de mielină, care înconjoară axonii sau dendritele, se numeşte 
neurilemă (Figura 10.4). Neurilema are rol în regenerarea neuronilor lezaţi. 

NERVII Şl GANGLIONII 

bn nerv este format din mai multe fascicule de axoni şi/sau dendrite. Fiecare fascicul 
nervos este înconjurat de o teacă numită perinerv. Nervul este învelit la exterior de un 
ţesut conjunctiv fibros numit epinerv, care solidarizează fasciculele între ele. 

Corpurile celulare ale neuronilor sunt adeseori grupate în structuri numite ganglioni. 
Există mulţi ganglioni localizaţi în afara măduvei spinării. De la aceşti ganglioni pornesc 
axoni şi/sau dendrite înspre alte părţi ale organismului. 


FIZIOLOGIA NERVILOR 


Sistemul nervos coordonează acele activităţi care atrag după ele răspunsul la stimuli. Pri¬ 
ma astfel de activitate este recepţia, în cursul căreia sunt captate informaţii din mediul 
înconjurător. Următoarea activitate este transmiterea, în care informaţia este livrată sis¬ 
temului nervos central de către neuronii senzitivi. Urmează integrarea, în cursul căreia 
este determinată reacţia potrivită. în final, apare răspunsul, în cursul căruia un impuls 
nervos este transmis prin intermediul neuronilor motori către efectori, care vor reacţiona 
în concordanţă cu stimulul. Principalii efectori din organism sunt muşchii şi glandele. 

ACTIVITATEA NERVOASĂ 

Neuronii senzitivi, intemeuronii şi neuronii motori produc impulsuri nervoase pentru 
a transmite informaţii. Aceşti neuroni sunt organizaţi în circuite neuronale. într-un ast¬ 
fel de circuit, neuronii sunt dispuşi de aşa manieră, încât axonul unui neuron se termină 
în apropierea dendritei următorului neuron, fără a o atinge. Joncţiunea dintre doi neuroni 
alăturaţi se numeşte sinapsă. 

Actul reflex, ce are ca bază anatomică arcul reflex, este un exemplu simplu de acti¬ 
vitate nervoasă (Figura 10.5). Exemplul tipic de arc reflex este reflexul rotulian, în care 
apare extensia gambei la percutarea ligamentului patelar. Un alt exemplu este reflexul 
de retragere, în care un deget atins de un stimul dureros este retras imediat. 

Un reflex ia naştere când un neuron senzitiv recepţionează un stimul. Este generat 
un impuls nervos, care este condus de neuronii senzitivi către intemeuronii din sistemul 
nervos central, care au rol de centru de procesare. Intemeuronii comunică cu neuronii 
motori, fiind generat un impuls, care va fi transmis unui efector, muşchi sau glandă, care 
va acţiona în consecinţă. în reflexul de retragere, de exemplu, retragerea degetului este 
determinată de contracţia muşchilor. 



FIGURA 10.5 Un arc reflex tipic, ilustrat cu ajutorul reflexului de retragere. Impulsurile iau 
naştere la nivelul receptorilor dureroşi şi ajung la măduva spinării prin inter¬ 
mediul neuronilor senzitivi. Interneuronul interpretează impulsul şi trimite 
un răspuns prin intermediul neuronului motor către muşchii efectori, care 
îndepărtează laba piciorului de stimulul dureros. Observaţi localizarea corpu¬ 
lui celular al neuronului senzitiv, care se află în afara măduvei spinării, într-un 
ganglion, şi pe cea a corpului neuronului motor, situat în măduva spinării. 

TABELUL 10.1 COMPONENTELE UNUI ARC REFLEX 


Componenta 

Descriere 

Funcţie 

Receptorul 

Capătul receptor al unei dendrite 
sau o celulă senzitivă specializată, 
aflată într-un organ de simţ 

Sensibil la modificări interne sau 
externe 

Neuronul senzitiv 

Dendrita, corpul celular şi axonul 
unui neuron senzitiv (aferent) 

Transmite impulsuri nervoase de la 
receptor către creier sau măduva 
spinării 

Interneuronul 

Dendrita, corpul celular şi axonul 
unui neuron situat în creier sau în 
măduva spinării 

Serveşte drept centru de procesare; 
conduce impulsul nervos de la 
neuronul senzitiv la cel motor 

Neuronul motor 

Dendrita, corpul celular şi axonul 
unui neuron motor (eferent) 

Transmite impulsul nervos de la 
creier sau măduva spinării către un 
efector 

Efectorul 

Un muşchi sau o glandă din afara 
sistemului nervos 

Răspunde la stimularea provenită 
de la neuronul motor şi produce 
acţiunea reflexă 


Reflexul poate fi automat şi inconştient, fără a include creierul sau o activitate men¬ 
tală. Ajută la menţinerea homeostaziei organismului în timpul unor activităţi precum 
strănutul, tuşea sau înghiţitul, şi reprezintă cea mai simplă activitate îndeplinită de către 
sistemul nervos (componentele arcului reflex sunt prezentate în Tabelul 10.1). 


IMPULSUL NERVOS 


în multe cazuri, activitatea nervoasă este iniţiată prin stimularea unui receptor de la su¬ 
prafaţa corpului (Capitolul 12). Cei mai cunoscuţi receptori sunt neuronii din organele 
senzoriale precum ochiul, urechea, nasul sau mugurii gustativi. Alţi receptori, prezenţi 
în piele, reacţionează la presiune, atingere, căldură sau frig. După ce un receptor a fost 
stimulat, mesajul neuronal este transmis spre SNC prin intermediul unui neuron senzitiv. 
La originea impulsului nervos stă un eveniment electrochimie datorat modificării distri¬ 
buţiei ionilor în celula nervoasă. 

După cum arată şi numele, un neuron în repaus nu transmite impul¬ 
suri. într-un neuron în repaus, suprafaţa externă a membranei celulare 
are o încărcătură electrică pozitivă, iar citoplasmă din interior este elec- 
tronegativă. Astfel, neuronul în repaus este polarizat, fiindcă suprafaţa 
internă şi cea externă a membranei sale au sarcini electrice opuse. Fiind 
separate astfel, sarcinile electrice vor determina o acţiune în cazul în 
caie diferenţa dintre sarcini se modifică. Această diferenţă se numeşte 
potenţial de repaus (Figura 10.6). 


DE REŢINUT 
Un neuron în repaus 
are o sarcină electrică 
negativă în interior şi 
una pozitivă în exterior; 
el este polarizat. 



Ţesutul nervos 231 



FIGURA 10.6 Dezechilibrul ionic între interiorul şi exteriorul unei celule nervoase. Numărul 
mare de ioni negativi din celulă este pus pe seama moleculelor proteice. Nu¬ 
mărul ionilor de sodiu din exteriorul celulei este mai mare decât cel al ionilor 
de potasiu, ceea ce contribuie la menţinerea unei sarcini electrice pozitive în 
exteriorul celulei. 


Potenţialul de repaus reprezintă un dezechilibru între sarcinile electrice aflate de o 
parte şi de alta a membranei celulare. într-un neuron în repaus, potenţialul de repaus este 
de aproximativ 70 de milivolţi (mV). Prin convenţie, acest potenţial se exprimă ca -70 
mV („electronegativ”), pentru că suprafaţa internă a membranei celulare are o sarcină 
electrică negativă faţă de cea pozitivă prezentă pe suprafaţa externă. 

Potenţialul de repaus este rezultatul unui exces de ioni pozitivi în exteriorul mem¬ 
branei celulare, comparativ cu interiorul acesteia. Există, de asemenea, un uşor exces 
de ioni negativi în citoplasmă, care includ şi ionii de fosfat organic. Proteinele citoplas- 
matice au, de asemenea, o sarcină electrică negativă. Concentraţia ionilor de sodiu din 
exteriorul celulei este de peste 10 ori mai mare decât cea din interior, ceea ce îi conferă 
suprafeţei externe a membranei celulare o sarcină pozitivă, comparativ cu interiorul. 

Dezechilibrul ionic din celulele nervoase se datorează mai multor factori. Un factor 
este reprezentat de o pompă de sodiu-potasiu foarte eficientă. Această pompă transportă 
câte trei ioni de sodiu în afara celulei, prin mecanisme de transport activ, şi introduce în 
celulă câte doi ioni de potasiu. Pompa funcţionează împotriva gradientului de concentra¬ 
ţie al ionilor şi, prin urmare, sunt necesare cantităţi mari de ATP pentru a furniza suficientă 
energie. Deoarece mai mulţi ioni pozitivi sunt pompaţi în afara celulei decât sunt introduşi 
în interiorul acesteia, intracelular apare o sarcină electrică negativă (Figura 10.6). 

Dezechilibrul ionic este determinat şi de difuziunea ionilor din zonele cu concentraţie 
mai mare înspre zonele cu concentraţie mai scăzută, prin canale membranare. Unele din¬ 
tre aceste canale sunt alcătuite din proteine membranare care suferă modificări structura¬ 
le, pentru a se putea deschide atunci când membrana este stimulată. Astfel de canale se 
numesc canale cu poartă („gated channels”), pentru că acţionează ca nişte porii şi sunt 
specifice pentru diferite tipuri de ioni. Canalele de sodiu şi cele de potasiu sunt exemple 
de canale cu poartă. 

Un impuls nervos se numeşte potenţial de acţiune (Figura 10.7). La generarea unui 
potenţial de acţiune, un stimul electric, mecanic sau chimic modifică potenţialul de re¬ 
paus prin deschiderea canalelor de sodiu, permiţând intrarea ionilor de sodiu în celulă. 
Odată cu accesul ionilor de sodiu în celulă, membrana neuronului se depolarizează. în 
timpul depolarizării, potenţialul de repaus se ridică până la valoarea de aproximativ -55 

mV, care reprezintă intensitatea prag al unui impuls nervos. în acest moment, canalele 
de sodiu voltaj-dependente se deschid, şi un număr şi mai mare de ioni de sodiu pătrunde 
rapid în celulă. Acest influx durează o miime de secundă, apoi canalele se închid. Valoa¬ 
rea potenţialului de repaus continuă să crească până la aproximativ +35 mV („pozitiv”), 
având loc o inversare temporară a polarităţii. 


(C) 

FIGURA 10.7 Potenţialul de acţiune al unei celule nervoase, (a) Un stimul este aplicat mem¬ 
branei şi ionii de sodiu (+) pătrund în celulă; membrana celulară îşi pierde 
polaritatea, generând astfel un potenţial de acţiune, (b) Membrana adiacentă 
este depolarizată, iar potenţialul de acţiune se propagă; între timp, zona iniţială 
se repolarizeaza prin acumularea de ioni de potasiu (+), fiind pregătită pentru 
declanşarea unui nou impuls, (c) Potenţialul de acţiune se propagă de-a lungul 
axonului pe măsură ce sunt depolarizate zone succesive ale membranei. 


Dacă potenţialul de acţiune este suficient de puternic pentru a depo- 
lariza zona învecinată a membranei prin deschiderea mai multor canale 
de sodiu voltaj-dependente, acea zonă se va depolariza şi procesul se 
repetă. Astfel, o undă de depolarizare se propagă ca o reacţie în lanţ. 

Unda „călătoreşte” de-a lungul neuronului şi reprezintă potenţialul de 
acţiune, sau impulsul nervos. 

După ce potenţialul de acţiune a părăsit zona iniţială, membrana în¬ 
cepe să se repolarizeze. Canalele de sodiu se închid, iar cele de potasiu 
se deschid, declanşând ieşirea potasiului din celulă. Astfel, sarcina din 
exterior redevine pozitivă şi membrana se repolarizează. întregul ciclu depolarizare-re- 
polarizare are loc în mai puţin de o milisecundă. 

Reîntoarcerea la starea de repaus necesită pomparea sodiului în exteriorul neuronu¬ 
lui, care are loc în secundele următoare. în stare depolarizată, neuronul este refractar. 


DE REŢINUT 
0 zonă activată a unui 
neuron are o sarcină po¬ 
zitivă datorită influxului 
de ioni de sodiu; ea este 
depolarizată. 

ceea ce înseamnă că nu poate transmite un alt potenţial de acţiune decât dacă stimulul 
este foarte puternic. Odată ce ionii de sodiu au fost pompaţi în exterior şi potenţialul de 
repaus a fost restabilit, neuronul este capabil să genereze un nou potenţial de acţiune. 
Astfel, celula nervoasă urmează legea „totul sau nimic”: un stimul suficient de puternic 
pentru a depolariza neuronul la pragul critic are ca rezultat un impuls nervos; un stimul 
mai puternic are ca rezultat acelaşi impuls; neuronul transmite sau nu un impuls nervos; 
intensitatea impulsului nervos nu variază. Cu toate acestea, un stimul foarte puternic 
poate genera câteva impulsuri nervoase sau potenţiale de acţiune succesive. 

Teaca de mielină sintetizată de către oligodendrocite în SNC şi celulele Schwann 
în SNP permite o transmitere mai rapidă a impulsului nervos de-a lungul axonilor şi/ 
sau dendritelor mielinizate. Deoarece ionii nu pot pătrunde sau ieşi din neuron decât la 
nivelul nodurilor Ranvier prezente între celulele Schwann sau între prelungirile oligo- 
dendrocitelor, impulsul „sare” de la nod la nod în loc să progreseze constant de-a lungul 
neuronului. Acest fenomen poartă numele de propagare (conducere) saltatorie. Con¬ 
ducerea saltatorie măreşte considerabil viteza impulsurilor, permiţând reacţii mai rapide 
la stimuli (Figura 10.8). De exemplu, reacţiile reflexe necesită neuroni mielinici în SNP 
pentru a putea avea o viteză de reacţie mai mare. 




FIGURA 10.8 O comparaţie între propagarea impulsurilor în neuronii mielinici şi cei amie- 
linici. Observaţi cu cât este mai mare distanţa parcursă de impuls în neuronul 
mielinizat, în aceeaşi unitate de timp. (a) Conducere continuă, (b) Conducere 
saltatorie. 


SINAPSA 

Sinapsa reprezintă joncţiunea dintre doi neuroni sau dintre un neuron şi un efector: muşchi 
sau glandă. Sinapsa dintre un neuron şi o celulă musculară poartă numele de sinapsă 
neuromusculară sau placă motorie. Spaţiul din interiorul sinapsei se numeşte fantă 
sinaptică. Când impulsul ajunge la capătul axonului, nu poate sări peste această fantă. 

DE REJINUT 

Neurotransmiţătorii ajung 
prin exocitoză în fanta 
sinaptică pentru a stimu¬ 
la sau inhiba următoarea 
celulă. 


Ca atare, există un mecanism chimic ce conduce mesajul spre următorul 
neuron, muşchi sau glandă. 

Odată ajuns la butonii terminali ai axonului, impulsul nervos stimu¬ 
lează eliberarea de substanţe chimice denumite neurotransmiţători. 

Aceştia difuzează rapid prin fanta sinaptică şi modifică permeabilitatea 
următorului neuron. Dacă există suficiente molecule de neurotransmiţă- 
tor, dendritele următorului neuron se depolarizează şi impulsul nervos 
nou format este propagat mai departe. 

Neurotransmiţătorii sunt sintetizaţi continuu şi se găsesc în butonii terminali ai axo- 
nilor. La acest nivel, ei sunt stocaţi în vezicule delimitate de o membrană, numite ve¬ 
zicule sinaptice. Când un impuls nervos ajunge la butonul terminal, canalele de calciu 
voltaj-dependente se deschid şi ionii de calciu din exterior pătrund în axon, determinând 
eliberarea neurotransmiţătorilor din veziculele sinaptice prin exocitoză, la nivelul mem¬ 
branei presinaptice (Figura 10.9). 



Mitocondrie 

Molecule de neurotransmiţător 


Vezicule sinaptice 


Membrană postsinaptică 
Receptori 


Membrană presinaptică 
Fantă sinaptică 

Neuron postsinaptic 


FIGURA 10.9 Activitatea sinaptică. Atunci când un potenţial de acţiune ajunge la capătul axo¬ 
nului, moleculele de neurotransmiţător (precum acetilcolina) sunt eliberate din 
veziculele sinaptice prin exocitoză, la nivelul membranei presinaptice. Molecule¬ 
le traversează fanta sinaptică şi se leagă de receptorii de pe suprafaţa membranei 
postsinaptice. Acest fenomen generează un potenţial de acţiune în neuronul 
postsinaptic. 


După ce difuzează în fanta sinaptică, neurotransmiţătorii se leagă de receptorii aflaţi 
pe membrana dendritelor următorului neuron (membrana postsinaptică). Aceşti recep¬ 
tori sunt nişte molecule proteice, care formează canale ionice. Aceste canale se deschid 
şi permit intrarea ionilor de sodiu în dendrită. Dacă există un influx suficient de sodiu, 
are loc depolarizarea şi este generat un nou impuls nervos. 

Se cunosc peste 50 de tipuri diferite de neurotransmiţători. Unul dintre cei mai cu¬ 
noscuţi neurotransmiţători este acetilcolina. Aceasta este eliberată de către neuronii ce 
inervează muşchii scheletici la nivelul joncţiunii neuromusculare, pentru a declanşa 

contracţia musculară. Acetilcolina este eliberată şi de unii neuroni din componenta ve¬ 
getativă a SNP şi de unii neuroni din creier. După ce acetilcolina se leagă de receptori, 
este descompusă de o enzimă denumită colinesterază, în interiorul sinapsei. Acest lucru 
permite ca stimulul să aibă o durată scurtă. Alţi neurotransmiţători sunt recuperaţi prin 
endocitoză, pentru a putea fi refolosiţi. 

Un alt neurotransmiţător bine cunoscut este noradrenalina (norepinefrina). Ea este 
eliberată de către neuronii simpatici pentru a declanşa reacţia „fight or flight” („luptă sau 
fugi”) (Capitolul 11) şi, de asemenea, de către mulţi neuroni din creier şi din măduva 
spinării. Alţi neurotransmiţători sunt adrenalina (epinefrina) şi dopamina. Noradre¬ 
nalina, adrenalina şi dopamina fac parte dintr-o clasă de substanţe organice numite ca- 
tecolamine. 

Alţi neurotransmiţători cunoscuţi sunt serotonina, glutamatul, glicina şi endorfinele 
(Tabelul 10.2). Unii neurotransmiţători îndeplinesc diferite roluri în organism (unii sunt 
inhibitori), iar alţii sunt identici cu hormonii secretaţi de glandele endocrine. Neurotrans- 
miţătorii sunt produşi în zone diferite ale sistemului nervos; de exemplu, glutamatul este 
produs în special în cortexul cerebral, iar glicina mai mult în măduva spinării. Anumiţi 
neurotransmiţători excită neuronul postsinaptic şi produc depolarizări şi impulsuri ner¬ 
voase denumite potenţiale postsinaptice excitatorii (PPSE). Alţi neurotransmiţători 
inhibă apariţia impulsurilor nervoase în neuronul postsinaptic, prin menţinerea canalelor 
de sodiu în stare închisă. Această inhibare duce la apariţia potenţialelor postsinaptice 
inhibitorii (PPSI). 


TABELUL 10.2 PROPRIETĂŢILE UNOR NEUROTRANSMIŢĂTORI 


Neurotransmiţătorul 

Localizare 

Acţiune 

Acetilcolina 

Joncţiuni neuromusculare, 
sistemul nervos vegetativ, 
creier 

Excită muşchii, încetineşte ritmul 
cardiac, transmite diverse semnale 
în sistemul nervos vegetativ şi în 
creier 

Noradrenalina (norepi¬ 
nefrina) 

Sistemul nervos simpatic, 
creier 

Reglează activitatea viscerelor şi 
unele funcţii cerebrale 

Dopamina 

Creier 

Implicată în controlul unor funcţii 
motorii 

Serotonina 

Creier, măduva spinării 

Poate fi implicată în funcţii mentale, 
ritmul circadian, reglarea somnului 
şi a stării de veghe 

Acidul gama-amino- 

butiric 

Creier, măduva spinării 

Inhibă diverşi neuroni 

Glicina 

Măduva spinării 

Inhibă diverşi neuroni 

ÎNTREBĂRI RECAPITULATIVE 


SECŢIUNEA A - Completare: Adăugaţi cuvântul sau cuvintele corecte care 
completează fiecare dintre următoarele afirmaţii. 

1. Sistemul nervos are două componente principale, numite sistem nervos central şi 


2. Sistemul nervos central cuprinde creierul şi_ 

3. Sistemul nervos periferic conţine receptori localizaţi în 


4. Există 31 de perechi de nervi spinali şi 12 perechi de_ 

5. Impulsurile nervoase din sistemul nervos central sunt transmise către glande şi 


6. Cele două componente ale sistemului nervos periferic sunt componenta somatică 


şi componenta_. 

7. Nervii senzitivi se mai numesc şi_. 

8. Nervii motori se mai numesc şi_. 

9. Un alt nume al celulei nervoase este __ 

10. Celulele de suport ale sistemului nervos se numesc 

11. In SNC, celulele gliale ce îşi înfăşoară prelungirile citoplasmatice în jurul 
prelungirilor neuronilor şi formează teaca de mielină se numesc 


12. Celulele gliale cu formă stelată şi cu procese alungite ce formează bariera hemato- 

encefalică se numesc___. 

13. Celulele gliale care fagocitează microorganisme se numesc 

14. în SNP, celulele gliale care se înfăşoară în jurul prelungirilor neuronilor se numesc 

15. în sistemul nervos periferic, celulele Schwann formează __. 

16. Unitatea structurală şi funcţională a sistemului nervos este 

17. Neuronii cu mai multe dendrite şi un singur axon se numesc 

18. Neuronii cu un axon şi o singură dendrită se numesc 

19. Majoritatea neuronilor senzitivi sunt de tip __. 

20. Neuronii care transmit informaţii de la receptori către sistemul nervos central se 

numesc neuroni aferenţi sau_. 

21. Neuronii motori transmit impulsurile de la sistemul nervos central către glande sau 

22. Neuronii motori se mai numesc şi_. 

23. Neuronii ce conectează neuronii senzitivi cu cei motori sunt neuroni de asociaţie 

sau_. 

24. Nucleul şi majoritatea organitelor apar în acea parte a neuronului care este numită 

25. Proteinele sunt sintetizate de către reticulul endoplasmatic al neuronului, denumit 

şi_. 

26. Impulsurile sunt conduse dinspre corpul celular de către o prelungire lungă numită 

27. O fibră nervoasă este alcătuită din fascicule de_. 

28. La capătul axonului se găsesc mii de ramificaţii microscopice numite 

29. Substanţele chimice eliberate ta capătul axonilor se numesc 

A 

30. Învelişul care izolează axonul se numeşte_. 

31. între mai multe celule Schwann succesive sau între prelungiri succesive ale oligo- 

dendrocitelor se află spaţii numite_. 

32. Deteriorarea mielinei poate avea ca rezultat o afecţiune numită 

33. Porţiunea externă a tecii de mielină ce înconjoară axonul se numeşte 

34. Un nerv este alcătuit din câteva grupări de axoni şi/sau dendrite, fiecare grupare 

fiind denumită şi_. 

35. Corpurile celulare ale neuronilor sunt adesea grupate în structuri numite 

36. Prima activitate care are loc în cursul reacţiei organismului la un stimul se numeşte 

37. Un neuron ce nu transmite impulsuri nervoase este un_. 

38. Deoarece interiorul şi exteriorul membranei unui neuron în repaus au sarcini elec¬ 
trice opuse, se spune că neuronul este_. 

39. Diferenţa de potenţial electric din neuronul în repaus se numeşte 

40. In exteriorul membranei unui neuron în repaus există o mare concentraţie de 

41. în exteriorul membranei unui neuron în repaus, sarcina electrică este 

42. Pentru a menţine în funcţiune pompa de sodiu-potasiu, trebuie furnizată energie de 

către_ , 

43. Un alt nume pentru impulsul nervos este_. 

44. După ce impulsul nervos s-a propagat mai departe în axon, membrana neuronului 
trebuie să se 

45. în stare depolarizată, se spune despre neuron că este_ . 

46. Neuronii generează un impuls nervos de aceeaşi intensitate, indiferent de intensita¬ 
tea stimulului; acest fenomen se numeşte_. 

47. Joncţiunea dintre doi neuroni se numeşte_. 

48. Spaţiul din interiorul sinapsei în care sunt eliberaţi neurotransmiţătorii se numeşte 

49. Neurotransmiţătorul care stimulează muşchii la nivelul joncţiunii neuromusculare 

este____. 

50. Neurotransmiţătorul eliberat de neuronii simpatici pentru a declanşa reacţia „fight 

or flight” este_ 


SECŢIUNEA B - întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Sistemul nervos periferic este alcătuit din 

A. creier şi nervi cranieni 

B. receptori senzoriali şi nervi 

C. creier şi măduva spinării 

D. măduva spinării şi receptori senzoriali 

2. Creierul şi măduva spinării sunt componente ale 

A. sistemului nervos periferic 

B. sistemului nervos autonom 

C. sistemului nervos senzorial 

D. sistemului nervos central 

3. Nervii simpatici şi parasimpatici aparţin 

A. sistemului nervos central 

B. sistemului nervos senzorial 

C. sistemului nervos autonom 

D. sistemului nervos cranian 

4. Următoarele sunt tipuri de nevroglii, cu excepţia 

A. astrocitelor 

B. microgliilor 

C. oligodendrocitelor 

D. limfocitelor 

5. Celulele Schwann sunt localizate pe neuroni 

A. la nivelul corpilor Nissl 

B. la nivelul prelungirilor 

C. în astrocite 

D. în nucleu 

6. în sistemul nervos 

A. se găsesc mai multe celule gliale decât neuroni 

B. se găsesc mai mulţi neuroni decât celule gliale 

C. există acelaşi număr de neuroni şi de celule gliale 

D. nu se găsesc celule gliale 

7. Neuronii bipolari au 

A. un singur corp Nissl şi un singur corp Golgi 

B. doi ribozomi în fiecare corp celular 

C. un axon şi o dendrită 

D. două origini în receptorii senzoriali 

8. Următoarele afirmaţii despre interneuroni (neuroni de asociaţie) sunt adevărate, cu 
excepţia 

A. nu au axoni 

B. se găsesc în sistemul nervos central 

C. conectează între ei neuronii motori cu cei senzitivi 

D. primesc informaţii de la neuronii senzitivi 

9. Funcţia dendritelor este 

A. interpretarea impulsurilor nervoase 

B. sinteza proteinelor 

C. conţin nucleul celulei 

D. conducerea impulsurilor nervoase spre corpul celular 

10. Fasciculele de axoni se reunesc sub forma 

A. fibrelor nervoase 

B. dendritelor 

C. neurilemelor 

D. microgliilor 

11. Neurotransmiţătorii sunt eliberaţi de neuroni la nivelul 

A. mitocondriilor 

B. butonilor terminali ai dendritelor 

C. butonilor terminali ai axonilor 

D. corpilor Golgi 

12. Axonul nu este înconjurat de mielină 

A. la nivelul corpului celular 

B. la nivelul nodurilor Ranvier 

C. în creier 

D. în sistemul nervos vegetativ 

13. Scleroza multiplă este cauzată de 

A. deteriorarea mielinei 

B. absenţa terminaţiilor axonale 

C. incapacitatea de a elibera neurotransmiţători 

D. lipsa celulelor Schwann 

14. Perinervul şi epinervul sunt asociate cu 

A. neurilema 

B. dendritele 

C. nervii 

D. nevrogliile 

15. Efectorii primari ai activităţii nervoase sunt 

A. neuronii 

B. oasele şi glandele 

C. axonii şi dendritele 

D. glandele şi muşchii 

16. Sinapsa apare 

A. între corpul celular şi axoni 

B. numai în receptorii senzoriali 

C. între dendrite şi corpul celular 

D. între doi neuroni 

17. într-un neuron în repaus, suprafaţa internă a membranei celulare 

A. are o sarcină electrică pozitivă 

B. nu are sarcină electrică 

C. are o sarcină electrică negativă 

D. are atât o sarcină pozitivă, cât şi una negativă 

18. Un neuron în repaus 

A. este polarizat 

B. nu are teacă de mielină 

C. are axoni, dar nu are dendrite 

D. nu are citoplasmă 

19. Un impuls nervos reprezintă 

A. un corp Nissl 

B. potenţialul de acţiune 

C. potenţialul de repaus 

D. potenţialul sinaptic 

20. Ionii care menţin dezechilibrul ionic într-un neuron în repaus sunt 

A. sulful şi borul 

B. oxigenul şi carbonul 

C. beriliul şi radonul 

D. potasiul şi sodiul 

21. Sub acţiunea unui stimul, membrana neuronală 

A. se contractă 

B. se depolarizează 

C. se extinde 

D. începe să sintetizeze proteine 

22. După trecerea impulsului, neuronul se repolarizează prin efluxul de 

A. izotopi de carbon 

B. ioni de hidrogen 

C. atomi de oxigen 

D. ioni de potasiu 

23. O sinapsă dintre un neuron şi un muşchi se numeşte 

A. desmozom 

B. joncţiune „gap” 

C. joncţiune neuromusculară 

D. joncţiune sinovială 

24. Următoarele substanţe pot fi neurolransmiţători, cu excepţia 

A. pitresinei 

B. noradrenalinei 

C. acetilcolinei 

D. dopaminei 

25. După ce a fost utilizată într-o sinapsă, acetilcolina este 

A. lăsată neatinsă 

B. descompusă 

C. convertită într-o enzimă 

D. convertită în ioni de potasiu 

SECŢIUNEA C - Adevărat/Fals: La următoarele enunţuri marcaţi cu litera „A ” afir¬ 
maţia care este adevărată. Dacă este falsă, modificaţi cuvântul subliniat pentru a o 
transforma într-una adevărată. 

1. Cele două componente principale ale sistemului nervos sunt sistemul nervos peri¬ 
feric şi sistemul nervos intern . 

2. Nervii aferenţi se mai numesc şi nervi motori . 

3. Cele două tipuri principale de celule din sistemul nervos sunt neuronii şi celulele 
gfiale. 

4- Oligodendrocitele cu formă stelată sunt celule gliale care contribuie la formarea 
barierei hematoencefalice prin prelungirile lor lungi. 

5. Nevrogliile au funcţie de suport pentru celulele nervoase. 

6. Neuronii cu o singură prelungire, care serveşte atât drept axon, cât şi drept dendri- 
tă, se numesc neuroni bipolari . 

7. Neuronii motori transmit impulsuri dinspre sistemul nervos periferic către muşchi 
şi glande. 

8. Una din funcţiile neuronilor de asociaţie este cea de conectare a neuronilor senzi¬ 
tivi cu cei aferenţi . 

9. Nucleul neuronului se găseşte în axon . 

10. Prelungirile neuronale specializate în recepţionarea impulsurilor sunt axonii . 

11- Un cordon nervos este un fascicul de axoni şi/sau dendrite. 

12. Substanţele chimice denumite neurotransmitători sunt eliberate de către neuroni la 
nivelul butonilor sinaptici. 

13. La nivelul nodurilor Ranvier de la nivelul dendritelor există mielină . 

14. Substanţa albă cerebrală îşi datorează culoarea citoplasmei ce înconjoară celulele 
nervoase. 

15. Un ganglion este constituit dintr-o grupare de corpi neuronali. 

16. Locul în care un axon se apropie de o dendrită, Iară a intra în contact cu aceasta, se 
numeşte sinergism . 

17. Un neuron în repaus este polarizat datorită diferenţei dintre sarcinile electrice de 
pe feţele membranei sale celulare. 

18. In exteriorul membranei celulare a unui neuron în repaus concentraţia de ioni de 
hidrogen este de 10 ori mai mare decât în interiorul său. 

19. Energia necesară pompei de sodiu-potasiu provine din moleculele de NAP din 
citoplasmă neuronului. 

20. Pentru a provoca un impuls nervos, un stimul alterează potenţialul de repaus prin 
creşterea permeabilităţii membranei nucleare . 

21. Un potenţial de acţiune, o undă de depolarizare, reprezintă acelaşi lucru ca un 
impuls nervos . 

22. Un impuls de aceeaşi intensitate va fi generat în celula nervoasă indiferent de 
puterea stimulului, odată ce pragul declanşării a fost atins. Acest fenomen poartă 
numele de legea intensităţii prag . 

23. Fără neu rotransmitători precum acetilcolina, un impuls nervos nu poate fi propagat 
într-o sinapsă. 

24. Procesul de endocitoză permite eliberarea neurotransmiţătorilor în fanta sinaptică. 

25. Cei trei neurotransmiţători din grupa catecolaminelor sunt dopamina, adrenalina şi 
noradrenalina . 

SECŢIUNEA D - Studiu de caz 

Mary are scleroză multiplă. Nu îşi poate focaliza privirea decât cu greutate şi se împie¬ 
dică frecvent pe drumul spre muncă. Simptomele ei sunt provocate de demielinizarea 
neuronilor din sistemul nervos central. Care dintre celulele din sistemul nervos central al 
lui Mary sunt afectate în mod direct de boală? Care sunt efectele la nivel celular? 


RĂSPUNSURI 


SECŢIUNEA A - Completare 

1. sistemul nervos periferic 

2. măduva spinării 

3. organele de simţ 

4. nervi cranieni 

5. muşchi 

6. autonomă (vegetativă) 

7. aferenţi 

8. eferenţi 

9. neuronul 

10. celule gliale 

11. oligodendrocite 

12. astrocite 

13. microglii 

14. celule Schwann 

15. teaca de mielină 

16. neuronul 

17. neuroni multipolari 

18. neuroni bipolari 

19. pseudounipolar 

20. neuroni senzitivi 

21. muşchi 

22. neuroni eferenţi 

23. intemeuroni 

24. corpul celular 

25. corpul Nissl 


26. axon 

27. axoni şi/sau dendrite 

28. terminaţii axonale 

29. neurotransmiţători 

30. teaca de mielină 

31. noduri Ranvier 

32. scleroză multiplă 

33. neurilemă 

34. fascicul 

35. ganglioni 

36. recepţie 

37. neuron în repaus 

38. polarizat 

39. potenţial de repaus 

40. ioni de sodiu 

41. pozitivă 

42. ATP 

43. potenţial de acţiune 

44. repolarizeze 

45. refractar 

46. legea „totul sau nimic” 

47. sinapsă 

48. fantă sinaptică 

49. acetilcolina 

50. noradrenalina/norepinefrina 

SECŢIUNEA B - întrebări cu răspuns la alegere 


1 . 

B 6. A 

11. C 

16. 

D 

21. B 

2. 

D 7. C 

12. B 

17. 

C 

22. D 

3. 

C 8. A 

13. A 

18. 

A 

23. C 

4. 

D 9. D 

14. C 

19. 

B 

24. A 

5. 

B 10. A 

15. D 

20. 

D 

25. B 

SECŢIUNEA C - Adevărat/Fals 





1 . 

central 

14. 

mielinei 



2. 

senzitivi 

15. 

A 



3. 

A 

16. 

sinapsă 



4. 

astrocitele 

17. 

A 



5. 

A 

18. 

sodiu 



6. 

pseudounipolari 

19. 

ATP 



7. 

central 

20. 

membranei celulare 


8. 

motori sau eferenţi 

21. 

A 



9. 

corpul celular 

22. 

„totul sau nimic” 


10. 

dendritele 

23. 

A 



11. 

o fibră nervoasă 

24. 

exocitoză 



12. 

A 

25. 

A 



13. 

nu există mielină 






SECŢIUNEA D - Studiu de caz 

Scleroza multiplă atacă oligodendrocitele, acestea încetând să mai mielinizeze neuronii. 
Din această cauză, potenţialele de acţiune sunt mai lente decât în mod normal, afectând 
coordonarea mişcărilor şi recepţionarea de informaţii vizuale în mod coordonat. 




Organizarea sistemului 
nervos 


CE VEŢI ÎNVĂŢA 

r r 

Acest capitol descrie organizarea sistemului nervos. Parcurgând acest capitol, veţi învăţa 
să: 

• deosebiţi substanţa cenuşie de cea albă; 

• identificaţi straturile, spaţiile şi structurile asociate cu meningele şi lichidul cefa¬ 
lorahidian; 

• identificaţi zonele funcţionale ale măduvei spinării; 

• identificaţi structura, caracteristicile şi funcţiile diferitelor componente ale creie¬ 
rului; 

• localizaţi zonele funcţionale ale creierului; 

• caracterizaţi sistemul limbic; 

• descrieţi funcţiile nervilor cranieni şi spinali; 

• aplicaţi cunoştinţele dobândite într-un studiu de caz. 


CUPRINSUL CAPITOLULUI 


• Sistemul nervos central: măduva spinării, meningele şi 

- * Sistemul nervos, periferic: nervii cranieni şi nervii spi- 

• Sisicmul net\ os autonom (\egeiati\) 

• întrebări recapitulative 


245 





246 Anatomie şi fiziologie umană pentru admitere la facultăţile de medicină 

Sistemul nervos uman are două mari subdiviziuni: sistemul nervos central şi sistemul 
nervos periferic (Tabelul 11.1). 

Sistemul nervos central (SNC) este compus din creier şi măduva spinării. Aceste 
organe sunt alcătuite în principal din corpi celulari şi axoni aparţinând intemeuronilor. 
Craniul şi coloana vertebrală protejează creierul, respectiv măduva spinării. Organele de 
simţ sunt localizate în apropierea creierului (Capitolul 12), această proximitate reducând 
distanţa pe care impulsurile nervoase trebuie să o străbată pentru a fi interpretate. 

Sistemul nervos periferic (SNP) este alcătuit în principal din axonii şi dendritele ne¬ 
uronilor senzitivi şi motori. Corpii celulari ai acestor neuroni sunt localizaţi în sistemul 
nervos central sau în vecinătatea lui. Axonii şi dendritele se extind pornind de la sistemul 
nervos central sub formă de nervi. Majoritatea nervilor sunt denumiţi „micşti” din cauza 
prezenţei simultane a elementelor senzitive şi a celor motorii. Sistemul nervos periferic 
informează sistemul nervos central despre stimulii primiţi din mediul înconjurător şi 
transmite răspunsurile către efectori (glande şi muşchi). 


TABELUL 11.1 ORGANIZAREA SISTEMULUI NERVOS UMAN 


Sistemul nervos 

central 

Sistemul nervos periferic 

Creierul 

Nervi cranieni ce aparţin creierului 

1. Fibre somatice realizează conexiuni cu pielea şi muşchii scheletici 

2. Fibre vegetative ce relaţionează cu organe viscerale 

Măduva spinării 

Nervi spinali cu originea în măduva spinării 

1. Fibre somatice care conectează pielea şi muşchii scheletici cu mădu¬ 
va spinării 

2. Fibre vegetative care conectează organele viscerale cu măduva spi¬ 
nării 


SISTEMUL NERVOS CENTRAL 


Sistemul nervos central este principalul centru de interpretare a informaţiei din orga¬ 
nism. Este compus din creier, care se continuă cu măduva spinării. 


MĂDUVA SPINĂRII Şl MENINGELE 

La adultul normal, măduva spinării este un cordon de ţesut nervos cu o lungime de 
aproximativ 45 cm (Figura 11.1). Se extinde în jos dinspre creier, prin canalul osos 
format de vertebre. Măduva spinării este o continuare a creierului, începând în locul în 
care ţesutul nervos părăseşte cutia craniană la nivelul foramen magnum (găurii mari) din 
osvd occipital. Măduva spinării se subţiază la capăt şi se termină în apropierea discului 
intervertebral ce separă prima şi a doua vertebră lombară. 

Partea superficială (externă) a măduvei spinării este albă („substanţa albă”) dato¬ 
rită aglomerării de teci de mielină ce învelesc fibrele nervoase. Porţiunea internă este 
de culoare cenuşie („substanţa cenuşie”) deoarece este alcătuită în principal din corpi 
neuronali şi intemeuroni amielinici. 

Mezencefal 



FIGURA 11.1 Anatomia generală a sistemului nervos central uman. (a) Principalele regiuni 
ale creierului şi ale măduvei spinării, (b) Localizarea sistemului nervos central 
în organism. 


Măduva spinării este înconjurată şi protejată de trei membrane care 
poartă împreună numele de meninge: dura mater, arahnoida şi pia mater. 

Dura mater este stratul exterior şi conţine un ţesut conjunctiv fibros re¬ 
zistent, cu multe vase de sânge şi nervi. Arahnoida este un strat subţire, 
cu aspect de reţea, cu vase sanguine ce reabsorb lichidul cefalorahidian. 

Pia mater este un strat foarte subţire, bogat vascularizat (Figura 11.2). 

Cele trei straturi meningeale se extind şi dincolo de creier şi formea¬ 
ză compartimente. 

Spaţiul dintre arahnoidă şi pia mater se numeşte spaţiu subarahnoidian şi conţine 
un lichid clar, apos, numit lichid cefalorahidian. Acest lichid se regăseşte şi în canalul 
central (ependimar) al măduvei spinării şi în interiorul cavităţilor (ventriculilor) creieru¬ 
lui. Este un lichid asemănător cu limfa, ce serveşte nevoilor nutriţionale şi gazoase ale 
celulelor nervoase din SNC. Pentru a obţine o probă din acest lichid în vederea efectuării 
analizelor când se suspectează o boală a sistemului nervos se foloseşte o procedură de¬ 
numită „puncţie rahidiană”. 

Din părţile laterale ale măduvei spinării pornesc 31 de perechi de 
prelungiri numite rădăcini nervoase. Rădăcinile mai apropiate de par¬ 
tea dorsală a corpului se numesc rădăcini nervoase dorsale, aici gă- 
sindu-se corpii celulari şi axonii nervilor senzitivi ce se îndreaptă spre 
măduva spinării. Rădăcinile mai apropiate de partea ventrală a corpului 
se numesc rădăcini nervoase ventrale (Figura 11.3). Ele conţin axonii 
neuronilor motori ce pleacă dinspre măduva spinării. Lezarea rădăcini- 


DE REŢINUT 

Rădăcinile nervoase dor¬ 
sale transmit informaţii 
senzitive, iar rădăci¬ 
nile ventrale transmit 
comenzi spre muşchii 
scheletici. 


DE REŢINUT 
Creierul şi măduva 
spinării sunt învelite de 
trei straturi meningeale: 
dura mater. arahnoida şi 
pia mater. 

lor dorsale are ca rezultat pierderea senzaţiilor provenite de la receptori (anestezie), iar 
lezarea rădăcinilor ventrale duce la incapacitatea de a răspunde la stimuli (paralizie). 
Rădăcinile dorsale şi ventrale iau naştere din coarnele posterioare şi anterioare ale 
măduvei spinării. 



FIGURA 11.2 Structurile ce învelesc sistemul nervos, (a) Relaţiile dintre creier şi măduva spi¬ 
nării şi oasele ce le înconjoară, (b) Detalii ale celor trei straturi ale meningelui. 


Şanţul posterior median Canalul central 



1 


j 


Meningele 


FIGURA 11.3 Secţiune transversală prin măduva spinării. Ţesutul nervos este învelit de trei 
straturi meningeale şi este înconjurat de vertebre. Observaţi rădăcinile ner¬ 
voase dorsale şi ventrale ce pleacă din măduva spinării (rădăcinile dorsale sunt 
dilatate din cauza prezenţei corpilor celulari ai neuronilor senzitivi). Rădăcini¬ 
le îşi au originea în coarnele posterioare, respectiv anterioare. 


t 

Măduva spinării are două funcţii principale în coordonarea nervoasă, servind drept 
centru coordonator pentru arcul reflex şi drept reţea de legătură între sistemul nervos 
periferic şi creier. Această legătură este realizată de axonii intemeuronilor ce pleacă din 
măduva spinării şi au traiect ascendent, fiind grupaţi sub forma unor fracturi nervoase 
numite fracturi ascendente. Alte tracturi nervoase transportă informaţia dinspre creier 
înspre efectori (muşchi şi glande), fiind denumite tracturi descendente. Aceste conexi¬ 
uni nervoase furnizează un sistem de comunicaţie bidirecţională între creier, muşchi şi 
glande. 

ENCEFALUL 

Encefalul este centrul de organizare şi procesare al sistemului nervos (Figura 11.4). Este, 
de asemenea, centrul conştienţei, senzaţiilor, memoriei şi a coordonării. Encefalul re¬ 
cepţionează impulsuri nervoase de la măduva spinării şi de la cele 12 perechi de nervi 
cranieni ce inervează organele de simţ, muşchii şi glandele. în urma acestora, el gene¬ 
rează reacţii adecvate şi le transmite prin intermediul neuronilor motori. Encefalul este, 
de asemenea, iniţiatorul unor activităţi ca, spre exemplu, memoria. 

Encefalul conţine două emisfere, dreaptă şi stângă. Este acoperit de meninge (ca şi 
măduva spinării) şi înconjurat de lichid cefalorahidian, care apare în cavităţile cerebrale 
(ventriculii cerebrali) şi în spaţiul subarahnoidian. Encefalul dispune şi de o vastă reţea 
de capilare cu rol în schimbul de nutrimente şi de gaze şi în îndepărtarea produşilor rezi¬ 
duali. Acest organ consumă aproximativ 25% din cantitatea totală de oxigen utilizată în 
organism şi este extrem de sensibil la scăderea nivelului de oxigen sau glucoză. 

Zonele superficiale şi cele aflate în centrul encefalului poartă numele de „substanţă 
cenuşie”, deoarece sunt formate din corpii neuronilor şi interneuroni amielinici. Aceste 
zone sunt conectate între ele de către axoni mielinici, denumiţi „substanţa albă” datorită 
culorii mielinei. Encefalul este împărţit în trei structuri principale: creierul, cerebelul şi 
trunchiul cerebral. 


Craniu 
Meninge 
Ventricul lateral 
Ventricul 
Talamus 
Mezencefal 
Cerebel 

Vertebră 



Medulla oblongata 


Măduva spinării 


Emisferă cerebrală 

Corp calos 
Hipotalamus 
Hipofiză 
Punte 


FIGURA 11.4 Encefalul uman în cutia craniană, în secţiune sagitală. Observaţi diversele 
structuri prezentate şi relaţiile dintre ele. 

CREIERUL 

Creierul reprezintă cea mai mare parte a encefalului şi conţine centri nervoşi senzitivi şi 
motori. El controlează funcţii mentale complexe şi constă din două emisfere unite prin- 
tr-o punte alcătuită din fibre nervoase numită corp calos. Suprafaţa emisferelor cerebrale 
conţine numeroase circumvoluţiuni, numite şi girusuri, şi numeroase adâncituri. O 
adâncitură superficială este denumită şanţ, iar una adâncă se numeşte fisură. 

Emisferele cerebrale conţin peste 10 miliarde de neuroni. Fiecare emisferă este îm¬ 
părţită în patru lobi: lobul frontal, în partea anterioară; lobul parietal, în spatele lobului 
frontal, separat de acesta prin şanţul central; lobul temporal, situat sub lobul frontal şi 
despărţit de acesta prin şanţul lateral, şi lobul occipital, în partea posterioară a fiecărei 
emisfere. O altă zonă a emisferelor se numeşte insulă, fiind localizată profund şi acope¬ 
rită de unele porţiuni ale lobilor frontal, parietal şi temporal. 

Emisferele cerebrale conţin neuroni ce interpretează impulsurile provenite de la or¬ 
ganele de simţ şi iniţiază răspunsuri voluntare la stimuli. Ele sunt centrul raţiunii şi al 
memoriei şi determină, în mare măsură, inteligenţa şi personalitatea unui individ. 

Aria motorie principala este localizată în lobul frontal (Figura 11.5). Aici se găsesc 
neuroni piramidali de talie mare. Impulsurile provenite de la aceşti neuroni se încrucişea¬ 
ză prin intermediul tractului corticospinal şi stimulează ariile motorii ale organismului 
situate în partea opusă. Aria Iui Broca este o regiune a lobului frontal răspunzătoare de 
activitatea motorie legată de vorbire şi de planificarea vorbirii. Ariile senzitive se găsesc 
în mai mulţi lobi. Aceste arii sunt răspunzătoare pentru senzaţii, sentimente şi emoţii. 
Lobii temporali conţin zone pentru auz, iar cei occipitali, zone pentru văz. Aria respon¬ 
sabilă pentru simţul mirosului este situată profund, în interiorul emisferelor cerebrale. 

Alte regiuni ale creierului, în special arii ale lobului frontal, sunt asociate cu învăţa¬ 
rea, raţiunea, anticiparea şi creativitatea. Anumite regiuni ale lobilor parietali răspund 
de înţelegerea vorbirii şi exprimarea ideilor. Senzaţiile vizuale sunt interpretate în lobii 
occipitali. 

FIGURA 11.5 O vedere din lateral dreapta a creierului evidenţiind lobii şi ariile importante, 
precum şi funcţiile controlate de acestea. 

în emisferele cerebrale se găsesc o serie de cavităţi interconectate numite ventricuii. 
Ventriculii conţin lichid cefalorahidian, ce serveşte nevoilor nutriţionale ale celulelor 
nervoase şi se varsă în canalul central al măduvei spinării. Există doi ventricuii laterali în 
interiorul emisferelor, iar un al treilea se găseşte în apropierea corpului calos. Al patrulea 
ventricul este localizat în trunchiul cerebral (Figura 11.6). 



FIGURA 11.6 Ventriculii cerebrali: (a) Vedere laterală stânga; (b) Vedere dorsală. 

CEREBELUL 

Cerebelul este o masă de substanţă cenuşie şi albă, situată înapoia trunchiului cerebral, 
care coordonează activităţile motorii. Cerebelul primeşte stimuli de la creier şi de la re¬ 
ceptorii senzoriali pentru a determina ce muşchi trebuie să se contracte. Spre exemplu, 
în timpul mersului, cerebelul determină care muşchi trebuie utilizaţi, precum şi secvenţa 
şi intensitatea contracţiilor. 

Cerebelul constă din două emisfere separate parţial de către un strat de dura ma- 
ter. Cerebelul comunică cu alte părţi ale sistemului nervos central prin intermediul a 
trei tracturi nervoase denumite peduneuli cerebelari. în calitate de centru reflex pentru 
coordonarea activităţii muşchilor scheletici, cerebelul ajută la menţinerea posturii şi la 
secvenţialitatea mersului. 

DIENCEFALUL 

Diencefalul este regiunea situată deasupra mezencefalului, între emisferele cerebrale. 
Cuprinde în interior ventriculul al treilea şi este organizat sub formă de mase de substan¬ 
ţă cenuşie denumite nudei. Unul dintre aceştia, numit talamus, este un centru integrativ 
al impulsurilor senzitive (Tabelul 11.2 prezintă, pe scurt, aceste funcţii). 




252 Anatomie şi fiziologie umană pentru admitere la facultăţile de medicină 


TABELUL 11.2 O PREZENTARE CONCISĂ A COMPONENTELOR CREIERULUI Şl A 
_ FUNCŢIILOR ACESTORA 


Componentă 

Funcţii specifice 

Bulbul rahidian / Primeşte şi integrează semnale de la măduva spinării; 

Medulla oblon- 

Trimite semnale către cerebel şi talamus; 

gata 

Conţine centri ce reglează frecvenţa cardiacă, presiunea sanguină, frecvenţa 
respiratorie, tuşea şi alte activităţi involuntare 

Puntea 

Are funcţie de releu între medulla oblongata şi părţile superioare ale creieru¬ 
lui, între emisferele cerebelare si între cerebel si emisferele cerebrale 

Mezencefalul 

Are funcţie de releu pentru semnalele senzitive între măduva spinării şi ta¬ 
lamus, şi pentru semnalele motorii între cortexul cerebral, punte şi măduva 
spinării; 

Controlează mişcările reflexe ale capului şi ale globilor oculari ca răspuns la 
stimuli vizuali; 

Controlează mişcările reflexe ale capului şi trunchiului ca răspuns la stimuli 
auditivi 

Talamusul 

Direcţionează toate semnalele senzoriale (cu excepţia mirosului) spre corte¬ 
xul cerebral; 

Direcţionează semnalele motorii dinspre cortexul cerebral înspre măduva 
spinării; 

Direcţionează către cortexul cerebral semnale care menţin starea de veghe; 
Procesează senzaţii brute 

Hipotalamusul 

Primeşte semnale senzoriale de la organele interne prin intermediul tala- 


musului şi utilizează aceste semnale pentru a controla acţiunile sistemului 
nervos vegetativ, şi glanda hipofiză (pituitară), menţinând astfel homeostazia 
organismului; 

Furnizează o corelare structurală şi funcţională între sistemul nervos şi cel 
endocrin prin relaţia cu glanda hipofiză; 

împreună cu sistemul limbic, participă la reacţia fiziologică faţă de experien- 

__ ţele emoţionale _ 

Cerebelul Primeşte semnale senzoriale de la ochi; 

Coordonează echilibrul şi receptorii din muşchi, tendoane şi articulaţii, reia- 
_ ţionaţi cu activitatea motorie _ 

Creierul Conţine arii care recepţionează şi integrează semnale senzoriale (aria sen¬ 

zitivă somatică, aria vizuală, aria auditivă) şi care iniţiază semnale motorii 
pentru mişcări voluntare (aria somatică motorie, aria vorbirii); 

Conţine arii de asociaţie în care sunt interpretate semnalele senzoriale, sunt 
stocate amintirile şi au loc procese complexe de procesare; 

Conţine tracturi de fibre de asociaţie care au rol de releu între cortexul cere- 
__bral şi alte zone ale sistemului nervos 


Nucleii bazali 

Ajută la controlarea tonusului muscular si la coordonarea mişcărilor voluntare 

Sistemul limbic 

Conţine centrii plăcerii şi pedepsei; 

Are rol în generarea sentimentelor şi emoţiilor; 

Hipocampul stabileşte care amintiri sunt stocate 

Formaţiunea 

reticulară 

Conţine nudei implicaţi în starea de veghe şi somn 

O altă parte componentă a diencefalului este hipotalamusul. Acesta transmite şi pri¬ 
meşte semnale spre şi dinspre creier şi talamus. Neuronii hipotalamusului produc hor¬ 
moni, printre care şi pe cei ce controlează glanda hipofiză (pituitară). Unii din aceşti 
hormoni sunt stocaţi în glanda hipofiză, care îi şi eliberează. Aceşti hormoni reglează ac¬ 
tivitatea mai multor organe viscerale. Senzaţia de foame, reglarea greutăţii, temperaturii 
corporale şi echilibrului hidric sunt, de asemenea, asociate cu hipotalamusul. 

Sistemul limbic cuprinde o serie de structuri situate în jurul trunchiului cerebral. El 
este implicat în emoţiile legate de supravieţuire, fiind astfel asociat cu sentimente pre¬ 
cum teama, furia, plăcerea şi supărarea. Prin urmare, poate avea o influenţă substanţială 
asupra comportamentului unei persoane. 

TRUNCHIUL CEREBRAL 

Ţesutul nervos care conectează creierul cu măduva spinării conţine un număr de structuri 
cunoscute sub numele colectiv de trunchi cerebral. Acestea sunt mezencefalul, puntea 
şi bulbul rahidian (medulla oblongata). 

Mezencefalul este situat între punte şi diencefal (Figura 11.7). Fibrele nervoase ale 
mezencefalului se unesc cu celelalte segmente ale trunchiului cerebral şi ale măduvei 
spinării în traseul lor spre creier, iar neuronii localizaţi aici au funcţia de centri reflecşi. 
Pe partea inferioară a mezencefalului se găsesc tracturi corticospinale care unesc creierul 
cu măduva spinării. 



FIGURA 11.7 Componentele trunchiului cerebral şi ale diencefalului. în sens descendent, 

principalele structuri sunt diencefalul, mezencefalul, puntea şi bulbul rahidian 
(medulla oblongata). 

Trunchiul cerebral prezintă o proeminenţă denumită punte, care separă mezencefalul 
de bulbul rahidian (medulla oblongata). Puntea conţine în principal fibre nervoase care 
transmit mesaje dinspre medulla oblongata înspre creier şi înapoi. 

Bulbul rahidian (medulla oblongata) este partea superioară, dilatată, a măduvei 
spinării, care o conectează cu restul structurilor aflate în cutia craniană. Acesta repre¬ 
zintă un pasaj pentru nervii care vin de la creier şi trec prin bulb spre măduva spinării. 
Toate fibrele nervoase descendente trec prin medulla oblongata; unele dintre aceste fibre 
se intersectează formând decusaţia piramidală. Datorită acestei decusaţii, impulsurile 

nervoase provenite dintr-o parte a corpului ajung la emisfera cerebrală de pe partea opu¬ 
să. In medulla oblongata se găseşte cel de-al patrulea ventricul. 

In interiorul bulbului rahidian (medulla oblongata) se găsesc nudei ce servesc drept 
centri de control ai unor activităţi precum contracţia cardiacă, vasoconstricţia, reglarea 
respiraţiei, strănutul, tuşea, voma şi deglutiţia. 

Medulla oblongata conţine şi o reţea de fibre nervoase numite formaţiunea reticu- 
lară, care se extind în punte şi mezencefal. Aceste fibre sunt răspunzătoare pentru acti¬ 
varea cortexului cerebral la primirea impulsurilor senzoriale. Prin urmare, ele pregătesc 
cortexul pentru interpretarea acestor impulsuri şi stimulează procesele cognitive. 


SISTEMUL NERVOS PERIFERIC 


Creierul şi măduva spinării sunt conectate cu celelalte părţi ale corpului şi cu mediul 
înconjurător prin intermediul unui complex de nervi şi celule nervoase numit sistem 
nervos periferic. Acesta conţine totalitatea ţesutului nervos aflat în afara creierului şi 
a măduvei spinării, fiind compus în principal din nervi periferici, ganglionii asociaţi 
cu aceştia şi receptorii senzoriali. Fibrele nervoase pot fi aferente sau eferente. Fibre¬ 
le nervoase aferente conduc impulsurile nervoase înspre sistemul nervos central, iar 
fibrele nervoase eferente le conduc în sens invers. Aproape toţi nervii periferici sunt 
nervi micşti, conţinând ambele tipuri de fibre. Fibrele aferente (senzitive) iau naştere în 
structurile senzitive. Fibrele eferente (motorii) iau naştere din sistemul nervos central şi 
cuprind fibre somatice şi fibre autonome (vegetative). Fibrele nervoase somatice iner¬ 
vează muşchii scheletici, pe când fibrele nervoase autonome (vegetative) inervează 
muşchii netezi, muşchiul cardiac şi glandele. 

NERVII CRANIENI Şl SPINALI 

Sistemul nervos periferic transmite impulsuri nervoase senzitive către sistemul nervos 
central, unde acestea sunt interpretate. Acest sistem transmite şi impulsuri provenite de 
la sistemul nervos central către efectori (muşchi şi glande), în cazul în care este necesară 
o reacţie. Prin intermediul acestui sistem, suntem în permanenţă relaţionaţi cu mediul 
înconjurător şi putem reacţiona la modificările acestuia. 

Sistemul nervos periferic este alcătuit din 12 perechi de nervi cranieni şi 31 de pe¬ 
rechi de nervi spinali. Cele 12 perechi de nervi cranieni aparţin diferitelor zone ale 
encefalului şi trec pe dedesubtul creierului (Figura 11.8). 

Majoritatea nervilor cranieni conţin atât axoni motori, cât şi axoni senzitivi, dar unii 
conţin doar axoni senzitivi, ca de exemplu nervii olfactivi şi optici. Alţi nervi cranieni, 
ce controlează în principal efectorii, conţin axoni motori. 

Nervii cranieni sunt denumiţi utilizând numere şi nume separate pentru fiecare (Ta¬ 
belul 11.3 indică numele, numerele şi funcţiile nervilor cranieni). Corpii neuronilor sen¬ 
zitivi se află grupaţi sub forma unor mase nervoase localizate în afara creierului, numite 
ganglioni. Corpii neuronilor motori sunt situaţi de obicei în substanţa cenuşie. Nervul 
optic este, de fapt, o extensie a creierului, învelit de meninge şi mielinizat de către oligo- 
dendrocite, astfel încât lui nu i se aplică această descriere. 

Olfactiv (I) 


Optic (II) 

Oculomotor (III) 
Trohlear (IV) 

Trigemen (V) 

Abducens (VI) 

Facial (VII) 

Vestibulocohlear (VIII) 
Glosofaringian (IX) 

Hipoglos (XII) 

FIGURA 11.8 Descrierea celor 12 perechi de nervi cranieni şi originea aparentă a acestora. 


TABELUL 11.3 NERVII CRANIENI 


Număr 

Nume 

Funcţie 

(s=senzitiv, m=motor) 

Origine aparentă (locul unde 
nervul devine vizibil) 

1 

Olfactiv 

(s) Miros 

Emisfere cerebrale 

II 

Optic 

(s) Văz 

Diencefal 

III 

Oculomotor 

(m) Mişcări oculare 

între punte şi mezencefal 

IV 

Trohlear 

(m) Mişcări oculare 

Mezencefal 

V 

Trigemen 

(m) Masticaţie 

(s) Sensibilitatea feţei, a 

dinţilor şi a limbii 

Punte 

VI 

Abducens 

(m) Mişcări oculare 

între bulb rahidian şi punte 

VII 

Facial 

(m) Mişcări faciale 

între bulb rahidian şi punte 

VIII 

Vestibulo-cohlear 

(auditiv) 

(s) Auz 
(s) Echilibru 

între bulb rahidian şi punte 

IX 

Glosofaringian 

(s, m) Limbă, faringe 

Bulb rahidian 

X 

Vag 

(s, m) Inimă, vase de sânge, 
viscere 

Bulb rahidian 

XI 

Accesor 

(m) Muşchii gâtului 

Bulb rahidian 

XII 

Hipoglos 

(m) Muşchii limbii 

Bulb rahidian 

Sistemul nervos periferic include şi 31 de perechi de nervi spinali care asigură comuni¬ 
carea dintre măduva spinării şi diverse părţi ale corpului. Nervii spinali sunt grupaţi în 
nervi cervicali (8 perechi), nervi toracici (12 perechi), nervi lombari (5 perechi), nervi 
sacrali (5 perechi) şi nervi coccigieni (1 pereche) (Figura 11.9). 

Emergenţa nervilor spinali din măduva spinării are loc prin intermediul rădăcinilor 
dorsale şi ventrale, provenite din coarnele posterioare şi anterioare. Rădăcina dor¬ 
sală conţine un ganglion în care se află corpii celulari ai neuronilor senzitivi. Rădăcina 
ventrală nu prezintă ganglioni, deoarece corpii neuronali se află în substanţa cenuşie a 
măduvei spinării (Tabelul 11.4 prezintă o comparaţie între nervii cranieni şi cei spinali). 



FIGURA 11.9 Sistemul nervos periferic, compus din 12 perechi de nervi cranieni şi 31 de 
perechi de nervi spinali. Observaţi plexul cervical şi cel brahial. 

TABELUL 11.4 COMPARAŢIE ÎNTRE NERVII CRANIENI Şl CEI SPINALI 


Caracteristică 

Nerv cranian 

Nerv spinal 

Origine aparentă 

Baza encefalului 

Măduva spinării 

Distribuţie 

Predominant cap şi gât 

Pielea, muşchii scheletici, articula¬ 
ţii, vase sanguine, glande sudoripa- 
re, mucoase (cu excepţia capului şi 
gâtului) 

Structură 

Nervii senzitivi au doar fibre senzi¬ 
tive, cei motori doar fibre motorii, 
iar cei micşti conţin fibre senzitive 
şi motorii; o parte dintre aceştia 
conţin fibre aparţinând sistemului 
nervos vegetativ 

Nervii spinali sunt micşti, conţinând 
atât fibre senzitive, cât şi motorii; 
aceştia pot fi somatici sau vegeta¬ 
tivi 

Funcţie 

Văz, auz, miros, gust, mişcări 
oculare 

Simţ, mişcări, transpiraţie 


Nervii spinali se combină temporar înainte de a ajunge la destinaţie, formând reţele 
complexe numite plexuri. în interiorul acestora, fibre provenite de la mai mulţi nervi 
sunt interconectate. Cele patru plexuri majore sunt: plexul cervical, plexul brahial, ple¬ 
xul lombar şi sacral (Figura 11.9). 

SISTEMUL NERVOS AUTONOM (VEGETATIV) 

Sistemul nervos autonom operează involuntar, fără control conştient. Această compo¬ 
nentă a sistemului nervos coordonează funcţiile homeostatice ale unor organe viscerale 
precum inima, muşchiul neted şi glandele viscerale. 

Sistemul nervos vegetativ cuprinde două tipuri de neuroni motori şi ganglioni ataşaţi 
acestora. Primul tip, neuronii motori iau naştere în sistemul nervos central şi se întind 
până la ganglioni, fiind denumiţi neuroni preganglionari sau fibre preganglionare. Cel 
de-al doilea tip de neuroni pornesc din ganglioni şi ajung la organele corpului, fiind 
numiţi neuroni postganglionari sau fibre postganglionare. Toţi aceşti neuroni fac parte 
din SNP. 

Sistemul nervos vegetativ are o componentă simpatică şi una parasimpatică (Figura 
11.10). Nervii componentei simpatice au efecte identice cu ale adre- 
nalinei (Capitolul 13), pregătind organismul pentru situaţii de urgenţă. 

Impulsurile simpatice trimise muşchilor cresc ritmul cardiac, provoacă 
vasoconstricţie şi dilatarea pupilelor şi au şi alte efecte adecvate situaţi¬ 
ilor de criză. Impulsurile componentei parasimpatice determină reve¬ 
nirea organismului la normal. Aceste impulsuri încetinesc ritmul cardi¬ 
ac, dilată arterele, provoacă constricţia pupilelor, stimulează digestia şi 
ajustează funcţiile altor organe. în acest sens, ele restabilesc homeosta- 
zia organismului (Tabelul 11.5 compară cele două componente). 


DE REŢINUT 
Componenta simpatică 
îşi exercită efectele prin 
intermediul adrenalinei/ 
noradrenalinei. Com¬ 
ponenta parasimpatică 
utilizează acetilcolina. 

FIGURA 11.10 Cele două componente ale sistemului nervos vegetativ. Nervii sistemului 

simpatic (stânga) pregătesc organismul pentru situaţii de urgenţă. Observaţi 
că acest sistem constă din nervi pre- şi postganglionari. Nervii componentei 
parasimpatice (dreapta) determină revenirea organismului la normal. 


Etectele diferite ale componentelor simpatice şi parasimpatice se datorează parţi¬ 
al neurotransmiţătorilor secretaţi. Fibrele preganglionare ale ambelor componente şi 
fibrele postganglionare parasimpatice secretă acetilcolină, iar fibrele postganglionare 
simpatice secretă noradrenalină. De aceea, fibrele postganglionare simpatice sunt de¬ 
numite fibre adrenergice, iar fibrele postganglionare parasimpatice se numesc şi fibre 
colinergice. 

Cele două componente ale sistemului nervos autonom sunt antagoniste, dar nu în 
totalitate, pentru că fiecare componentă poate activa anumiţi efectori în timp ce îi inhibă 
pe alţii. Majoritatea activităţii sistemului nervos autonom este involuntară, dar creierul 
păstrează un oarecare control asupra acestuia. 

TABELUL 11.5 COMPARAŢIE ÎNTRE COMPONENTA SIMPATICĂ Şl CEA PARASIMPATICĂ 


Caracteristică 

Sistemul simpatic 

Sistemul parasimpatic 

Efectul general 

Pregăteşte organismul pentru 
situaţii stresante; 

Mediază aspectul anormal al 
funcţiilor organismului 

Determină revenirea organismului 
la normal după încetarea situaţiei 
stresante; 

Menţine în mod activ aspectul nor¬ 
mal al funcţiilor organismului 

Extinderea 

efectului 

în tot organismul 

Localizat în ţesuturi 

Neurotransmiţător 

Noradrenalină (de obicei) 

Acetilcolină 

Originea în SNC 

Nivelul cervico-toraco-lombar 
al măduvei spinării 

Nivelul cranio-sacral (din creier şi 
măduva spinării) 

Localizarea 

ganglionilor 

Lanţuri ganglionare şi ganglioni 
colaterali 

Rădăcinile nervilor cranieni III, VII, 

IX, X; 

Ganglioni terminali 

Numărul fibrelor 

Multe 

Puţine 


postganglionare 

ÎNTREBĂRI RECAPITULATIVE 


SECŢIUNEA A — Identificaţi corect literele corespunzătoare părţilor compo¬ 
nente ale creierului. 



FIGURA 11.11 


1. cerebel 

2. emisfere cerebrale 

3. corp calos 

4. hipotalamus 

5. ventriculi laterali 

6. medulla oblongata 

7. meninge 

8. mezencefal 


_ 9. 

glandă hipofiză 

_10. 

punte 

__n. 

cutie craniană 

_12. 

măduva spinării 

_13. 

talamus 

_14. 

ventricul III 

15. 

vertebră 

Identificaţi corect literele corespunzătoare nervilor cranieni şi originii lor aparente. 



FIGURA 11.12 


nervul abducens (VI) _ 9. tractul olfactiv 

nervul accesor (XI) __10. nervul optic (II) 

nervul facial (VII) _11. tractul optic 

nervul glosofaringian (IX) _12. nervul trigemen (V) 

nervul hipoglos (XII) _13. nervul trohlear (IV) 

nervul oculomotor (III) _] 4. nervul vag (X) 

bulbul olfactiv _15. nervul vestibulo-cohlear (VIII) 

nervul olfactiv (I) 

SECŢIUNEA B - Completare: Adăugaţi cuvântul sau cuvintele corecte care comple¬ 
tează fiecare dintre următoarele afirmaţii. 

1. Creierul şi măduva spinării sunt componente ale_. 

2. Substanţa cenuşie a creierului şi a măduvei spinării este alcătuită din 

3. Sistemul nervos periferic este alcătuit în principal din dendrite ale neuronilor sen¬ 
zitivi şi axoni ai __. 

4. Axonii şi dendritele se extind dinspre măduva spinării înspre efectori (muşchi şi 

glande), formând__. 

5. Măduva spinării este situată într-un canal osos format de 

6. Măduva spinării se continuă în sus cu_. 

7. Partea internă a măduvei spinării este alcătuită din substanţă cenuşie, iar cea super¬ 
ficială (externă) din_. 

8. Cele trei membrane care învelesc şi protejează măduva spinării poartă împreună 

numele de_ 

9. Cea mai superficială membrană ce înveleşte măduva spinării este 

10. Membrana internă ce înveleşte măduva spinării şi este bogat vascularizatăse nu¬ 
meşte 

s —. .* 

11. Lichidul clar, apos aflat în canalul central al măduvei spinării se numeşte 

12. Rădăcinile nervoase ventrale ale măduvei spinării conţin axonii 

13. Lezarea rădăcinilor nervoase ventrale ale măduvei spinării provoacă 

14. Tracturile nervoase ce transportă informaţii dinspre creier prin măduva spinării se 

numesc ______. 

15. Măduva spinării este centrul de coordonare al_. 

16. Creierul primeşte impulsuri de la măduva spinării şi de la 12 perechi de 

17. Creierul are două __. 

18. La nivelul creierului lichidul cefalorahidian circulă prin cavităţi şi prin 

19. Creierul consumă aproximativ un sfert din cantitatea totală de 

__utilizată în organism. 

20. Partea superficială (externă) a encefalului este alcătuită în principal din 

21. Circumvoluţiunile cerebrale se mai numesc şi_. 

22. Porţiunea anterioară a fiecărei emisfere cerebrale este ocupată de lobul 

23. In partea posterioară a emisferelor cerebrale se află lobul 

24. Regiunea lobului frontal implicată în activităţile motorii ale vorbirii este 

25. Simţul mirosului este localizat într-o porţiune situată profund, în interiorul 

26. Interpretarea informaţiilor vizuale are loc în lobul_. 

27. Cavităţile localizate în creier sunt denumite_. 

28. Organul situat în spatele trunchiului cerebral, ce coordonează activitatea motorie, 

este__. 

29. Cerebelul este alcătuit din două_laterale. 

30. Fiind un centru reflex pentru coordonarea activităţii musculare, cerebelul ajută la 

menţinerea_ 

31. Diencefalul este alcătuit din mase de substanţă cenuşie numite 

32. Structura diencefalică ce trimite impulsurile senzoriale mai departe în creier se 

numeşte___. 

33. Structura diencefalică ce sintetizează hormoni care vor fi depozitaţi şi eliberaţi de 

către glanda hipofiză este_ . 

34. Experienţele emoţionale precum teama, furia, plăcerea şi supărarea sunt controlate 

de către un inel de ţesut nervos denumit__. 

35. Protuberanţa rotunjită ce separă mezencefalul de bulbul rahidian este 

36. Porţiunea dilatată ce leagă creierul de măduva spinării este 

37. în creier, impulsurile nervoase se încrucişează la nivelul 

38. Reţeaua de fibre nervoase din bulbul rahidian ce activează cortexul cerebral se 

numeşte_. 

39. Sistemul nervos periferic este alcătuit din nervi spinali şi 

40. Corpul uman are_nervi spinali. 

41. Nervul cranian asociat cu mirosul este_. 

42. Nervul cranian ce controlează masticaţia, senzaţiile şi mişcările feţei, ale dinţilor şi 

ale limbii este_. 

43. Nervul cranian mixt ce controlează inima, vasele sanguine şi viscerele este 

44. Corpii celulari ai neuronilor din afara creierului şi măduvei spinării se grupează în 

45. Nervii spinali comunică impulsuri nervoase între diverse părţi ale corpului şi 

46. Locul în care nervii spinali se combină între ei se numeşte 

47. Sistemul nervos autonom acţionează_ 

48. Fibrele nervoase autonome dintre ganglioni şi organe se numesc fibre 

49. Nervii simpatici au aceleaşi efecte ca__. 

50. După încetarea unei situaţii stresante, organismul este readus la starea iniţială de 

către_ 

SECŢIUNEA C — întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Intemeuronii alcătuiesc cea mai mare parte din 

A. sistemul nervos periferic 

B. sistemul nervos senzitiv 

C. sistemul nervos central 

D. sistemul nervos autonom (vegetativ) 

2. Majoritatea corpilor neuronali din sistemul nervos periferic sunt localizaţi 

A. în organele corpului 

B. la suprafaţa corpului 

C. în vertebrele sacrale 

D. în interiorul sau în apropierea sistemului nervos central 

3. Majoritatea nervilor conţin 

A. numai corpi celulari 

B. numai dendrite 

C. axoni motori şi dendrite senzitive 

D. numai neuroni de asociaţie 

4. Următoarele sunt funcţii ale sistemului nervos periferic, cu excepţia 

A. interpretarea senzaţiilor şi a stimulilor 

B. conectarea organismului la mediul înconjurător 

C. transmiterea răspunsurilor către muşchi şi alte organe 

D. transmiterea stimulilor către sistemul nervos central 

5. Următoarele afirmaţii despre măduva spinării sunt adevărate, cu excepţia 

A. se continuă în sus cu creierul 

B. se termină în apropierea discului intervertebral dintre prima şi a doua verte¬ 
bră lombară 

C. porţiunea externă este cenuşie 

D. este înconjurată de meninge 

6. Următoarele componente aparţin meningelui, cu excepţia 

A. pia mater 

B. corpus mater 

C. arahnoida 

D. dura mater 

7. Substanţa albă a sistemului nervos are această culoare datorită 

A. citoplasmei albe 

B. dendritelor albe 

C. conţinutului de pigment alb din pia mater 

D. culorii albe a tecii de mielină 

8. Lichidul cefalorahidian poate fi întâlnit 

A. în interiorul durei mater 

B. numai în teaca de mielină 

C. în canalul central al măduvei spinării 

D. în citoplasmă celulelor din creier 

9. Rădăcinile nervoase dorsale adăpostesc 

A. substanţa cenuşie cerebrală 

B. corpi celulari şi axoni ai nervilor senzitivi 

C. oligodendrocite 

D. locuri de ataşare a meningelor 

10. Distrugerea rădăcinilor nervoase ventrale duce la 

A. incapacitatea de a efectua mişcări 

B. incapacitatea de a forma lichid cefalorahidian 

C. capacitatea de a vorbi mai tare decât în mod normal 

D. capacitatea de a conduce impulsuri nervoase mai eficient 

11. Tracturile descendente din măduva spinării 

A. sunt compuse numai din dendrite 

B. nu conţin corpi celulari 

C. transmit impulsuri către muşchi şi glande 

D. sunt extensii ale organelor senzoriale de la suprafaţa corpului 

12. Partea superficială a emisferelor cerebrale 

A. este acoperită cu corpi celulari 

B. nu prezintă meninge 

C. se situează într-un mediu lipsit de oxigen 

D. este alcătuită din substanţă cenuşie 

13. Următoarele afirmaţii despre creier sunt adevărate, cu excepţia 

A. are două emisfere 

B. conţine peste 10 miliarde de corpi celulari 

C. are numeroase circumvoluţiuni 

D. este o parte mică a cerebelului 

14. Următorii lobi apar în emisferele cerebrale, cu excepţia 

A. lobului parietal 

B. lobului occipital 

C. lobului toracic 

D. lobului temporal 

15. Aria auditivă este localizată în 

A. lobul occipital 

B. lobul lombar 

C. lobul cervical 

D. lobul temporal 

16. Ventriculii emisferelor cerebrale conţin 

A. axoni ai neuronilor motori 

B. dendritele şi corpii celulari ai intemeuronilor 

C. tecile de mielină ale tuturor neuronilor 

D. lichid cefalorahidian 

17. Următoarele afirmaţii despre cerebel sunt adevărate, cu excepţia 

A. ajută la menţinerea posturii 

B. coordonează activitatea senzorială 

C. are două emisfere laterale 

D. este adiacent trunchiului cerebral 

18. Una din funcţiile cerebelului este 

A. coordonarea activităţii muşchilor scheletici 

B. producerea hormonilor hipofizari 

C. de centru auditiv 

D. de centru de vorbire 

19. Talamusul şi hipotalamusul sunt localizate 

A. în emisferele cerebrale 

B. în diencefal 

C. lângă bulbul rahidian 

D. în exteriorul creierului 

20. Următoarele sunt funcţii ale hipotalamusului, cu excepţia 

A. echilibrului hidric 

B. reglării temperaturii corporale 

C. calculelor matematice 

D. reglării greutăţii corporale 

21. Neuronii aflaţi în mezencefal au funcţia de 

A. centri reflecşi 

B. producere de hormoni 

C. centri auditivi 

D. senzori pentru durere şi căldură 

22. Nervul glosofaringian are funcţii senzitive şi motorii legate de 

A. ochi si urechi 

9 

B. muguri gustativi şi ochi 

C. limbă şi faringe 

D. inimă şi vase sanguine 

23. Următoarele activităţi sunt coordonate de nervul vag, cu excepţia 

A. activarea cortexului cerebral 

B. reglarea respiraţiei 

C. controlul ritmului cardiac 

D. contracţia muşchilor netezi din anumite vase 

24. Cele 12 perechi de nervi cranieni şi cele 31 de perechi de nervi spinali alcătuiesc 

A. sistemul nervos central 

B. măduva spinării 

C. sistemul nervos periferic 

D. sistemul nervos autonom 

25. Următoarele afirmaţii despre sistemul nervos autonom sunt adevărate, cu excepţia 

A. acţionează involuntar 

B. are o componentă simpatică şi una parasimpatică 

C. include toţi nervii cranieni 

D. este compus din neuroni pre- şi postganglionari 


SECŢIUNEA D - Adevărat/Fals: La următoarele enunţuri marcaţi cu litera „A ” afir¬ 
maţia care este adevărată. Dacă este falsă, modificaţi cuvântul subliniat pentru a o 
transforma într-una adevărată. 

1. Sistemul nervos periferic este alcătuit din axonii neuronilor motori şi dendritele 
neuronilor senzitivi. 

2. La adultul normal, măduva spinării apare ca o formaţiune sferică de 45 cm. 

3. Anatomic, măduva spinării începe de la gaura obturatorie a osului occipital. 

4. Măduva spinării este învelită şi protejată de trei membrane numite sarcoleme . 

5. Membrana din mijloc, subţire, cu aspect de reţea, este dura mater . 

6. Fluidul apos ce se află în măduva spinării şi cavităţile creierului este numit plasmă . 

7. Prelungirile aflate de o parte şi de alta a măduvei spinării se numesc rădăcini ner¬ 
voase . 

8. Distrugerea rădăcinii ventrale a măduvei spinării provoacă o tulburare numită 
anestezie. 

9. Tracturile descendente oferă un sistem de comunicare între muşchi, glande şi mă¬ 
duva spinării . 

10. Memoria este asociată cu măduva spinării . 

11. Cele trei componente majore ale encefalului sunt trunchiul cerebral, cerebelul şi 
puntea . 

12. O adâncitură superficială aflată în ţesutul cerebral se numeşte girus . 

13. Lobul parietal este separat de cel frontal prin sântul lateral . 

14. Inteligenţa, personalitatea şi abilitatea unei persoane de a iniţia reacţii voluntare la 
stimuli sunt localizate în creier . 

15. Centrii vederii se află în lobii temporali . 

16. Al patrulea nerv cranian, nervul abducens . este parţial responsabil pentru mişcările 
oculare. 

17. Există cinci cavităţi pline cu lichid în interiorul creierului. 

18. Cerebelul comunică cu celelalte componente ale sistemului nervos prin trei perechi 
de tracturi nervoase numite pedunculi cerebelari . 

19. Talamusul şi hipotalamusul sunt localizate în trunchiul cerebral . 

20. Senzaţia de foame, reglarea temperaturii şi a greutăţii corporale şi a echilibrului 
hidric sunt asociate cu hipotalamusul . 

21. Fibrele nervoase ce urcă de la bulbul rahidian înspre creier trec printr-o formaţiune 
dilatată numită corpus corpora . 

22. Ritmul cardiac şi vasoconstricţia sunt reglate de către bulbul rahidian . 

23. Neuronii senzitivi şi cei motori sunt principalele componente ale sistemului nervos 
periferic . 

24. Nervii cranieni sunt împărţiţi în nervi cervicali, toracici, lombari, sacrali şi sacro- 
coccigieni. 

25. Sistemul nervos autonom acţionează voluntar . 

SECŢIUNEA E - Studiu de caz 

Juan este un băiat în vârstă de 5 ani care se prezintă la serviciul de urgenţă cu febră, 
dureri de cap, dureri musculare, stare de slăbiciune şi pierderea reflexelor somatice. Este 
diagnosticat cu poliomielită, provocată de un virus care atacă neuronii din coamele an¬ 
terioare. Care va fi rezultatul acestei infecţii, chiar dacă evoluţia bolii va fi stopată prin 
tratament? Explicaţi. 



Organizarea sistemului nervos 269 


_ RĂSPUNSURI 

SECŢIUNEA A 
Figura 11.11 


1- g 

7. b 

13. e 

2. i 

8. f 

14. d 

3. j 

9. 1 

15. h 

4. k 

10. m 


5. c 

11. a 


6. n 

12. o 



Figura 11.12 


1 . 

k 

6. h 

11. 

c 

2. 

e 

7. a 

12. 

j 

3. 

1 

00 

13. 

i 

4. 

n 

9. b 

14. 

d 

5. 

0 

10. g 

15. 

m 


SECŢIUNEA B - Completare 


1 . 

sistemului nervos central 

20. 

substanţă cenuşie 

2. 

corpii neuronilor 

21. 

girusuri 

3. 

neuronilor motori 

22. 

frontal 

4. 

nervi 

23. 

occipital 

5. 

vertebre 

24. 

aria lui Broca 

6. 

bulbul rahidian 

25. 

emisferelor cerebrale 

7. 

substanţă albă 

26. 

occipital 

8. 

meninge 

27. 

ventriculi 

9. 

dura mater 

28. 

cerebelul 

10. 

pia mater 

29. 

emisfere 

11. 

lichid cefalorahidian 

30. 

posturii 

12. 

neuronilor motori 

31. 

nudei 

13. 

paralizie 

32. 

talamus 

14. 

tracturi descendente 

33. 

hipotalamusul 

15. 

arcului reflex 

34. 

sistemul limbic 

16. 

nervi cranieni 

35. 

puntea 

17. 

emisfere 

36. 

bulbul rahidian 

18. 

spaţiul subarahnoidian 

37. 

decusaţiei piramidale 

19. 

oxigen 

38. 

formaţiune reticulară 

39. nervi cranieni 

40. 31 de perechi de 

41. nervul olfactiv (1) 

42. nervul trigemen (V) 

43. nervul vag (X) 

44. ganglioni 


45. măduva spinării 

46. plex 

47. involuntar 

48. postganglionare 

49. adrenalina / epinefrina 

50. componenta parasimpatică 


SECŢIUNEA C - întrebări cu răspuns la alegere 


1 . 

C 

6. 

B 

11. 

C 

16. 

D 

21. 

A 

2. 

D 

7. 

D 

12. 

D 

17. 

B 

22. 

C 

3. 

C 

8. 

C 

13. 

D 

18. 

A 

23. 

A 

4. 

A 

9. 

B 

14. 

C 

19. 

B 

24. 

C 

5. 

C 

10. 

A 

15. 

D 

20. 

C 

25. 

C 


SECŢIUNEA D - Adevărat/Fals 


1 . 

A 

14. 

A 

2. 

alungită 

15. 

occipitali 

3. 

foramen magnum (gaura mare) 

16. 

trohlear 

4. 

meninge 

17. 

patru 

5. 

arahnoida 

18. 

A 

6. 

lichid cefalorahidian 

19. 

diencefal 

7. 

A 

20. 

A 

8. 

rădăcinii dorsale 

21. 

punte 

9. 

creier 

22. 

A 

10. 

creierul 

23. 

A 

11. 

creierul 

24. 

spinali 

12. 

şanţ 

25. 

involuntar 

13. 

şanţul central 




SECŢIUNEA E - Studiu de caz 

Juan îşi va pierde abilitatea de a stimula anumiţi muşchi scheletici, deoarece aceştia sunt 
stimulaţi de către neuronii din coarnele anterioare. Ca urmare, muşchii inervaţi de neu¬ 
ronii afectaţi se vor atrofia în urma inactivităţii cauzate de boală. 




Organele de simţ 


CE VEŢI ÎNVĂŢA 

r r 

Acest capitol descrie organele de simţ. Parcurgând acest capitol, veţi învăţa să: 

• identificaţi structurile anexe ale ochiului şi funcţiile lor; 

• asociaţi structurile globului ocular şi funcţiile lor; 

• deosebiţi celulele din retină după funcţie; 

• caracterizaţi fotorecepţia; 

• caracterizaţi cristalinul şi modul de focalizare al imaginilor; 

• deosebiţi diversele afecţiuni vizuale; 

• identificaţi structurile urechii şi rolurile ei în menţinerea echilibrului; 

• enumeraţi pe scurt proprietăţile sunetului, cunoscând modul în care sunt transmi¬ 
se şi detectate de către urechea internă; 

• prezentaţi pe scurt căile de transmitere a sunetelor către emisferele cerebrale, 
precum şi procesarea sunetelor; 

• deosebiţi diverşii receptori pentru gust, miros şi pipăit; 

• rezumaţi mecanismul menţinerii echilibrului şi mecanismul orientării; 

• aplicaţi cunoştinţele dobândite intr-un studiu de caz. 

Simţurile organismului uman includ văzul, auzul, gustul, precum şi alte simţuri, cum ar 
fi simţul tactil şi echilibrul. Toate simţurile dispun de receptori foarte specializaţi care fac 
posibil răspunsul organelor de simţ la diferiţi stimuli. Receptorii care detectează stimulii 
chimici se numesc chemoreceptori, cei care detectează stimulii luminoşi se numesc 
fotoreceptori, iar cei care detectează stimuli mecanici sunt denumiţi mecanoreceptori. 
Dacă receptorii se află pe suprafaţa corpului, ei sunt denumiţi exteroceptori, iar dacă se 
localizează în interiorul muşchilor scheletici, articulaţiilor sau oaselor şi detectează pozi¬ 
ţia corpului se numesc proprioceptori (Tabelul 12.1). Simţurile sunt strâns asociate atât 
funcţional, cât şi structural cu sistemul nervos, şi depind de acesta pentru interpretarea 
conştientă a modificărilor de mediu pe care le percep. 


TABELUL 12.1 O PREZENTARE CONCISĂ A ORGANELOR DE SIMŢ 


Organ de 

Receptori 

Localizare 

Natura 

Stimulul 

Localizare 

simţ 

specifici 


stimulului 


anatomică 

Mucoasa 

olfactivă 

Celula 

olfactivă 

Exteroceptor 

Chemoreceptor 

Soluţii 

chimice 

In cavitatea 
nazală, superior 

Mugurele 

Celula 

Exteroceptor 

Chemoreceptor 

Soluţii 

Partea dorsală a 

gustativ 

gustativă 



chimice 

limbii, faringe 

Ochiul 

Celule cu 

Exteroceptor 

Fotoreceptor 

Lumina 

Ochiul 


conuri şi cu 
bastonaşe 





Urechea 






Cohleea 

Organul lui 
Corti (celule 
ciliate) 

Exteroceptor 

Mecanoreceptor 

Vibraţiile 

Urechea internă 

Aparatul 

Macula şi 

Proprioceptor 

Mecanoreceptor 

Deflecţia 

Urechea internă 

vestibular 

ampula (ce¬ 
lule ciliate) 






M 

Ochiul este organul vederii. El primeşte lumină din mediul înconjurător şi formează o 
imagine la nivelul receptorilor celulelor nervoase ale retinei. Imaginea este apoi transfor¬ 
mată în impulsuri nervoase, care sunt interpretate de către creier, în principal la nivelul 
lobilor occipitali ai emisferelor cerebrale. 

ANATOMIE 

Ochiul este o structură sferică, parţial mobilă, plină cu lichid, inervată de nervul optic 
(capătul anterior), un nerv cranian ce se îndreaptă spre creier. Imaginile iniţiate de către 
receptorii din retină sunt transmise mai departe de-a lungul nervului optic, ale cărui fibre 
mediale se încrucişează la nivelul chiasmei optice. Apoi, aceste fibre trec prin tractul op¬ 
tic, ajungând în final la cortexul vizual din lobii occipitali ai emisferelor cerebrale, unde 


CHIUL 

imaginile sunt interpretate. Fiecare lob occipital primeşte imagini de la ambii ochi, ceea 
ce asigură vederea în spaţiu. 

Din punct de vedere anatomic, termenul „ochi” este sinonim cu globul ocular. Lun¬ 
gimea globului ocular este puţin mai mare decât lăţimea sa, el având o porţiune anterioa¬ 
ră care proemină în afara sferei. Peretele globului ocular are trei straturi, sau învelişuri: 
un strat extern rezistent, fibros, cuprinzând corneea şi sclerotica (sclera), un strat mijlo¬ 
ciu bogat vascularizat care conţine coroida, irisul şi corpii ciliari, şi un strat intern, retina, 
care conţine receptorii pentru vedere (Figura 12.1). 


Retina 


Artere şi vene retiniene 


Nervul optic 


Coroida 


Sclera 


Conjunctiva 
Sinus venos scleral 

Cristalin 


Cornee 
■ Iris 

Pupilă 



Traiectoria luminii 
Compartimentul 
anterior, conţinând 
umoarea apoasă 

Camera anterioară 
Camera postererioară 

Ligamentul suspensor 

Corpul şi muşchiul ciliar 


Compartimentul 
posterior, conţinând 
umoarea vitroasă 


FIGURA 12.1 Structurile anatomice ale ochiului, prezentate într-o secţiune longitudinală 
prin ochi. 

Ochiul conţine două compartimente pline cu fluid: compartimentul anterior şi 
compartimentul posterior. O regiune a compartimentului anterior, camera anterioa¬ 
ră, se află între iris şi cornee. O altă regiune, camera posterioară, se găseşte între iris 
şi cristalin. Ambele camere conţin un lichid numit umoarea apoasă. Compartimentul 
posterior, care se întinde de la cristalin la retină, conţine o substanţă gelatinoasă, numită 
umoarea vitroasă. 

Pupila este un orificiu situat la nivelul irisului. Irisul este alcătuit din două straturi de 
muşchi neted: muşchiul constrictor, care îngustează pupila, şi un muşchi dilatator, care 
măreşte diametrul pupilei. Irisul conţine pigmenţii care conferă culoarea ochilor. „Albul 
ochilor” este reprezentat de porţiunea vizibilă a scleroticii (sclerei). 

In spatele irisului se găseşte cristalinul, un disc transparent, biconvex, alcătuit din- 
tr-un material proteic fibros dispus în straturi concentrice. Cristalinul este ferm ancorat 
de corpii ciliari prin intermediul ligamentului suspensor. Cea mai mare parte a cor¬ 
pului ciliar, care modifică forma cristalinului pentru a focaliza imaginile, constă din 
muşchiul ciliar intrinsec. Corpul ciliar se uneşte cu irisul la periferia acestuia, iar restul 
irisului se extinde în interior, între cornee şi cristalin. 

TABELUL 12.2 STRUCTURILE OCHIULUI Şl FUNCŢIILE LOR 


Structura 

Funcţia 

Corneea 

Refractă lumina; importantă pentru focalizarea luminii pe retină 

Sclera 

Menţine forma ochiului şi îl protejează; de ea se ataşează muş¬ 
chii extrinseci 

Irisul 

Controlează cantitatea de lumină ce trece prin pupilă 

Corpul ciliar 

Modifică forma cristalinului (acomodare) şi secretă umoarea 
apoasă 

Coroida 

Absoarbe lumina; conţine vasele sanguine ale structurilor ocu¬ 
lare 

Retina 

Absoarbe lumina; detectează lumina şi formează imaginile ce 
vor fi transmise creierului 

Cristalinul 

Refractă lumina; important în acomodare 

Compartimentul anterior 

Menţine forma ochiului şi refractă lumina prin intermediul umo¬ 
rii apoase 

Compartimentul posterior 

Menţine forma ochiului şi refractă lumina prin intermediul umo¬ 
rii vitroase 

Umoarea apoasă 

Umple cavitatea anterioară, contribuind la menţinerea formei 
ochiului; menţine presiunea intraoculară 

Umoarea vitroasă 

Umple cavitatea posterioară şi menţine presiunea intraoculară; 
conferă forma ochiului şi menţine retina ataşată pe coroidă; 
refractă lumina 


Stratul cel mai intern al globului ocular este retina. Ea se extinde anterior până la 
porţiunea posterioră a corpului ciliar. Retina are două straturi: un strat extern, pigmentat, 
ce conţine melanină, aderă de coroidă şi absoarbe razele de lumină, şi un strat intern 
alcătuit din ţesut nervos, retina propriu-zisă (Tabelul 12.2). 

Stratul intern al retinei este alcătuit din trei straturi de neuroni. în imediata apropiere 
a coroidei se află un strat de neuroni receptori, care conţine aproximativ 120 de milioa¬ 
ne de celule cu bastonaşe şi 6-700 de milioane de celule cu conuri, denumite astfel da¬ 
torită formei lor. Urmează un strat de neuroni bipolari, care recepţionează impulsurile 
generate de celulele cu conuri şi bastonaşe. Al treilea strat conţine neuroni ganglionari, 
ataşaţi direct nervului optic. 

Structurile accesorii ale ochiului includ sprâncenele, pleoapele, genele, conjunctiva 
şi aparatul lacrimal. Sprâncenele şi genele oferă protecţie împotriva pătrunderii corpi¬ 
lor străini în pupilă, iar pleoapele protejează porţiunea anterioară a ochiului. Pe partea 
internă, pleoapele sunt căptuşite de conjunctivă, o membrană mucoasă care se răsfrânge 
acoperind parţial şi globul ocular. Aparatul lacrimal conţine glandele lacrimale, ce pro¬ 
duc lacrimi care scaldă globul ocular şi îl păstrează umed. 

FIZIOLOGIA VEDERII 

Simţul vederii se bazează în principal pe cele două tipuri de celule din retină, celulele cu 
conuri şi cu bastonaşe. Celulele cu bastonaşe permit vederea în condiţii de luminozitate 

DE REŢINUT 
Doar celulele cu conuri 
deosebesc culorile, 
funcţionând în lumină 
puternică. Celulele cu 
bastonaşe detectează 
lumina slabă. 


scăzută. Ele permit perceperea contururilor obiectelor şi realizează vederea în lumina 
crepusculară. 

Celulele cu conuri au acurateţe maximă atunci când există suficientă lumină pentru 
a permite vederea de aproape şi observarea detaliilor. Ele sunt răspun¬ 
zătoare de vederea diurnă, perceperea detaliilor şi a culorilor. Celule cu 
conuri sunt concentrate la nivelul foveei centrale, o arie de depresiune 
uşoară aflată în apropierea centrului retinei. Pe măsură ce ne îndepăr¬ 
tăm de foveea centrală, numărul celulelor cu conuri scade, însă creşte 
numărul celor cu bastonaşe. Celulele cu bastonaşe se găsesc în număr 
mare la periferia retinei. Din acest motiv, detectarea mişcării şi vederea 
crepusculară sunt facilitate în principal de către retina periferică. 

Atât celulele cu bastonaşe, cât şi cele cu conuri, detectează mişcarea 
din mediul înconjurător şi utilizează un pigment vizual numit rodopsină. Partea proteică 
(opsina) a acestui pigment este diferită în celulele cu bastonaşe şi între diferitele tipuri 
de celule cu conuri. Acest fapt permite diferenţierea culorilor şi a intensităţii luminoase. 
Restul moleculei, derivată din vitamina A, este identică în toate celulele. Când energia 
luminoasă stimulează celulele cu conuri şi cu bastonaşe, apar schimbări rapide de formă 
ale rodopsinei din aceste celule. Aceste modificări generează impulsuri nervoase la ni¬ 
velul neuronilor bipolari şi ganglionari, impulsuri ce sunt transportate prin intermediul 
nervului optic şi al tractului optic către cortexul vizual cerebral, unde sunt interpretate. 
Discul optic reprezintă locul de origine al nervului optic. El nu conţine receptori vizuali, 
fiind denumit astfel şi pata oarbă. Imaginea care ajunge la retină este inversată datorită 
proprietăţilor optice ale cristalinului, dar ea este percepută în orientarea corectă la nive¬ 
lul cortexului lobilor occipitali. 

Traseul razei luminoase la nivelul ochiului începe de la corneea transparentă ce aco¬ 
peră suprafaţa ochiului. Lumina traversează în continuare pupila, care îşi modifică for¬ 
ma în funcţie de intensitatea luminoasă şi de distanţa faţă de obiectul vizualizat. Pupila 
se micşorează când obiectul respectiv se află în apropiere şi lumina este puternică, şi se 
dilată când obiectul este îndepărtat şi lumina slabă. Razele luminoase traversează apoi 
umoarea apoasă şi ajung la cristalin, principala structură cu rol în focalizarea imaginii. 
Cristalinul este elastic şi focalizează razele luminoase pe retină. Procesul de focalizare a 
luminii, bazat pe elasticitatea cristalinului, se numeşte acomodare. Când obiectul privit 
este departe, cristalinul este aproape plat, iar când obiectul respectiv se află în apropie¬ 
re, cristalinul devine convex. Modificarea formei cristalinului se datorează în principal 
muşchilor ciliari, ce acţionează asupra ligamentului suspensor. Spre exemplu, în timpul 
acomodării pentru vederea de aproape, muşchiul ciliar se contractă, eliberând tensiunea 
din ligamentul suspensor. Acest lucru permite cristalinului să devină mai convex datorită 
elasticităţii sale naturale şi tendinţei de a lua o formă sferică. 

Cristalinul, corneea, umoarea apoasă şi cea vitroasă sunt medii refractare, adică 
medii care focalizează razele luminoase şi cauzează convergenţa acestora către foveea 
centrală a retinei, unde se formează imaginea. Spaţiul cuprins cu privirea de un ochi se 
numeşte câmp vizual extern. Câmpul vizual extern al unui ochi se suprapune cu cel 
al celuilalt ochi, această suprapunere fiind răspunzătoare pentru percepţia unei imagini 
tridimensionale. Muşchii extrinseci ai ochiului determină mişcări care permit percepţia 

unei singure imagini. într-o afecţiune numită strabism, ochii nu se mişcă în mod coor¬ 
donat. Persoanele cu această afecţiune văd două imagini în loc de una singură. 


TULBURĂRILE DE VEDERE 

Două dintre cele mai comune tulburări de vedere sunt miopia şi hipermetropia. în cazul 
miopiei, imaginea se formează în faţa retinei (Figura 12.2). Această afecţiune apare din 
cauza alungirii naturale a globului ocular, sau a unui cristalin care nu se acomodează co¬ 
rect. Pentru a putea focaliza imaginile pe retină se utilizează ochelari cu lentile biconca- 
ve. în hipermetropie, imaginea se fonnează în spatele retinei şi este neclară, din cauza 
faptului că ochiul este prea scurt sau cristalinul este prea plat pentru a permite vederea de 
aproape. Pentru a focaliza imaginile pe retină se utilizează ochelari cu lentile biconvexe. 




Vedere normală 

razele se focalizează pe retină 


Lentilele concave 

corectează miopia 


Miopie 

razele se focalizează în faţa retinei 



Hipermetropia 

razele se focalizează în spatele retinei 


Lentilele convexe 

corectează hipermetropia 




Astigmatismul 

razele nu se focalizează 



corectează astigmatismul 


FIGURA 12.2 Tulburări comune de vedere. în mod normal, razele de lumină sunt focalizate 
pe retină. La persoanele mioape sau hipermetrope, razele sunt focalizate în 
faţa, respectiv în spatele retinei. Pentru corectarea acestor probleme se folo¬ 
sesc ochelari cu lentile concave, respectiv convexe. în astigmatism, razele de 
lumină nu sunt focalizate, problemă corectată prin intermediul unor lentile 
neregulate. 

O altă tulburare de vedere este astigmatismul, provocat de o curbură neregulată a 
corneei sau a cristalinului. Această curbură neregulată provoacă difracţie, iar razele de 
lumină se proiectează pe zone diferite de pe retină, producând o imagine neclară. Astig¬ 
matismul reprezintă incapacitatea de a distinge două puncte apropiate, în anumite păiţi 
ale câmpului vizual. Această afecţiune se corectează prin utilizarea unor lentile cu o 
curbură specială (lentile torice). 

Discromatopsia este o altă tulburare de vedere, datorată incapacităţii celulelor cu 
conuri de a reacţiona la anumite culori ale spectrului de lumină. De exemplu, unele 
persoane nu pot deosebi culoarea verde de cea roşie din cauza lipsei celulelor cu conuri 
sensibile la culoarea roşie. Discromatopsia este, de obicei, determinată genetic; femeile 
sunt purtătoare ale acestei modificări, însă ea este prezentă mai frecvent la bărbaţi. 

Elasticitatea cristalinului scade cu vârsta, astfel capacitatea de a vedea la distanţe 
mici scade. Acest fenomen se numeşte presbitism şi se corectează cu ochelari de citit. 


URECHEA 


Urechea este organul auzului. Funcţia sa este de a recepţiona undele sonore din mediul 
înconjurător şi de a le transmite neuronilor din urechea internă. La acest nivel, undele 
sonore sunt transformate în impulsuri nervoase, care sunt transmise creierului. Ariile 
auditive majore se află în cortexul lobilor temporali ai emisferelor cerebrale. 

ANATOMIA URECHII 

Urechea are trei componente: urechea externă, urechea medie şi urechea internă. Ure¬ 
chea externă conţine structurile auditive externe şi se mai numeşte şi auricul (pinna) 
(Figura 12.3). Auriculul adăposteşte canalul auditiv extern, care conduce vibraţiile so¬ 
nore. Intrarea în acest canal se numeşte meatul auditiv extern. La capătul proximal al 
canalului auditiv extern se află membrana timpanică (timpanul). 

Urechea medie conţine trei oase numite şi osicule. Acestea sunt ciocănelul (malleus), 
nicovala (incus) şi scăriţa (stapes). Capătul proximal al scăriţei este conectat cu fereas¬ 
tra ovală, care este în contact cu urechea internă. 

Un tub subţire şi lung, trompa lui Eustache, leagă faringele de urechea medie. Acest 
conduct este util în menţinerea unei presiuni egale de ambele părţi ale timpanului. La 
altitudini mari, o cantitate de aer cu presiune înaltă rămâne captivă în interiorul urechii 
medii. Acest aer ajunge, prin intermediul trompei lui Eustache, în faringe, determinând 
o „pocnitură”. La altitudini mici, aerul cu presiune înaltă urcă prin trompa lui Eustache 
în urechea medie pentru a egaliza presiunile, determinând o altă „pocnitură”. 

Urechea internă conţine o structură de forma unui melc, denumită cohlee, în interio¬ 
rul căreia se află un lichid numit perilimfă. Vibraţiile perilimfei generează impulsurile 
nervoase ce provoacă senzaţia sonoră (Tabelul 12.2). 

Urechea externă Urechea medie Urechea internă 



FIGURA 12.3 Structurile anatomice ale urechii. Observaţi cele trei componente majore ale 
urechii şi structura lor. 

FIZIOLOGIA AUZULUI 

Auzul este percepţia vibraţiilor sonore provocate de un obiect şi transformate în unde 
sonore. Mediul în care se propagă aceste vibraţii este aerul, care le conferă undelor so¬ 
nore frecvenţă, intensitate şi timbru. Frecvenţa reprezintă numărul de vibraţii ale aerului 
într-o unitate de timp, deseori exprimată în cicli pe secundă sau hertzi. Intensitatea 
sunetului variază în funcţie de amplitudinea undei sonore şi este exprimată în decibeli. 
Timbrul (calitatea) sunetului depinde de armonicele tonale, care variază în funcţie de 
obiectul care produce sunetul. 

Auzul implică unele acţiuni mecanice ce transfonnă undele sonore în impulsuri me¬ 
canice. Undele sonore pătrund în meatul auditiv extern, traversează canalul auditiv ex¬ 
tern şi se lovesc de timpan. Energia undelor sonore provoacă vibraţia timpanului, care 
este transmisă mai departe celor trei oase din urechea medie. Ciocănelul, nicovala şi 
scăriţa vibrează secvenţial, pe măsură ce sunt transmise undele sonore. 

Ultimul os, scăriţa, vine în contact cu fereastra ovală, aflată la intrarea în cohlee. Vi¬ 
braţiile ferestrei ovale provoacă modificări ale presiunii perilimfei din cohlee. Vibraţiile 
perilimfei sunt transmise organului lui Corti din interiorul cohleei. Organul lui Corti 
conţine dendritele neuronilor care formează ramura cohleară a nervilor vestibulocohleari 
(auditivi); aceste dendrite vin în contact cu celule ciliate. Membrana vestibulară din 
cohlee delimitează, în interior, o cantitate de endolimfa în jurul celulelor ciliate. Când 
presiunea perilimfei se modifică, o membrană numită membrana tectoria mişcă celulele 
ciliate, declanşând impulsuri nervoase. Modificările de presiune sunt transmise înapoi 

perilimfei, iar fereastra rotundă se bombează, pentru a micşora presiunea (Figura 12.4). 
Impulsurile sunt transmise de-a lungul ramurii cohleare a nervului vestibulocohlear către 
lobii temporali ai emisferelor cerebrale, unde are loc interpretarea sunetului. 


Scăriţa ce vibrează 
în fereastra ovală 



Membrana tectorie 
Membrana vestibulară 


Cohleea Helicotremă 


Nicovală 


Scala tympani 
Scala vestibuli 


Timpan 

Fereastra rotundă 


Membrana bazilară 


Organul lui 


Duet cohlear ce 
conţine endolimfă 


Trompa lui Eustache 


Unde sonore 


Canalul auditiv 
extern 


Urechea medie 


FIGURA 12.4 Transmiterea undelor sonore. Undele sonore intră în canalul auditiv extern, 

provocând vibraţia timpanului. Această vibraţie determină mişcarea ciocănelu¬ 
lui, a nicovalei şi a scăriţei, ceea ce induce modificarea presiunii perilimfei din 
organul lui Corti. Aceste modificări sunt transmise endolimfei prin intermediul 
membranei vestibulare. Modificarea presiunii endolimfei determină mişcarea 
membranei tectoriale, mişcare ce este detectată de celulele ciliate ale organului 
lui Corti. Fluctuaţiile presiunii sunt transmise înapoi spre perilimfă şi fereastra 
rotundă, în vederea diminuării presiunii. 


ALTE SIMŢURI 

r 


Văzul şi auzul reprezintă doar două dintre simţurile prezente în organismul uman. Cele¬ 
lalte simţuri includ gustul, mirosul, diverse tipuri de simţuri tactile şi simţul echilibrului. 

GUSTUL 

Simţul gustului se mai numeşte şi simţ gustativ şi este un simţ bazat pe substanţe chi¬ 
mice dizolvate într-un lichid. După dizolvare, moleculele substanţei sunt detectate de 
mugurii gustativi ai limbii (Figura 12.5). 

FIGURA 12.5 Reprezentare detaliată a mugurilor gustativi. Papilele (a) conţin muguri gusta¬ 
tivi (b) la bază. O celulă gustativă individuală (c) este însoţită de câteva celule 
de susţinere. Ea este asociată cu câte o fibră nervoasă senzitivă, care transmite 
impulsurile spre creier, pentru a fi interpretate. 


Mugurii gustativi sunt localizaţi pe suprafaţa dorsală a limbii, fiind dispuşi pe mici 
protuberanţe numite papile. Papilele pot fi întâlnite şi la nivelul palatului moale, pereţi¬ 
lor laringelui şi în zonele învecinate, dar importanţa lor este minoră. 

Cele 5 gusturi primare sunt dulce, acru, amar, sărat şi umami (datorat aminoacidu- 
lui numit glutamat). Partea posterioară a limbii este mai sensibilă la moleculele ce stimu¬ 
lează gustul amar, în timp ce gustul acru stimulează porţiunile antero-laterale ale limbii, 
iar gustul sărat stimulează mai ales părţile postero-laterale ale limbii. Gustul dulce şi cel 
sărat sunt detectate cel mai bine la nivelul vârfului limbii. Receptorii pentru umami sunt 
localizaţi îndeosebi în zona faringelui. 

Pentru a declanşa senzaţia de gust, moleculele pătrund în porii gustativi ai papilelor şi 
stimulează celulele specializate gustative din mugurii gustativi. Aceste celule generează 
şi transmit impulsuri de-a lungul fibrelor nervoase către ramuri ale nervului facial sau 
glosofaringian, şi mai departe către creier. Impulsurile nervoase trec prin bulb, unde 
nervii fac sinapsă cu neuroni ce duc la talamus. Neuronii din talamus transportă impul¬ 
surile către lobul temporal, unde stimulii gustativi sunt interpretaţi. 

MIROSUL 

Simţul mirosului se mai numeşte şi simţ olfactiv. Este un simţ care necesită contactul 
dintre receptori şi moleculele substanţelor ce urmează a fi detectate. 

La mirosirca unei substanţe, molecule din substanţa respectivă pătrund în nas şi sti¬ 
mulează celule olfactive specializate, localizate în mucoasa porţiunii superioare a ca¬ 
vităţii nazale. Aceste celule generează impulsuri nervoase care se propagă de-a lungul 
nervului olfactiv (Figura 12.6). Acest nerv pătrunde în cutia craniană prin placa cribri- 
formă a osului etmoid, trece prin bulbii olfactivi în tractul olfactiv, până la lobii frontali 
şi temporali, unde stimulii sunt interpretaţi. 



FIGURA 12.6. Simţul olfactiv. Moleculele de substanţă ating cilii celulelor olfactive din por¬ 
ţiunea superioară a nasului. Impulsurile generate de aceste celule sunt conduse 
spre creier. 

Organismul uman poate detecta peste 4000 de mirosuri diferite, provocate de peste 
200 de substanţe chimice odorate. Celulele olfactive pot obosi rapid, iar conştientizarea 
mirosurilor diminuează. 

SIMŢUL TACTIL SI SIMŢURILE ÎNRUDITE 

r r r 

Simţul tactil, precum şi simţurile înrudite ca durerea, presiunea şi vibraţia, utilizează 
receptori aflaţi în piele, muşchi, articulaţii şi organe viscerale. Există mai multe tipuri 
de receptori. De exemplu, terminaţiile nervoase libere din piele detectează durerea. 
Discurile Merkel, aflate tot în piele, detectează stimulii tactili. Corpusculii Meissner 
detectează presiunile şi vibraţiile uşoare, iar corpusculii Pacini recepţionează presi¬ 
unile şi vibraţiile puternice de la nivelul pielii (Figura 12.7). Muşchii, articulaţiile şi 
viscerele dispun de receptori asemănători. Senzaţiile sunt transmise către creier, unde 
sunt interpretate. 

FIGURA 12.7 Principalii receptori pentru simţul tactil, din piele. 

ECHILIBRUL 

Simţul echilibrului derivă din activitatea urechii interne (unde are loc şi auzul). Ure¬ 
chea internă conţine o serie de canale săpate în osul temporal, ce alcătuiesc un labirint. 
Labil intui urechii interne are două componente: labirintul membranos şi labirintul 
osos. Labirintul membranos este cuprins în interiorul labirintului osos. Labirintul osos 
reprezintă sediul cohleei, vestibulului şi al canalelor semicirculare şi este umplut cu pe- 
rilimfa, care scaldă labirintul membranos. Perilimfa este asemănătoare cu lichidul cefa¬ 
lorahidian. Labirintul membranos conţine endolimfa, care este asemănătoare cu lichidul 
interstiţial. 

In interiorul labirintului osos se află trei structuri numite canale semicirculare, care 
conţin endolimfa şi sunt conectate cu cohleea la nivelul unei regiuni nu¬ 
mite vestibul. în interiorul vestibulului se găsesc două structuri numite 
utricula şi sacula, unite printr-un canal subţire. Utricula şi canalele se¬ 
micirculare sunt asociate simţului echilibrului. 

Canalele semicirculare sunt dispuse la 120 de grade unul faţă de ce¬ 
lălalt, fiecare fiind conectat cu utricula. La locul de joncţiune cu utricula, 
fiecare canal prezintă o porţiune dilatată, numită ampulă (Figura 12.8), 
în care se găseşte un grup de celule senzitive ciliate. în urma modificării poziţiei capu¬ 
lui, endolimfa din canalele semicirculare stimulează celulele ciliate, generând impulsuri 
transmise fibrelor nervoase din vecinătate. Aceste fibre transportă impulsurile către cre¬ 
ier, de-a lungul ramurii vestibulare a nervului vestibulocohlear. La rândul său, creierul 
trimite impulsuri motorii muşchilor, care ajustează poziţia corpului, menţinându-i echi¬ 
librul. Această formă de echilibru se numeşte echilibru dinamic. 


DE REJINUT 

Celulele ciliate din ampu- 
lă detectează echilibrul 
dinamic, iar cele din 
macule pe cel static. 

Mişcările mai puţin ample implicate în menţinerea posturii sau echilibrul static, 
apar printr-un mecanism uşor diferit. în interiorul saculei şi al utriculei se găsesc nişte 
structuri de mici dimensiuni, numite macule. Fiecare maculă este alcătuită din celule 
ciliate şi o membrană ce conţine mici fragmente de carbonat de calciu numite otoliţi 
(calculi). în urma unei schimbări uşoare a poziţiei capului, presiunea exercitată asupra 
acestei membrane provoacă modificarea poziţiei otoliţilor, care acţionează asupra ce¬ 
lulelor ciliate. Acestea, la rândul lor, generează impulsuri nervoase ce sunt transmise 
prin nervul vestibulocohlear către creier, care ajustează postura corpului prin impulsuri 
motorii trimise către muşchi. 



FIGURA 12.8 Reprezentare detaliată a labirintului osos care stă la originea simţului echi¬ 
librului. Labirintul osos este o structură aflată în interiorul osului temporal, 
ce conţine canalele semicirculare, vestibulul şi cohleea. Mişcarea endolimfei 
din canalele semicirculare stimulează celulele ciliate din ampulă, generând 
impulsuri trimise creierului, care ajustează mişcările corpului prin intermediul 
muşchilor. 

ÎNTREBĂRI RECAPITULATIVE 


SECŢIUNEA A - Identificaţi corect literele corespunzătoare părţilor componen 


te ale ochiului. 



FIGURA 12.9 


1. compartimentul anterior, 
conţinând umoarea apoasă 

2. camera anterioară 

3. coroida 

4. corpul şi muşchiul ciliar 

5. conjunctiva 

6. corneea 

7. foveea centrală 

8. irisul 

9. cristalinul 

10. macula Iuţea 


11. discul optic 

12. nervul optic 

13. compartimentul posterior, 
conţinând umoarea vitroasă 

14. camera posterioară 

15. pupila 

16. retina 

17. arterele şi venele retiniene 

18. sclera 

19. sinusul venos scleral 

20. ligamentul suspensor 

Identificaţi corect literele corespunzătoare părţilor componente ale urechii. 



FIGURA 12.10 


1. trompa lui Eustache 

2. cohleea 

3. canalul auditiv extern 

4. urechea externă 

5. nicovala 

6. urechea internă 

7. ciocanul 

8. urechea medie 


9. oasele urechii interne 

10. fereastra ovală 

11. auriculul 

12. fereastra rotundă 

13. canalele semicirculare 

14. scăriţa 

15. timpanul 

16. nervul vestibulocohlear 


Secţiunea B — Completare: Adăugaţi cuvântul sau cuvintele corecte care completează 
fiecare dintre următoarele afirmaţii. 

1. Ochiul preia lumina din mediul înconjurător şi formează o imagine pe celulele din 

2. Nervul care transportă impulsuri dinspre ochi înspre creier este 

3. Stratul intern al peretelui posterior al ochiului este denumit 

4. Peretele extern al ochiului este reprezentat de comee şi__. 

5. Lichidul apos din camera anterioară este_. 

6. Substanţa cu consistenţă de gel ce umple cavitatea posterioară a ochiului este 

7. Camera posterioară a ochiului se întinde între iris şi_. 

8. Irisul este alcătuit din două straturi de_. 

9. Pupila este un orificiu în porţiunea ochiului denumită_. 

10. Cristalinul transparent, biconcav, este situat în spatele_ . 

11. Ligamentele suspensoare ataşează cristalinul de_. 

12. Stratul intern al retinei este alcătuit din trei straturi de_. 

13. Suprafaţa internă a pleoapelor este acoperită de o membrană mucoasă numită 

14. Lacrimile care umectează globii oculari sunt secretate de către 

15. Vederea crepusculară se datorează celulelor cu_ 

16. Vederea diurnă şi percepţia detaliilor este asigurată de celulele cu 

17. Locul în care se află cele mai multe conuri este_. 

18. Celulele cele mai numeroase în retina periferică sunt_. 

19. Discul optic nu conţine receptori vizuali, fiind denumit şi_. 

20. Lobul cerebral în care este interpretat semnalul vizual este__. 

21. Focalizarea luminii datorită elasticităţii cristalinului se mai numeşte 

22. Modificarea formei cristalinului se află sub controlul unui muşchi numit 

23. Persoanele cu o afecţiune manifestată prin mişcarea necoordonată a globilor ocu¬ 
lari, spunem că suferă de_. 

24. înaintarea în vârstă poate reduce puterea de acomodare, tulburare numită 

25. Miopia poate fi corectată cu ochelari având lentile_. 

26. Persoanele care nu văd bine la distanţe mici suferă de_. 

27. Hipermetropia poate fi corectată cu ochelari având lentile_. 

28. Curbura neregulată a corneei are ca rezultat o afecţiune numită 

29. Afecţiunea determinată genetic în urma căreia o persoană nu poate distinge anumi¬ 
te culori se numeşte_. 

30. Lobul cerebral în care are loc percepţia auditivă este_. 

31. Numele membranei ce separă urechea externă de cea medie este 

32. Oasele urechii medii, ce transmit sunetul către urechea internă, sunt ciocanul, 

nicovala şi_. 

33. Tubul lung şi subţire care leagă faringele de urechea medie se numeşte 

34. Structura asemănătoare unui melc din urechea internă se numeşte 

35. Cele trei calităţi ale sunetului sunt intensitatea, frecvenţa şi_. 

36. Undele sonore sunt transmise de către oasele urechii medii unei structuri aflate la 

intrarea în cohlee, cu care scăriţa vine în contact, numită_. 

37. în interiorul cohleei, celulele ciliate detectează modificările presiunii provocate de 

sunet la nivelul unei structuri numite_. 

38. Impulsurile nervoase generate de sunet sunt transmise spre creier prin ramura 

cohleară a nervului __ . 

39. Simţul gustului mai este denumit şi_. 

40. Mugurii gustativi sunt localizaţi pe partea dorsală a limbii, unde fac parte din mici 

protuberanţe numite_ . 

41. Cele cinci gusturi primare sunt dulce, acru, sărat, umami şi_. 

42. Gustul sărat şi cel dulce sunt detectate mai ales de porţiunea 
a limbii. 

43. Impulsurile gustative sunt transmise creierului prin intermediul nervului facial sau 

al_. 

44. Simţul mirosului se mai numeşte_. 

45. Interpretarea mirosului are loc în lobul temporal cerebral şi în 

46. Receptorii pentru simţul tactil din piele se mai numesc_. 

47. Receptorii ce detectează presiunea şi vibraţiile puternice se numesc 

48. Simţul echilibrului este asociat cu canale şi pasaje aflate în_. 

49. Fiecare dintre canalele semicirculare utilizate în menţinerea echilibrului vine în 

contact cu o formaţiune numită_. 

50. Menţinerea posturii depinde de impulsuri ce iau naştere în canalul semi¬ 
circular prin mişcarea unor mici fragmente de carbonat de calciu numite 

SECŢIUNEA C — întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Stratul extern al peretelui globului ocular este alcătuit din 

A. iris şi corpii ciliari 

B. retină 

C. comee şi scleră 

D. celule cu bastonaşe şi cu conuri 

2. Umoarea vitroasă a ochiului se găseşte între 

A. iris şi cristalin 

B. pupilă şi iris 

C. retină şi fovee 

D. cristalin şi retină 

3. Irisul este alcătuit din 

A. vase sanguine pigmentate 

B. două straturi de muşchi neted 

C. celule nervoase 

D. celule ale ţesutului conjunctiv denumite astrocite 

4. Culoarea ochilor depinde de pigmenţii conţinuţi în 

A. iris 

B. retină 

C. scleră 

D. comee 

5. Următoarele sunt componente ale retinei, cu excepţia : 

A. neuronilor bipolari 

B. neuronilor ganglionari 

C. celulelor cu conuri 

D. muşchilor ciliari 

6. Conjunctiva este o membrană mucoasă care 

A. acoperă scleră şi se extinde către retină 

B. acoperă globul ocular şi căptuşeşte pleoapele 

C. acoperă celulele cu bastonaşe, dar nu şi pe cele cu conuri 

D. se găseşte doar în camera posterioară a ochiului 

7. Lacrimile sunt produse de un set de glande numite 

A. glande etmoide 

B. glande lacrimale 

C. glande submandibulare 

D. glande suspensoare 

8. Celulele în formă de bastonaş permit vederea 

A. în condiţii de lumină puternică 

B. în culori 

C. în condiţii de lumină slabă 

D. numai la nivelul foveei 





a 

9. Cea mai mare concentraţie de celule cu conuri se găseşte în 

A. corpul ciliar 

B. iris 

C. foveea centrală 

D. lobul temporal 

10. Cel mai mare număr de celule cu bastonaşe se află în 

A. ligamentul suspensor 

B. periferia retinei 

C. lobul occipital 

D. pata oarbă 

11. Imaginea inversată este reorientată în poziţie normală în 

A. lobul temporal 

B. pata oarbă 

C. lobul occipital 

D. discul optic 

12. Procesul de acomodare pentru vederea de aproape se datorează 

A. modificării formei cristalinului 

B. înlocuirii celulelor cu conuri de către celule cu bastonaşe 

C. formării imaginii în faţa retinei 

D. apariţiei discromatopsiei 

13. Persoanele cu strabism suferă de o afecţiune în care 

A. nu pot distinge culoarea roşie sau verde 

B. razele luminoase sunt focalizate în spatele retinei 

C. discul optic este lezat 

D. cei doi ochi nu sunt coordonaţi 

14. Miopia se corectează cu ochelari având lentile 

A. plate 

B. biconvexe 

C. biconcave 

D. confocale 

15. Hipermetropia se poate corecta cu ochelari având lentile 

A. biconvexe 

B. biconcave 

C. plate 

D. confocale 

16. La o persoană cu hipermetropie 

A. imaginea se formează în faţa retinei 

B. imaginea nu se formează 

C. imaginea se formează în spatele retinei 

D. axele optice ale ochilor sunt încrucişate 

17. Discromatopsia este rezultatul 

A. unei leziuni oculare 

B. unei afecţiuni genetice 

C. astigmatismului 

D. purtării de ochelari nepotriviţi 

18. Următoarele sunt componente ale urechii externe, cu excepţia 

A. membranei timpanice 

B. auriculului 

C. canalului auditiv extern 

D. ciocanului, nicovalei şi scăriţei 

19. Trompa lui Eustache se întinde între 

A. urechea medie şi cea internă 

B. auricul şi cohlee 

C. cohlee şi canalele semicirculare 

D. faringe şi urechea medie 

20. Următoarele sunt caracteristici ale undelor sonore, cu excepţia 

A. intensităţii 

B. timbrului 

C. refracţiei 

D. frecvenţei 

21. Vibraţiile sonore sunt conduse dinspre scăriţă înspre perilimfa cohleară de către 

A. fereastra ovală 

B. organul lui Corti 

C. neuronii bipolari 

D. auricul 

22. Moleculele de substanţă ce determină gustul amar sunt detectate în principal în 

A. porţiunea posterioară a limbii 

B. zonele de sub limbă 

C. porţiunea laterală anterioară a limbii 

D. nici o porţiune a limbii 

23. Mugurii gustativi trimit stimuli către creier prin intermediul 

A. nervilor facial şi glosofaringian 

B. nervilor vag şi accesoriu 

C. nervilor olfactiv şi optic 

D. nervilor trohlear şi trigemen 

24. Nervul olfactiv transportă în principal impulsuri provenite de la 

A. limbă 

B. ureche 

C. nas 

D. piele 

25. Utricula, sacula şi vestibulul sunt implicate în 

A. auz 

B. vedere 

C. echilibru 

D. presiune 

SECŢIUNEA D -Adevărat/Fals: La următoarele enunţuri marcaţi cu litera „A ” afir¬ 
maţia care este adevărată. Dacă este falsă, modificaţi cuvântul subliniat pentru a o 
transforma într-una adevărată. 

1. Nervul care transmite impulsurile dinspre ochi către creier este nervul olfactiv . 

2. Stratul intern al globului ocular este un strat bogat vascularizat ce conţine coroida, 
irisul şi corpii ciliari. 

3. Cele două componente ale stratului extern al globului ocular sunt corneea şi retina . 

4. Camera posterioară a ochiului se găseşte între iris şi retină . 

5. Irisul este alcătuit din două straturi de muşchi striat . 

6. Cristalinul este un disc transparent biconcav alcătuit din material proteic dispus în 
straturi concentrice. 

7. Ligamentul suspensor leagă cristalinul de corpul ciliar. 

8. Neuronii ce primesc impulsurile generate de celulele cu conuri şi bastonaşe sunt 
neuroni unipolari . 

9. Membrana mucoasă ce se răsfrânge peste o parte a globului ocular şi căptuşeşte 
pleoapa se numeşte conjunctivă . 

10. Lacrimile ce umectează globul ocular sunt produse de aparatul nazal . 

11. Celulele cu bastonase permit vederea detaliată şi în culori. 

12. Celulele cu conuri sunt mai numeroase în foveea centrală , o mică depresiune situa¬ 
tă în apropierea părţii posterioare a centrului retinei. 

13. Numărul de celule cu bastonase descreşte odată cu îndepărtarea de foveea centrală. 

14. Principala structură implicată în focalizarea razelor luminoase pe retină este irisul . 

15. Muşchii intrinseci ai ochiului sunt responsabili de mişcările globilor oculari ce 
ajută la obţinerea unei imagini tridimensionale. 

16. Astigmatismul se datorează curburii neregulate a cristalinului sau a retinei . 

17. Aria percepţiei auditive se află în lobul temporal din cerebel . 

18. Cele trei oase ale urechii medii sunt ciocanul, etmoidul şi scăriţa. 

19. Trompa lui Eustache, care se termină în urechea internă , ajută la menţinerea presi¬ 
unii aerului de ambele părţi ale timpanului. 

20. Intensitatea undelor sonore se exprimă de obicei în decibeli . 

21. Vibraţiile perilimfei din urechea internă sunt transmise dendritelor localizate în 
organul lui Corti din cohlee. 

22. Majoritatea papilelor ce conţin muguri gustativi se găsesc pe palatul moale . 

23. Stimulii gustativi trec prin cerebel în drumul lor spre lobii temporali cerebrali, 
unde sunt interpretaţi. 

24. Organismul poate detecta patru mirosuri. 

25. Canalele semicirculare ale urechii interne sunt implicate în principal în simţul 
echilibrului . 

SECŢIUNEA E - Studiu de caz 

Victor suferă de albinism, fiind incapabil să producă melanină. în ce fel îi afectează 
această tulburare simţul văzului? 


RĂSPUNSURI 


SECŢIUNEA A 

SECŢIUNEA B - Completare 


1 . 

retină 

27. 

biconvexe 

2. 

nervul optic 

28. 

astigmatism 

3. 

retină 

29. 

discromatopsie 

4. 

scleră 

30. 

lobul temporal 

5. 

umoarea apoasă 

31. 

timpanul (membrana 

6. 

umoarea vitroasă 


timpanică) 

7. 

cristalin 

32. 

scăriţa 

8. 

muşchi neted 

33. 

trompa lui Eustache 

9. 

iris 

34. 

cohleea 

10 . 

pupilei 

35. 

timbrul 

11. 

corpul ciliar 

36. 

fereastra ovală 

12. 

neuroni 

37. 

organul lui Corti 

13. 

conjunctivă 

38. 

vestibulocohlear 

14. 

aparatul lacrimal 

39. 

simţul gustativ 

15. 

bastonaşe 

40. 

papile 

16. 

conuri 

41. 

amar 

17. 

foveea centrală 

42. 

anterioară 

18. 

celulele cu bastonaşe 

43. 

nervului glosofaringian 

19. 

pata oarbă 

44. 

simţul olfactiv 

20. 

lobul occipital 

45. 

lobul frontal 

21. 

acomodare 

46. 

discurile Merkel 

22. 

muşchi ciliar 

47. 

corpusculii Pacini 

23. 

strabism 

48. 

urechea internă 

24. 

presbitism 

49. 

utriculă 

25. 

biconcave 

50. 

otoliţi 

26. 

hipermetropie 




SECŢIUNEA C 

- întrebări cu 

răspuns la alegere 





1 . 

C 

6. 

B 

11. 

C 

16. 

C 

21. 

A 

2. 

D 

7. 

B 

12. 

A 

17. 

B 

22. 

A 

3. 

B 

8. 

C 

13. 

D 

18. 

D 

23. 

A 

4. 

A 

9. 

C 

14. 

C 

19. 

D 

24. 

C 

5. 

D 

10. 

B 

15. 

A 

20. 

C 

25. 

C 

SECŢIUNEA D - Adevărat/Fals 


1. nervul optic 

2. mijlociu 

3. sclera (sclerotica) 

4. cristalin 

5. neted 

6. biconvex 

7. A 

8. bipolari 

9. A 

10. lacrimal 

11. conuri 

12. A 

13. creşte 


14. cristalinul 

15. extrinseci 

16. corneei 

17. emisferele cerebrale 

18. nicovala 

19. medie 

20. A 

21. A 

22. limbă 

23. talamus 

24. peste 4000 de 

25. A 


SECŢIUNEA E - Studiu de caz 

Deoarece stratul pigmentai - al retinei lui Victor nu conţine melanină, razele luminoase 
vor dispersa în interiorul ochiului, iar imaginile percepute de el vor fi neclare. 






HM 


Acest capitol descrie structura şi funcţiile sistemului endocrin. Parcurgând acest capitol 
veţi învăţa să: 

• deosebiţi diferitele mecanisme intracelulare utilizate de hormoni; 

• identificaţi acele caracteristici ale hipofizei posterioare care o deosebesc de alte 
organe endocrine; 

• definiţi şi identificaţi „hormonii tropi”; 

• asociaţi toate glandele endocrine şi toate tipurile de celule cu hormonii pe care îi 
produc, funcţiile lor, organele lor ţintă şi efectele asupra acestora; 

• identificaţi afecţiunile asociate cu dezechilibrele hormonale; 

• aplicaţi cunoştinţele dobândite într-un studiu de caz. 


pancrea- 

Sistemul endocrin este alcătuit din glande endocrine şi din celule endocrine dispuse 
difuz în diferite ţesuturi. Toate acestea secretă hormoni pe care îi elimină în sânge, cu 
scopul de a menţine homeostazia. Sângele transportă hormonii până la organele ţintă, 
unde aceştia produc modificări biochimice şi fiziologice. Spre exemplu, hormonii 
stimulează creşterea şi dezvoltarea, favorizează retenţia de apă, ridică sau scad nivelul 
glucozei din sânge, favorizează retenţia de sodiu şi induc dezvoltarea caracteristicilor 
sexuale masculine. La nivelul celulelor ţintă, hormonii se leagă de receptori specifici 
aflaţi pe suprafaţa sau în interiorul celulei. 

Glandele endocrine produc două tipuri de hormoni: hormoni steroidieni (steroizi) şi 

hormoni non-steroidieni (Tabelul 13.1). 

Hormonii steroidieni sunt alcătuiţi din lipide sintetizate din colesterol. Ei au o struc¬ 
tură inelară, complexă, alcătuită din atomi de carbon şi hidrogen. Exemple de astfel de 
hormoni sunt cortizolul, cortizonul, estrogenii, progesteronul şi testosteronul. 

Hormonii non-steroidieni includ proteine, peptide şi amine. Hormonii proteici sunt 
alcătuiţi din lanţuri de aminoacizi conectate între ele prin legături peptidice, şi includ 
insulina secretată de pancreas, calcitonina secretată de glanda tiroidă şi hormonii hi¬ 
pofizari. Hormonii peptidici conţin lanţuri mai scurte de aminoacizi, fiind reprezen¬ 
taţi de hormonul antidiuretic (ADH) şi oxitocină. Hormonii aminici sunt derivaţi din 
aminoacizi. Exemple de astfel de hormoni sunt tiroxina, sintetizată în glanda tiroidă, şi 
adrenalina (epinefrina) din glandele suprarenale. 

Cercetarea ştiinţifică a demonstrat că hormonii steroizi se dizolvă în fosfolipide şi 
trec cu uşurinţă prin membrana celulară. în citoplasmă celulelor ţintă, hormonii se com¬ 
bină cu proteine, iar complexul rezultat stimulează activitatea unor gene care codifică 
tipuri specifice de molecule de ARN mesager. Acest fenomen conduce la declanşarea 
sintezei proteice, determinând modificări ale metabolismului celular. 

Majoritatea hormonilor proteici, peptidici şi aminici acţionează ca mesageri primari 
ce se leagă de receptori aflaţi pe membrana celulelor ţintă. Astfel, ei intensifică activi¬ 
tatea anumitor enzime membranare. O astfel de enzimă este adenilat ciclaza (Figura 
13.1). După activare, adenilat ciclaza transformă moleculele de ATP în molecule de ade- 
nozin monofosfat ciclic (cAMP). Aceste molecule, denumite mesageri secundari, se 
dispersează în celulă şi accelerează anumite modificări celulare, precum creşterea sinte¬ 
zei proteice, alterarea permeabilităţii membranare şi activarea anumitor enzime. 


TABELUL 13.1 CELE DOUĂ TIPURI PRINCIPALE DE HORMONI 


Tipuri de hormoni 

Exemple 

Steroizi 

Estrogeni, testosteron, aldosteron, cortizol 

Non-steroizi 

• Amine 

Noradrenalina (norepinefrină), 

• Peptide 

adrenalina (epinefrina) 

ADH, oxitocină 

• Proteine 

Insulina, somatotrop, prolactină 

• Glicoproteine 

FSH, LH, TSH 

Diviziune 

celulară 


Răspuns, 

celular - 


Contracţie 

musculară 


Secreţie 
Accelerarea/ 
scăderea me 
tabolismului 


FIGURA 13.1 Activitatea hormonilor proteici, peptidici şi aminici. Celula endocrină produce 
hormonul, care este transportat prin sânge până la celula ţintă. Pe suprafaţa 
acesteia, hormonul se leagă de un receptor şi formează AMP ciclic. Această 
moleculă acţionează ca mesager secundar şi induce modificări celulare. în 
exemplul prezentat, adenilat ciclaza transformă ATP în AMP ciclic. Acesta, la 
rândul său, activează diverse enzime, provocând un răspuns celular adecvat. 


Unele glande endocrine prezintă mecanisme de acţiune autocrine şi paracrine. Me¬ 
canismul autocrin se traduce prin acţiunea unui hormon asupra celulei ce l-a secretat. 
In cadrul mecanismului paracrin, hormonii secretaţi de o celulă endocrină acţionează 
asupra celulelor din imediata vecinătate. 


HIPOFIZA (GLANDA PITUITARĂ) 


Hipofiza (Figura 13.2) este o glandă de mărimea unui bob de mazăre, situată în partea 
inferioară a creierului, într-o depresiune a osului sfenoid denumită sella turcica (şaua 
turcească), imediat înapoia chiasmei optice. Glanda hipofiză are un lob anterior, denumit 
adenohipofiză, şi unul posterior, neurohipofiză. Neurohipofiza nu este o glandă endo¬ 
crină propriu-zisă, ci un rezervor al hormonilor produşi de către hipotalamusul situat 
deasupra ei. O tijă, denumită infundibul, leagă hipofiza de partea inferioară a hipota- 
lamusului. Celulele neurosecretoare din hipotalamus sintetizează neurohormoni, care 
sunt transportaţi de-a lungul infundibulului în neurohipofiză, unde sunt stocaţi temporar. 
Aceşti hormoni sunt eliberaţi ca răspuns la stimulii proveniţi din neuronii hipotalamici. 

FIGURA 13.2 Glandele endocrine şi relaţia lor cu principalele organe din corp. 

Primul hormon eliberat de neurohipofiză este hormonul antidiuretic (ADH), cu¬ 
noscut şi sub denumirea de vasopresină. ADH-ul acţionează asupra tubilor renali, sti¬ 
mulând reabsorbţia apei şi determinând astfel creşterea volumului şi a presiunii sangui¬ 
ne. Secreţia scăzută (hiposecreţia) de ADH are ca rezultat diabetul insipid, caracterizat 
prin producere excesivă de urină şi senzaţie excesivă de sete. 

Al doilea hormon eliberat de neurohipofiză este oxitocina. Celulele ţintă ale acestui 
hormon sunt fibrele musculare netede din uter şi glandele mamare, el stimulând astfel 
contracţiile uterine şi eliminarea laptelui. La femeile ce alăptează, secre¬ 
ţia de oxitocină este reglată parţial prin actul suptului. 

Lobul anterior al hipofizei (adenohipofiza) produce câţiva hormoni 
cu importanţă majoră. Adenohipofiza este controlată de către hipotala- 
mus, care secretă hormoni stimulatori şi hormoni inhibitori, eliberaţi 
în vasele sistemului port hipotalamo-hipofizar. Hormonii sintetizaţi de 
hipotalamus ajung astfel în hipofiză (Figura 13.3). Hormonii stimulatori 
cresc rata de sinteză şi de eliberare a hormonilor hipofizei anterioare, pe 
când hormonii inhibitori o diminuează. Hormonii hipofizei anterioare 
controlează alte glande endocrine, motiv pentru care hipofiză este con¬ 
siderată glanda „dirijor” a sistemului endocrin. Hormonii care contro¬ 
lează alte glande endocrine se numesc hormoni tropi. 

Primul hormon adenohipofizar, hormonul de creştere uman (HGFI — Human 
Growth Hormone) este cunoscut şi sub denumirea de hormon somatotrop (STH). 
Acesta accelerează creşterea organismului prin stimularea introducerii aminoacizilor şi 


DE REŢINUT 
Prolactina secretată de 
adenohipofiza stimulează 
sinteza laptelui. Oxitocina 
neurohipofizară stimu¬ 
lează ejecţia laptelui şi 
contracţiile uterine din 
timpul naşterii. 

a proteinelor în celule, prin promovarea sintezei proteice şi mobilizarea grăsimilor. Hor¬ 
monul somatotrop este o proteină alcătuită din 31 de aminoacizi. Secreţia de STH este 
inhibată de nivelul sanguin crescut al hormonului. 



FIGURA 13.3 Adenohipofiza, vedere laterală stângă. Sunt ilustraţi hormonii secretaţi din 

adenohipofiză şi organele lor ţintă. Observaţi relaţia glandei hipofize cu hipota- 
lamusul, şi vascularizaţia ei. Hormonii neurohipofizari nu sunt reprezentaţi. 

Deficitul de STH în copilărie cauzează nanism hipofizar, iar excesul gigantism. 
Excesul de STH la adulţi are ca rezultat acromegalia, o afecţiune caracterizată prin 
schimbarea fizionomiei şi a aspectului fizic al unei persoane, ca urmare a îngroşării şi a 
creşterii exagerate a ţesuturilor moi. Aceste modificări au loc în special la nivelul feţei, 
mâinilor şi a labelor picioarelor. 

Al doilea hormon adenohipofizar este hormonul stimulator tiroidian (TSH). Acest 
hormon reglează dezvoltarea glandei tiroide şi stimulează captarea iodului de către 
aceasta. De asemenea, TSH-ul controlează sinteza şi eliberarea hormonilor tiroidieni, el 
fiind, astfel, un hormon trop. 

Al treilea hormon adenohipofizar este hormonul adrenocorticotrop (ACTH), un alt 
hormon trop. Ţesutul ţintă al ACTH-ului este zona corticală a glandei suprarenale. La 
acest nivel, ACTH-ul influenţează creşterea tisulară şi stimulează secreţia unor hormoni 
numiţi glucocorticoizi. 

Al patrulea hormon adenohipofizar este prolactina. Acest hormon acţionează asupra 
glandelor mamare, stimulând producerea laptelui pentru alăptarea nou-născutului. 

Ultimii hormoni adenohipofizari sunt hormonii gonadotropi: hormonul foliculo- 
stimulant (FSH) şi hormonul luteinizant (LH), care au efecte asupra gonadelor (or¬ 
ganele sexuale). FSH acţionează asupra ovarelor şi a testiculelor. La femei, FSH-ul sti¬ 
mulează dezvoltarea foliculilor ovarieni în vederea producerii ovulelor, iar la bărbaţi 
stimulează producerea spermatozoizilor. LH stimulează, la femei, maturarea foliculilor 
ovarieni şi ovulaţia. De asemenea, stimulează secreţia de estrogeni şi progesteron de 
către corpul galben (Capitolul 23). La bărbaţi, LH stimulează producerea testosteronului 
la nivel testicular. (Figura 13.3 prezintă, pe scurt, ţesuturile ţintă ale hormonilor adeno¬ 
hipofizari). Atât FSH-ul, cât şi LH-ul, sunt hormoni tropi (Tabelul 13.2 prezintă, pe scurt, 
hormonii hipofizari). 


TABELUL 13.2 HORMONII GLANDEI HIPOFIZE 


Hormonul 

Organul/organele ţintă 

Efecte principale 

Lobul anterior: 

Hormonul de creştere 

Ţesuturile întregului 

Stimulează creşterea 

sau somatotrop (STH) 

organism 


Hormonul stimulator 

Glanda tiroidă 

Stimulează producerea tiroxinei 

tiroidian (TSH) 

Hormonul adreno- 

Zona corticală a supra- 

Stimulează producerea corticosteroizi- 

corticotrop (ACTH) 

renalei, pielea, ficatul, 

lor; creşte rata metabolismului, stimu- 


glanda mamară 

lează depunerea glicogenului în ficat, 
pigmentarea pielii, producerea laptelui 

Prolactina (PRL) 

Glanda mamară 

Stimulează producerea laptelui după 
naştere 

Hormonul foliculo- 

Foliculul ovarian şi tubii 

Stimulează creşterea foliculilor şi a 

stimulant (FSH) 

seminiferi testiculari 

tubilor 

Hormonul luteinizant (LH) 

Corpul galben (Iuţeai) 

Stimulează formarea corpului galben 


ovarian şi celulele in- 

(Iuţeai) din folicul; stimulează producţia 


terstiţiale din testicul 

de progesteron în ovare şi de testoste- 

Hormonul melanocito- 


ron în testicule 

stimulator (MSH) 

Melanocitele cutanate 

Controlează pigmentarea pielii 

Lobul posterior: 



*Vasopresina sau 

Muşchii netezi, în spe- 

Provoacă vasoconstricţie, ridicând 

hormonul antidiuretic 

cial cei ai arteriolelor, şi 

astfel presiunea sanguină; stimulează 

(ADH) 

tubii renali 

reabsorbţia apei în rinichi 

*Oxitocina 

Uterul şi duetele din 

Stimulează contracţia uterului, dacă 


glanda mamară 

aceasta este iniţiată de hormonii ovari¬ 
eni; stimulează ejecţia laptelui de către 
glanda mamară 


*hormoni produşi de hipotalamus şi eliberaţi de către neurohipofiză. 

GLANDA TIROIDĂ 


Glanda tiroidă este situată în ţesuturile moi ale gâtului, în faţa laringelui. Este compusă 
din doi lobi laterali interconectaţi prin intermediul unei benzi de ţesut numite istm. Vâr¬ 
ful fiecărui lob se situează lateral de treimea inferioară a cartilajului tiroidian al laringe¬ 
lui, iar baza se află lateral faţă de porţiunea superioară a traheei. Unitatea funcţională a 
glandei tiroide este reprezentată de foliculul tiroidian (Figura 13.4). 



FIGURA 13.4 Glanda tiroidă, faţa anterioară. Cei doi lobi laterali sunt uniţi printr-un istm. 

Glanda tiroidă secretă trei hormoni principali: tiroxina, triiodotironina şi calcitonina. 
Tiroxina (T4) şi triiodotironina (T3) accelerează rata metabolismului celular. La tineri, 
ei reglează creşterea şi stimulează maturarea sistemului nervos. Sinteza acestor hormoni 
este reglată de hormonul stimulator tiroidian (TSH), secretat de către adenohipofiză. 

Hormonii tiroidieni accelerează rata metabolismului celular în tot organismul. Ei sti¬ 
mulează activitatea enzimelor asociate cu metabolismul glucozei şi, prin urmare, cresc 
rata metabolismului bazai, la fel ca şi cantitatea de oxigen consumată de către celule şi 
cantitatea de căldură produsă. Aceşti hormoni stimulează şi creşterea numărului de re¬ 
ceptori din vasele sanguine, având un rol în menţinerea presiunii sanguine. 

TABELUL 13.3 PRINCIPALII HORMONI DIN ORGANISMUL UMAN 


Glanda 

Localizare 

Produşi 

Organe ţintă sau funcţie 

Hipofiza 

Partea inferioară a cre¬ 
ierului 

Vezi Tabelul 

13.2 

Vezi Tabelul 13.2 

Tiroida 

Anterior şi inferior faţă 
de laringe 

Tiroxină 

Triiodotironină 

Calcitonină 

Celulele din toate ţesuturi¬ 
le organismului 

Creşte rapid depunerea 
de calciu în oase şi scade 
concentraţia sanguină a 
calciului 

Paratiroida 

Pe suprafaţa posterioară 
a glandei tiroide 

Parathormon 

Reglează activitatea osteo- 
clastelor, crescând concen¬ 
traţia calciului în sânge 

Pancreasul (insule¬ 
le Langerhans) 

celulele beta 

în cavitatea abdominală, 
sub stomac 

Insulină 

Facilitează pătrunderea 
glucozei în celule, în speci¬ 
al la nivel hepatic 

celulele alfa 


Glucagon 

Facilitează degradarea 
glicogenului în ficat şi eli¬ 
berarea glucozei în sânge 

Suprarenala 

Polul superior al 
rinichiului 



zona medulară 

zona corticală 

Zonă internă a glandei, 
origine nervoasă 

Zonă periferică a glandei 

Adrenalină 

Noradrenalină 

Glucocorticoizi 

Acţionează în reacţiile de 
urgenţă („fight or flight") 

Reglează metabolismul 
glucidelor şi al lipidelor 



Mineralocorti- 

coizi 

Reglează echilibrul sodiului 
şi al mineralelor 



Hormoni se¬ 
xuali 

Afectează hormonii sexuali 
secundari 

Epifiza 

în mezencefal, pe pere¬ 
tele superior al ventricu¬ 
lului III 

Melatonină 

Organele reproducătoare, 
în special ovarele 


Pentru ca tiroida să poată produce tiroxină şi triiodotironină este necesar aportul ali¬ 
mentar de iod. Dacă iodul este indisponibil în alimentaţie, tiroida acumulează fluid şi 
apare o creştere în dimensiuni a părţii anterioare a gâtului numită guşă. Suplimentarea 
iodului alimentar ameliorează această afecţiune. 

Hiposecreţia de tiroxină la copii are ca rezultat cretinismul. Simptomele cretinismu¬ 
lui includ creşterea deficitară, trăsături faciale îngroşate, creştere osoasă anormală, retard 
mental şi letargie generală. Tratamentul în cretinism este reprezentat de hormonoterapia 

cu tiroxină. La adulţi secreţia insuficientă de tiroxină duce la mixedem. Simptomele 
acestei boli includ creşterea în greutate, ritm cardiac lent, rată metabolică redusă, lipsă 
de energie şi o stare de slăbiciune generalizată. Un exces de tiroxină şi triiodotironină 
duce la boala Graves (guşa exoftalmică). Printre simptome se numără pierderea în gre¬ 
utate, accelerarea pulsului, creşterea apetitului şi creşterea ratei metabolice. Uneori, se 
observă exoftalmie (globi oculari proeminenţi). 

Cel de-al treilea hormon tiroidian este calcitonina (Tabelul 13.3). Calcitonina reglea¬ 
ză nivelul de calciu din sânge şi este antagonistul parathormonului secretat de glanda 
paratiroidă. Calcitonina scade nivelul calciului în sânge şi creşte depunerea acestuia în 
oase, pe când parathormonul are efecte inverse. 


GLANDELE PARATIROIDE 


Glandele paratiroide sunt reprezentate de patru mici mase de ţesut glandular localizate pe 
faţa posterioară a glandei tiroide. Fiecare dintre ele are aproximativ mărimea unui bob de 
mazăre (Figura 13.5). Ele secretă parathormonul (PTH) sau hormonul 
paratiroidian. Parathormonul creşte nivelul de calciu din sânge. El are ac¬ 
ţiune antagonistă faţă de calcitonină, crescând resorbţia calciului din oase 
prin stimularea activităţii osteoclastelor. De asemenea, el influenţează re- 
absorbţia calciului în tubii renali şi la nivelul mucoasei intestinale. 

Parathormonul stimulează activarea renală a vitaminei D, care va regla 
apoi absorbţia calciului în intestin. Bolile datorate hipersecreţiei de pa- 
rathormon se datorează, în general, unei tumori paratiroidiene. Semnele 
caracteristice acestor boli sunt deformările şi scăderea densităţii oaselor. 


DE REŢINUT 
Calcitonina stimulează 
creşterea osoasă iar 
parathormonul resorbţia 
osoasă. Ambii hormoni 
controlează nivelul san¬ 
guin al calciului. 




(b) 

FIGURA 13.5 Glanda paratiroidă şi parathormonul. (a) Cele patru glande paratiroide situate 
pe faţa posterioară a tiroidei, (b) Când nivelul sanguin al calciului scade, para- 
tiroidele eliberează parathormonul (PTH). Hormonul creşte nivelul sanguin al 
calciului acţionând asupra oaselor, tubilor renali şi intestinului. 

PANCREASUL 


Pancreasul este un organ glandular de dimensiuni mari, cu o formă aplatizată, localizat 
în cavitatea abdominală, sub stomac, intr-un pliu al mezenterului (Figura 13.6). Acest 
organ are atât funcţie digestivă cât şi funcţie endocrină. Funcţia digestivă a pancreasului 
constă în producerea de enzime digestive pancreatice, iar cea endocrină în producerea a 
doi hormoni principali, insulina şi glucagonul. în pancreas există mult mai multe celule 
ce produc enzime digestive decât celule ce produc hormoni. Acestea din urmă se găsesc 
în interiorul insulelor pancreatice (insulele Langerhans), despre care se spune că sunt 
„insule” de ţesut endocrin într-o „mare” de ţesut ce produce enzime digestive. 

Insulina este un hormon proteic compus din 51 de aminoacizi asamblaţi în două 
lanţuri proteice. Acest hormon acţionează în întregul organism, stimulând intrarea mo¬ 
leculelor de glucoză în celule şi, astfel, scade nivelul sanguin al glucozei. Insulina este 
produsă de către celulele beta din insulele Langerhans, după ingestia de alimente. 


Stomac 

Aorta abdominală 


Artera 

gastroduodenală 


Trunchiul 


Artera 

splenică 


Capul pancreasului 


Artera 

pancreaticoduodenală 

Duoden 



Splina 


Coada pancreasului 
Artera pancreatică inferioară 

Corpul pancreasului 
Artera mezenterică superioară 


FIGURA 13.6 Pancreasul în poziţia sa anatomică în cavitatea abdominală, vedere frontală. 

Partea stângă a stomacului este ridicată, pentru a se putea observa pancreasul. 

Când celulele beta sunt inactive, organismul este lipsit de insulină, dezvoltându-se o 
afecţiune numită diabet zaharat (tip 1). Un alt tip de diabet (tip 2) apare când celulele 
din organism dispun de un număr redus de receptori pentru insulină. în ambele tipuri de 
diabet, în celule nu pătrunde suficientă glucoză pentru un metabolism normal, rezultatul 
fiind lipsa de energie la nivelul întregului organism şi o stare de oboseală. Rinichiul per¬ 
mite eliminarea glucozei aflate în exces în sânge, prin urină. Astfel, concentraţia gluco¬ 
zei în urină creşte, iar rinichii elimină multă apă pentru a o dilua. Prin urmare, o persoană 
diabetică va urina frecvent şi va suferi de o senzaţie excesivă de sete. 

Cel de-al doilea hormon pancreatic este glucagonul (Figurai3.7). 
Glucagonul este produs de celulele alfa din insulele Langerhans în lip¬ 
sa aportului alimentar. Glucagonul stimulează degradarea glicogenului 
(glicogenoliză) la nivelul ficatului. Acest proces are ca rezultat molecule 
de glucoză, care sunt eliberate în sânge. Astfel, glucagonul creşte nivelul 
sanguin al glucozei, pe când insulina îl scade. Glucagonul promovează 
şi gluconeogeneza, ce reprezintă formarea glucozei din aminoacizi şi 
molecule lipidice acide. Efectul acestui proces este îndepărtarea ami- 
noacizilor din sânge. 


DE REŢINUT 
Insulina este eliberată 
postprandial şi stimulea¬ 
ză pătrunderea glucozei 
în celule. Glucagonul este 
eliberat în condiţii de în¬ 
fometare şi creşte nivelul 
sanguin al glucozei. 


Creşte nivelul sanguin al glucozei 



Insulina stimulează pătrunderea 
glucozei din sânge în celule 


FIGURA 13.7 Efectele antagoniste ale insulinei şi ale glucagonului, cei doi hormoni pancrea- 
tici. Când nivelul sanguin al glucozei este ridicat, insulina stimulează celulele 
organismului şi ficatul să îndepărteze glucoza din sânge. Un nivel scăzut al 
glucozei în sânge declanşează eliberarea glucagonului, care stimulează ficatul 
să crească nivelul glucozei în sânge. 


GLANDELE SUPRARENALE 


Glandele suprarenale sunt glande pereche localizate la polul superior al rinichilor. Fieca¬ 
re glandă suprarenală are două porţiuni: medulara, în centru şi corticala, la periferie (la 
exterior). Medulara secretă hormoni cu acţiune complementară cu cea a sistemului ner¬ 
vos simpatic, iar corticala secretă hormoni ce contribuie la reglarea echilibrului mineral 
şi energetic, şi a funcţiilor reproducătoare ale organismului. 

Hormonii zonei corticale sunt denumiţi glucocorticoizi şi mineralocorticoizi. Mine- 
ralocorticoizii au ca reprezentant aldosteronul (Figura 13.8). Aceşti hormoni reglează 

concentraţia de electroliţi, în special sodiu şi potasiu, din sânge şi fluidele corporale. La 
rândul ei, secreţia de mineralocorticoizi este reglată de către concentraţia sanguină a 
electroliţilor. Glucocorticoizii au efecte asupra metabolismului carbohidraţilor, protei¬ 
nelor şi lipidelor. In acelaşi timp, ei stimulează vasoconstricţia şi au rol antiinflamator. 
Unul din cei mai importanţi glucocorticoizi este cortizolul. Secreţia glucocorticoizilor 
este reglată de către hormonul adrenocorticotrop (ACTH) din adenohipofiză printr-un 
mecanism de feedback negativ. 


Noradrenalină OH H 



FIGURA 13.8 Glanda suprarenală în poziţie anatomică, deasupra rinichiului, cele două regi¬ 
uni ale glandei şi hormonii reprezentativi pentru fiecare regiune. Cortizolul şi 
aldosteronul sunt hormoni steroizi, cu o configuraţie moleculară tipică pentru 
aceştia. 


Corticala glandelor suprarenale produce şi hormoni steroizi, care influenţează ca¬ 
racterele sexuale. Aceşti hormoni suplimentează cantitatea, mult mai mare, de hormoni 
sexuali produşi de către gonade. 

Medulara glandei suprarenale secretă o serie de hormoni aminici denumiţi cateco- 
lamine, ce includ adrenalina (epinefrina) şi noradrenalina (norepinefrina). Ambii 
hormoni pregătesc organismul pentru efort fizic intens şi reacţia „fight or flight”. în acest 
sens, ambii hormoni acţionează împreună cu sistemul nervos simpatic. 

Hipo- sau hipersecreţia de hormoni corticali provoacă diverse boli. Boala Addison, 
care apare în urma hiposecreţiei de glucocorticoizi şi mineralocorticoizi, este însoţită de 

un dezechilibru al sodiului şi al potasiului, un ten închis la culoare, deshidratare, hipo- 
tensiune şi o stare generală de slăbiciune. Hipersecreţia de glucocorticoizi are ca rezultat 
sindromul Cushing, care este însoţit de umflarea feţei, hipertensiune şi slăbiciune mus¬ 
culară generalizată. 


ALTE GLANDE ENDOCRINE 


Sistemul endocrin include şi ovarele şi testiculele. în ovare, celulele foliculare secretă 
estrogeni şi progesteron (hormoni feminini), care influenţează dezvoltarea caracterelor 
sexuale secundare feminine (Capitolul 23). La bărbaţi, testiculele secretă testosteron 
şi alţi androgeni (hormoni masculini), care influenţează caracterele sexuale secundare 
masculine (Capitolul 22). 

O altă glandă endocrină este epifiza (glanda pineală), o glandă mică situată în mezen- 
cefal, pe peretele superior al ventriculului III. Epifiza este legată de talamus şi secretă un 
hormon numit melatonină. Se crede că melatonina reglează secreţia altor hormoni şi că 
poate influenţa ciclul zi-noapte (ritmul nictemeral). 

Timusul este un organ localizat în mediastinul superior, înapoia sternului (Figura 
13.9). El secretă timozine, o serie de hormoni implicaţi în maturarea şi dezvoltarea lim- 
focitelor T, care fac parte din sistemul imunitar al organismului (Capitolul 16). Timusul 
este bine dezvoltat la fat şi nou-născut, dar dimensiunile sale scad cu vârsta. 



FIGURA 13.9 Timusul în poziţie anatomică, în interiorul toracelui unui copil. Glanda des¬ 
creşte cu vârsta, fiind abia vizibilă la adolescenţi. 

In epiteliul care tapetează stomacul şi intestinul subţire se găsesc câteva celule en¬ 
docrine digestive. Aceste celule secretă gastrină, secretină şi alţi hormoni implicaţi în 
procesele digestive (Capitolul 18). 

In anumite organe precum ficatul, rinichiul, inima şi plămânii, există celule endocrine 
ce secretă cantităţi extrem de mici de hormoni non-steroizi, denumiţi prostaglandine. 
Prostaglandinele au diverse efecte asupra ţesuturilor, ca de exemplu contracţia ţesutului 
muscular neted. 

Celulele rinichiului produc un hormon numit eritropoetină, care stimulează sinteza 
hematiilor în măduva osoasă roşie. 



ÎNTREBĂRI RECAPITULATIVE. 

- Identificaţi corect glandele endocrine. 



1. glandele suprarenale 

2. inima 

3. rinichiul 

4. plămânul 

5. ovarele 

6. pancreasul 

7. epifiza 

8. hipofiza 

9. stomacul 

10. testiculele 

11. timusul 

12. tiroida 


FIGURA 13.10 

SECŢIUNEA B - Completare: Adăugaţi cuvântul sau cuvintele corecte care comple¬ 
tează fiecare dintre următoarele afirmaţii. 

1. Glandele endocrine produc ___. 

2. Hormonii steroizi sunt molecule de lipide sintetizate din_. 

3. Toţi hormonii sunt transportaţi în organism de către_. 

4. Estrogenii, progesteronul şi cortizolul sunt exemple de_. 

5. Interacţiunea hormonilor non-steroizi cu celulele poate induce activarea unei enzi- 

me numită_. 

6. Hipofiza este situată într-o depresiune a osului sfenoid numită_ , 

7. Hormonii eliberaţi de către neurohipofiză sunt produşi de o regiune a creierului 

numită_. 

8. Un alt nume al lobului anterior al hipofizei este_. 

9. Secreţia excesivă de hormon de creştere în copilărie duce la __ . 

10. Tiroida este situată în ţesuturile moi ale_. 

11. Pentru a se putea produce tiroxină, alimentaţia trebuie să conţină 

12. Secreţia insuficientă de tiroxină la copii poate provoca o boală numită 

13. Un exces de tiroxină poate provoca o afecţiune numită_. 

14. Hormonul TSH este secretat de către hipofiză şi acţionează asupra 

15. Hormonul ce acţionează asupra glandelor mamare, stimulând secreţia lactată, se 
numeşte 

5 . _ 

16. Unul dintre hormonii neurohipofizari stimulează reabsorbţia apei din tubii renali şi 

se numeşte_. 

17. Hormonul al cărui organ ţintă este uterul, unde produce contracţii, se numeşte 

18. în absenţa iodului alimentar, glanda tiroidă creşte în dimensiuni, apărând o 

afecţiune numită_ 

19. Glandele paratiroide sunt situate pe partea posterioară a_. 

20. Parathormonul, secretat de către paratiroide, reglează nivelul de 

21. Hormonul secretat de tiroidă, care reglează nivelul de calciu, se numeşte 

22. Organul glandular de mari dimensiuni, localizat în cavitatea abdominală, care are 

atât funcţie endocrină cât şi funcţie exocrină, se numeşte_. 

23. Diabetul zaharat este o afecţiune în care pancreasul produce o cantitate insuficientă 

de_. 

24. Insulina stimulează pătrunderea în celule a_. 

25. în lipsa aportului alimentar, pancreasul produce_. 

26. Insulina este produsă de celulele pancreatice numite_. 

27. Glandele suprarenale se găsesc pe polul superior al_. 

28. Partea externă a glandelor suprarenale se numeşte_. 

29. Aldosteronul este un exemplu de hormoni suprarenali numiţi_. 

30. Metabolismul carbohidraţilor, al proteinelor şi al lipidelor este reglat de hormoni 

secretaţi în corticala suprarenalelor şi denumiţi_ 

31. Activitatea glandelor suprarenale este controlată de un hormon adenohipofizar 

prescurtat_. 

32. O secreţie insuficientă de hormoni în corticala suprarenalelor poate avea ca efect o 

boală numită_. 

33. Un alt nume al hormonului paratiroidian este_. 

34. Insulina este alcătuită exclusiv din_. 

35. Funcţia glucagonului este stimularea degradării glucidului numit_. 

36. Partea internă a glandei suprarenale se numeşte_. 

37. Concentraţia de electroliţi din organism este reglată de hormonii secretaţi de 

suprarenală, numiţi_. 

38. Un important hormon secretat în medulara suprarenalei, care are rol în reacţia 

„fight or flighf’, este_. 

39. Secreţia excesivă de glucocorticoizi de către corticala suprarenalei poate duce la 

40. Ovarele secretă estrogeni şi_. 

41. Glanda endocrină de mici dimensiuni, localizată în mezencefal, care secretă mela- 

tonina, se numeşte_. 

42. Timusul joacă un rol important în dezvoltarea globulelor albe sanguine numite 


43. Numeroase celule, aflate în diverse organe, secretă hormoni lipidici non-steroizi 

numiţi_. 

44. Eritropoetina stimulează producerea de_. 

45. Hormonii ovarieni influenţează caracterele sexuale secundare_ 

46. Hormonul despre care se crede că reglează ciclul zi-noapte se numeşte 


47. Hormonii sexuali feminini sunt progesteronul şi_. 

48. Epifiza este localizată în_. 

49. Maturarea şi dezvoltarea limfocitelor T este controlată de hormoni numiţi 


50. Gastrina şi secretina sunt implicate în procesul de_. 

SECŢIUNEA C - întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii. 

1. Produşii glandelor endocrine sunt 

A. hormoni 

B. enzime 

C. minerale 

D. ioni 

2. Hormonii pot fi alcătuiţi din următoarele substanţe, cu excepţia 

A. steroizilor 

B. proteinelor 

C. glucidelor 

D. aminelor 

3. Hipofiza este localizată 

A. în cavitatea abdominală 

B. în partea inferioară a creierului 

C. de-a lungul arterei femurale 

D. în ţesuturile moi ale gâtului 

4. Următorii hormoni sunt produşi de către lobul anterior al hipofizei, cu excepţia 

A. STH-ului 

B. TSH-ului 

C. prolactinei 

D. insulinei 

5. Secreţia excesivă de STH la adulţi poate avea ca rezultat o afecţiune numită 

A. diabet zaharat 

B. acromegalie 

C. boala Addison 

D. boala Cushing 

6. Neurohipofiza este un alt nume al 

A. lobului posterior al hipofizei 

B. medularei rinichiului 

C. foliculilor ce secretă estrogeni 

D. placentei 

7. In organismul femeilor, hormonul luteinizant 

A. stimulează producerea de TSH 

B. reglează metabolismul mineral 

C. stimulează contracţiile uterine 

D. stimulează secreţia de progesteron 

8. Organul ţintă pentru ACTH este 

A. timusul 

B. medulara suprarenalei 

C. corticala suprarenalei 

D. celula beta din pancreas 

9. Hormonul care stimulează contracţiile uterine este 

A. insulina 

B. ADH 

C. glucagonul 

D. oxitocina 

10. Glanda tiroidă este localizată în 

A. interiorul creierului 

B. cavitatea abdominală inferioară 

C. apropierea laringelui 

D. spatele splinei 

11. Pentru ca tiroida să poată produce tiroxină 

A. trebuie să aibă la dispoziţie iod 

B. trebuie să aibă la dispoziţie molecule de glucide 

C. nivelul de calciu trebuie să fie scăzut 

D. nivelul de fier trebuie să fie scăzut 

12. Simptomele cretinismului includ 

A. urinare excesivă şi sete 

B. dezechilibru de electroliţi 

C. creştere întârziată şi trăsături faciale îngroşate 

D. scăderea absorbţiei de calciu în tractul digestiv 

13. Boala Graves poate apărea ca rezultat al excesului de 

A. calciu în sânge 

B. tiroxină în sânge 

C. catecolamine în căile respiratorii 

D. glucagon în pancreas 

14. Atât calcitonina, cât şi glucagonul, controlează nivelul de 

A. hormoni hipofizari în sânge 

B. glucoză în sânge 

C. timozine în sânge 

D. calciu în sânge 

15. Simptomele diabetului zaharat pot include unnătoarele, cu excepţia 

A. urinări frecvente 

B. sete excesivă 

C. conţinut ridicat de glucoză al urinei 

D. absorbţie anormală de minerale 

16. Hormonul antagonist al insulinei este 

A. FSH-ul 

B. glucagonul 

C. vasopresina 

D. estrogenul 

17. Glandele paratiroide sunt localizate în apropierea 

A. pancreasului 

B. cavităţii abdominale inferioare 

C. creierului 

D. laringelui 

18. La pacienţii cu diabet zaharat 

A. nu pătrunde suficientă glucoză în celule 

B. medulara suprarenalei este lezată 

C. placenta nu produce progesteron 

D. hipotalamusul este nefuncţional 

19. Glanda cu funcţie exocrină şi endocrină aflată în cavitatea abdominală este 

A. epifiza 

B. timusul 

C. pancreasul 

D. tiroida 

20. Cele două părţi ale suprarenalei sunt 

A. medulară şi corticală 

B. exocrină şi endocrină 

C. renală şi subrenală 

D. anterioară şi posterioară 

21. Hormonii medularei suprarenaliene acţionează complementar cu 

A. sistemul nervos senzorial 

B. sistemul nervos central 

C. sistemul nervos simpatic 

D. sistemul nervos extern 

22. Concentraţia ionilor de sodiu şi potasiu din sânge şi din fluidele corpului este 
reglată de hormoni numiţi 

A. glucocorticoizi 

B. androgeni 

C. hormoni adrenergici 

D. mineralocorticoizi 

23. Hormonii care influenţează caracterele sexuale secundare pot fi produşi de 

A. pancreas şi epifiză 

B. tiroidă şi paratiroidă 

C. timus şi hipofiză 

D. corticala suprarenalei şi organele reproducătoare 

24. Melatonina este secretată de 

A. pancreas 

B. timus 

C. epifiză 

D. hipofiză 

25. Funcţionarea corectă a sistemului imunitar depinde parţial de activitatea 

A. tiroidei 

B. timusului 

C. paratiroidei 

D. suprarenalei 


SECŢIUNEA D - Adevărat/Fals: La următoarele enunţuri marcaţi cu litera „A ” afir¬ 
maţia care este adevărată. Dacă este falsă, modificaţi cuvântul subliniat pentru a o 
transforma într-una adevărată. 

1. Gastrina şi secretina sunt secretate în epiteliul ce căptuşeşte stomacul şi rinichiul . 

2. Glanda endocrină de mici dimensiuni localizată în centrul creierului se numeşte 
epifiză. 

3. Dezvoltarea limfocitelor T este reglată de hormoni denumiţi mineralocorticoizi . 

4. Caracterele sexuale secundare masculine sunt influenţate de hormonii androgeni . 

5. Celulele beta ale pancreasului secretă glucagon. 

6. Parathormonul are o activitate antagonistă cu a calcitoninei . 

7. Suprarenala este localizată într-un pliu al mezenterului. 

8. Tiroxina şi triiodotironina cresc rata metabolismului organismului. 

9. Contracţiile uterine pot fi stimulate de hormonul numit vasopresinâ . 

10. ACTH-ul este produs de glanda suprarenală şi reglează activitatea corticalei supra¬ 
renalei. 

11. Hormonii ce reglează activitatea altor glande endocrine se numesc hormoni ste- 
roizi . 

12. Hipofiza anterioară primeşte şi stochează hormoni proveniţi din hipotalamus. 

13. Mărirea tiroidei ca urmare a lipsei de iod este denumită guşă . 

14. Secreţia insuficientă de tiroxina la adulţi are ca rezultat o afecţiune numită mixe- 
dem . 

15. Insulina este un hormon cu structură glucidică . 

16. Aldosteronul este un exemplu de glucocorticoid . 

17. Adrenalina şi insulina sunt două catecolamine importante. 

18. O secreţie insuficientă de hormoni în corticala suprarenalei poate avea ca rezultat 
boala Cushing . 

19. Multe celule din organism produc hormoni lipidici non-steroizi numiţi prostaglan- 
dine . 

20. Maturarea hematiilor este controlată de melatonină . 

21. Hipofiza este situată într-o depresiune a osului etmoid . 

22. Un alt nume al hormonului de creştere este hormonul somatotrop . 

23. Prolactina stimulează secreţia de urină . 

24. Timusul este situat în ţesuturile piciorului . 

25. Glucagonul şi insulina sunt hormoni produşi de către pancreas . 

SECŢIUNEA E - Studiu de caz 

Henry are 8 ani şi înălţimea de peste 1,80 m. De câtva timp, el se plânge şi de tulburări 
de vedere şi de dureri de cap. Radiografiile efectuate demonstrează prezenţa unei tumori 
hipofizare de mari dimensiuni. Care dintre celulele hipofizare este cel mai probabil să se 
afle la originea tumorii? Cum se numeşte această boală? Cum se explică tulburările de 
vedere şi durerile de cap? 

RĂSPUNSURI 


SECŢIUNEA A 

Figura 13.10 

1. b 

2. a 

3. c 
4- j 

5. d 

6 . 1 


7. f 
8- g 
9. k 

10. e 

11. i 

12. h 


SECŢIUNEA B - Completare 

1. hormoni 

2. colesterol 

3. sânge 

4. hormoni steroizi 

5. adenilat ciclază 

6. sella turcica 

7. hipotalamus 

8. adenohipofiza 

9. gigantism 

10. gâtului 

11. iod 

12. cretinism 

13. boala Graves 

14. tiroidei 

15. prolactină 

16. hormonul antidiuretic 

17. oxitocină 

18. guşă 

19. tiroidei 

20. calciu 

21. calcitonină 

22. pancreas 

23. insulină 

24. glucozei 

25. glucagon 


26. celule beta 

27. rinichiului 

28. corticală 

29. mineralocorticoizi 

30. glucocorticoizi 

31. ACTH 

32. boala Addison 

33. parathormonul 

34. proteine (aminoacizi) 

35. glicogen 

36. medulară 

37. mineralocorticoizi 

38. adrenalina 

39. sindromul Cushing 

40. progesteron 

41. epifiză 

42. limfocite T 

43. prostaglandine 

44. hematii 

45. feminine 

46. melatonină 

47. estrogenul 

48. mezencefal 

49. timozine 

50. digestie 

SECŢIUNEA C - întrebări cu răspuns la alegere 


1. A 

6. A 

11. A 

16. B 

21. C 

2. C 

7. D 

12. C 

17. D 

22. D 

3. B 

8. C 

13. B 

18. A 

23. D 

4. D 

9. D 

14. D 

19. C 

24. C 

5. B 

10. C 

15. D 

20. A 

25. B 


SECŢIUNEA D - Adevărat/Fals 


1 . 

intestinul subţire 

14. 

A 

2. 

A 

15. 

proteică (aminoacizi) 

3. 

timozine 

16. 

mineralocorticoid 

4. 

A 

17. 

noradrenalina 

5. 

alfa 

18. 

Addison 

6. 

A 

19. 

A 

7. 

pancreasul 

20. 

eritropoetină 

8. 

A 

21. 

sfenoid 

9. 

oxitocină 

22. 

A 

10. 

adenohipofiză 

23. 

lapte 

11. 

tropi 

24. 

toracelui 

12. 

posterioară 

25. 

A 

13. 

A 




SECŢIUNEA E - Studiu de caz 

Henry suferă de gigantism, celulele sale somatotrope producând prea mult hormon de 
creştere. Tumora comprimă nervul optic la nivelul chiasmei optice, provocând astfel 
tulburări de vedere şi dureri dc cap. 

CE VEŢI ÎNVĂŢA 

r r 

Acest capitol descrie sângele şi funcţiile sale. Parcurgând acest capitol, veţi învăţa să: 

• identificaţi funcţiile sângelui; 

• prezentaţi succint compoziţia sângelui; 

• deosebiţi sângele, plasma şi serul; 

• asociaţi proteinele plasmatice cu funcţiile lor; 

• caracterizaţi globulele roşii şi componentele lor; 

• detaliaţi eritropoieza şi controlul acesteia; 

• detaliaţi timpul de viaţă al globulelor roşii, degradarea/reciclarea hemoglobinei 
şi eliminarea produşilor săi de metabolism; 

• deosebiţi diferitele tulburări ale globulelor roşii; 

• identificaţi caracteristicile grupelor de sânge, în relaţie cu posibilităţile de trans¬ 
fuzie şi cu problemele legate de sarcină; 

• deosebiţi globulele albe şi funcţiile lor; 

• identificaţi circumstanţele asociate cu un număr anormal de leucocite; 

• caracterizaţi plachetele sanguine şi funcţiile lor; 

• rezumaţi procesul de coagulare, asociind factorii implicaţi cu funcţiile lor; 

• distingeţi diferitele tulburări ale hemostazei; 

• aplicaţi cunoştinţele dobândite într-un studiu de caz. 

Sângele este unul dintre ţesuturile conjunctive ale organismului. Sângele transportă oxi¬ 
genul de la plămâni la celule şi dioxidul de carbon rezultat din metabolismul celular la 
plămâni. Celulele sanguine protejează organismul de boli, prin recunoaşterea şi distru¬ 
gerea microorganismelor şi a moleculelor străine din fluxul sanguin. Unele componente 
ale sângelui transportă produşii de metabolism de la celule la rinichi; altele transportă 
nutrienţi de la nivelul tractului digestiv la celule, sau hormoni în întreg organismul. 

Sângele conţine elemente figurate precum globule roşii, globule albe şi fragmen¬ 
te celulare (plachete), suspendate într-un fluid apos, de culoare gălbuie, numit plasmă 
(Figura 14.1). La o persoană de greutate medie, sângele reprezintă aproximativ 8% din 
greutatea corporală. Sângele este mai vâscos decât apa şi în mod normal are un pFI cu¬ 
prins între 7,35 şi 7,45. 



FIGURA 14.1 Compoziţia sângelui uman. Cele două componente majore ale sângelui integral 
sunt plasma şi elementele figurate. Plasma conţine apă şi numeroase substanţe 
dizolvate, inclusiv proteine, metaboliţi (nutrienţi şi produşi de metabolism) şi 
ioni. Cea mai mare parte a elementelor figurate este constituită din globule 
roşii. 

PLASMA 


Plasma reprezintă partea fluidă a sângelui. Ea conţine aproximativ 92% apă, 7% proteine 
şi 1% ioni ca sodiu, calciu, bicarbonat, clor şi potasiu. Plasma conţine, de asemenea, 
produşi de degradare rezultaţi din metabolismul celular, precum şi hormoni, nutrienţi, 
gaze dizolvate şi proteine cu rol în coagulare. După coagularea sângelui şi îndepărtarea 
proteinelor de coagulare din plasmă, rămâne un fluid care se numeşte ser. Serul este de 
obicei folosit pentru studii imunologice şi ca sursă de anticorpi pentru terapia imună. 

PROTEINELE PLASMATICE 

Proteinele plasmatice sunt de trei tipuri: albumine, globuline şi fibrinogen (Tabelul 14.1 
prezintă, pe scurt, aceste proteine şi alte componente ale sângelui). Albuminele menţin 
presiunea osmotică a sângelui şi contribuie la vâscozitatea acestuia. Ele sunt parţial res¬ 
ponsabile pentru menţinerea unui anumit pH sanguin. Albuminele transportă, de aseme¬ 
nea, acizi graşi şi hormoni. 

Globulinele reprezintă aproximativ 40% din totalul proteinelor plas¬ 
matice. Un grup de globuline numit gama globuline sunt molecule de 
anticorpi produse de către sistemul imun ca parte a răspunsului imun. 

Aceste molecule se combină în mod specific cu substanţele care au sti¬ 
mulat formarea lor (antigene); ele reprezintă un mecanism primar al 
apărării organismului. Alte globuline, cunoscute ca alfa şi beta globuline, leagă hormoni, 
vitamine şi alte substanţe din fluxul sanguin pentru a le transporta. 

Aproximativ 7% din proteinele plasmatice sunt reprezentate de un produs al ficatului 
numit fibrinogen. împreună cu alte proteine, fibrinogenul este implicat în procesul de 
coagulare, proces ce va fi discutat ulterior în acest capitol. 

Proteinele plasmatice rămân în general în fluxul sanguin, deoarece ele nu pot traversa 
cu uşurinţă pereţii capilarelor sanguine. în circulaţie, ele favorizează osmoza molecule¬ 
lor de apă din fluidele tisulare în fluxul sanguin (Capitolul 21). 


DE REŢINUT 

Plasma se deosebeşte de 
ser prin faptul că ea con¬ 
ţine proteine plasmatice. 


TABELUL 14.1 COMPONENTELE MAJORE ALE SÂNGELUI 


Componente 

Exemple 

Apă 

Ioni 

Sodiu, potasiu, calciu, magneziu, clor, bicarbonat 

Proteine plasmatice 

Albumine, globuline, fibrinogen 

Celule sanguine (Elemente figurate) 

Globule albe, globule roşii, plachete 

Substanţe transportate în sânge 

Zaharuri, aminoacizi, acizi graşi, glicerol, hormoni, 
compuşi azotaţi de degradare, dioxid de carbon, 
oxigen 

GLOBULELE ROŞII 

r 


Globulele roşii mai sunt cunoscute şi sub numele de hematii sau eritrocite. Rolul lor 
principal în organism este să transporte oxigenul, funcţie realizată de un pigment, numit 
hemoglobină, conţinut în citoplasmă lor. Globulele roşii nu sunt celule adevărate, de¬ 
oarece au o organizare internă redusă, nu au nucleu sau organite. Ele sunt pur şi simplu 
nişte saci plini cu hemoglobină, şi din acest motiv sunt uneori numite corpusculi roşii. 
Totuşi, ne vom referi la ele ca fiind celule, deoarece în mod tradiţional au fost denumite 
astfel. 

MORFOLOGIE, NUMĂR Şl PRODUCERE 

Un bărbat adult are aproximativ 5,4 milioane de globule roşii pe microlitru (milimetru 
cub) de sânge. O femeie are aproximativ 4,8 milioane pe milimetru cub de sânge. Fiecare 
hematie este un disc biconcav (mai subţire în centru decât la margini), flexibil, ale cărui 
dimensiuni sunt prezentate în Figura 14.2. 

O modalitate simplă de a determina proporţia lor în sânge¬ 
le integral este centrifugarea într-un tub îngust. Globulele roşii, 
fiind mai grele datorită conţinutului în fier, se sedimentează în 
partea de jos a tubului. Procentul de hematii din volumul tubului 
este hematocritul. Bărbaţii au de obicei un hematocrit mai mare, 
de aproximativ 47%. Femeile au de obicei un hematocrit mai 
mic, de aproximativ 42%. 

In soluţii mai concentrate, globulele roşii scad în dimensi¬ 
uni. Acest lucru se întâmplă deoarece, prin osmoză, apa iese din 
celule în direcţia concentraţiei mai mari de substanţe dizolvate. 

Acest fapt va duce la micşorarea sau zbârcirea globulelor roşii. 

Când sunt plasate într-o soluţie cu concentraţie mai mică decât 
cea normală, celulele se vor umfla. Creşterea în volum apare de¬ 
oarece prin osmoză apa trece rapid în celule, în direcţia concen¬ 
traţiei mai mare de solvit. Globulele roşii se sparg şi eliberează 
hemogiobina printr-un proces numit hemoliză. 

Globulele roşii sunt produse în măduva roşie osoasă. Procesul de formare a glo¬ 
bulelor roşii se numeşte eritropoieză. Acest proces începe de Ia nişte celule numite 
hemocitoblaşti (celule stern). Procesul de formare a globulelor roşii este complex, iar 
celulele trec prin stadii multiple, înainte să devină globule roşii mature. în acest proces, 
hemoglobina se acumulează în citoplasmă, iar nucleul, organitele şi alte componente 
celulare dispar. Globulele roşii mature intră în capilarele măduvei osoase, strecurându-se 
prin peretele acestora. 

Producţia de globule roşii este reglată în parte de hormonul numit eritropoetină. Eri- 
tropoetina este secretată de celule renale, atunci când acestea nu primesc destul oxigen. 
Aceasta reprezintă o parte importantă a adaptării organismului la altitudini mari, unde 
conţinutul de oxigen al aerului este mai mic. 


Vedere laterală 



FIGURA 14.2 
Globulele roşii 
(eritrocitele) şi 
structura lor. 

HEMOGLOBINA 

Hemoglobina este un pigment de culoare roşie, alcătuit din patru lanţuri polipeptidice, 
care leagă oxigenul. Două din lanţurile polipeptidice se numesc lanţuri alfa, iar cele¬ 
lalte două, lanţuri beta. Fiecare lanţ este alcătuit din aproximativ 150 de molecule de 
aminoacizi. 

Fiecare lanţ polipeptidic al moleculei de hemoglobină este ataşat unei grupări hem. 
Această grupare conţine un atom de fier (Figura 14.3). Moleculele de oxigen se leagă slab 
de ionul de fier din porţiunea hem a moleculei de hemoglobină, pentru a forma oxihemo- 
globina. Deoarece o moleculă de hemoglobină are patru grupări hem, 
aceasta poate transporta patru molecule de oxigen. Fluxul oxigenului 
spre globulele roşii la nivel pulmonar se face prin difuziune. Hemoglo¬ 
bina transportă de asemenea o cantitate mică de dioxid de carbon (cea 
mai mare parte este transportată dizolvată în plasmă sub forma ionilor 
de bicarbonat, după cum se va vedea în Capitolul 21). Hemoglobina 
combinată cu dioxid de carbon se numeşte carbaminohemoglobină. 

Monoxidul de carbon este un gaz toxic. Moleculele gazului se combină rapid cu 
ionii de fier ai hemoglobinei şi se leagă puternic de moleculă. Prin ocuparea spaţiului 
rezervat oxigenului, printr-o legătură mai puternică decât cea cu oxigenul, moleculele de 
monoxid de carbon reduc cantitatea de oxigen transportată de hemoglobină şi pot cauza 
moarte prin lipsă de oxigen. 


DE REŢINUT 
Hemul se degradează 
în biliverdină, apoi în 
bilirubină şi în final în 
urobilinogen. 







— CHo 


FIGURA 14.3 Molecula de hemoglobină din globulele roşii. Două lanţuri polipeptidice alfa 
şi două lanţuri polipeptidice beta formează cea mai mare parte a moleculei. O 
grupare hem este ataşată de fiecare dintre cele patru molecule polipeptidice. 
Observaţi atomul de fier (Fe) în centrul grupării hem. Molecula de oxigen se 
leagă la acest nivel. 


DISTRUGEREA GLOBULELOR ROŞII 

r 

Globulele roşii circulă în sânge aproximativ 120 de zile. Celulele îmbătrânite şi cele 
deteriorate sunt înghiţite şi distruse de celulele fagocitare (macrofage) în splină, ficat şi 
măduva osoasă. Lanţurile polipeptidice sunt desfăcute pentru a elibera aminoacizii, care 

pot fi refolosiţi pentru noi sinteze proteice; fierul eliberat din hemoglobină este adus în 
măduva osoasă pentru noi sinteze de hemoglobină; orice exces de fier este stocat în ficat 
(Capitolul 18). 

Restul hemului din hemoglobină este transformat într-un pigment verzui numit bili- 
verdină. Mai departe, biliverdina este convertită într-un pigment galben-portocaliu nu¬ 
mit bilirubină. Bilirubina este transportată de la splină la ficat şi este excretată în bilă. 
(Capitolul 18). Când bila ajunge în intestin, bacteriile florei intestinale convertesc o parte 
din bilirubină în urobilinogen, care determină culoarea materiilor fecale. O parte din 
urobilinogen este reabsorbită şi transportată înapoi la ficat şi apoi intră în circulaţia ge¬ 
nerală. In cele din urmă, acesta ajunge la rinichi, unde determină culoarea urinei. Aceste 
modificări de culoare pot fi observate la nivelul pielii, urmărind o echimoză care trece 
prin toate etapele de vindecare. 

ANEMIA 

Deficitul globulelor roşii din sânge este denumit anemie. Un tip de anemie este anemia 
feriprivă, datorată deficienţei fierului din alimentaţie. Fără fier, organismul nu reuşeşte 
să sintetizeze hemoglobină, iar capacitatea de transport a oxigenului la celule este redu¬ 
să. Pacienţii se simt epuizaţi, deoarece producerea de ATP încetineşte în condiţii de lipsă 
de oxigen. 

O altă formă de anemie este anemia pernicioasă. Aceasta este datorată lipsei vita¬ 
minei B ]2 sau deficienţei unei glicoproteine numită factor intrinsec, esenţială pentru 
absorbţia vitaminei B [2 din alimente. Vitamina B 12 şi factorul intrinsec sunt ambele ne¬ 
cesare pentru maturarea globulelor roşii. Fără aceste substanţe, membranele eritrocitelor 
imature se rup cu uşurinţă şi nu vor rezista condiţiilor chimice din mediul circulator. Re¬ 
zultatul este un număr mai mic decât normal de hematii şi, consecutiv, reducerea capaci¬ 
tăţii de transport a oxigenului. în anemia pernicioasă globulele roşii sunt mari şi palide. 

Două alte forme de anemie sunt anemia aplastică şi siclemia (anemia cu celule în 
seceră). 

Anemia aplastică apare atunci când nu se pot produce globule roşii. Medicamen¬ 
tele, substanţele toxice şi radiaţiile gamma pot cauza astfel de anemii. Siclemia apare 
când hemoglobina conţine un aminoadd nepotrivit în lanţul polipeptidic beta, datorită 
unui defect al genei care codifică polipeptidul. în condiţii de deficit de oxigen, molecula 
anormală a hemoglobinei face legături încrucişate cu alte molecule de hemoglobină, 
dând naştere la cristale lungi. Cristalele deformează celula, determinând-o să ia o formă 
de seceră (forma literei „C”). Celulele deformate se rup uşor sau sunt blocate la nivelul 
capilarelor, cauzând obstrucţii. 

Un alt tip de anemie este talasemia. Aceasta este o afecţiune moştenită, în care or¬ 
ganismul nu poate sintetiza corespunzător unul sau mai multe lanţuri polipeptidice din 
structura hemoglobinei. Aceste globule roşii sunt fragile şi sunt rapid îndepărtate. Fără 
hemoglobină adecvată, oxigenul nu este transportat corespunzător în organism, iar me¬ 
tabolismul energetic suferă. 





Sângele 

GRUPELE SANGUINE 

Suprafaţa membranei globulelor roşii conţine una, ambele sau nici una dintre moleculele 
proteice cunoscute sub numele de antigene (Figura 14.4). Cele două antigene sunt denu¬ 
mite A şi B. în funcţie de antigenele prezente pe suprafaţa eritrocitelor, o persoană poate 
avea grupa de sânge A (este prezent doar antigenul A), grupa de sânge B (este prezent 
doar antigenul B), grupa de sânge AB (sunt prezente ambele antigene, A şi B) sau grupa 
de sânge 0 (niciun antigen). Antigenele nu au aparent nicio semnificaţie pentru fiziologia 
organismului. 

în plus faţă de antigenele eritrocitare, o persoană are de asemenea în ser anticorpi de 
grup sanguin. O persoană cu grupa A are în ser anticorpi anti-B; o persoană cu grupa B 
are anticorpi anti-A; o persoană cu grupa AB nu are anticorpi, nici anti-A, nici anti-B; 
o persoană cu grupa 0 are atât anticorpi anti-A, cât şi anticorpi anti-B. Ca şi în cazul 
antigenelor de grup sanguin, aceşti anticorpi nu au aparent nicio semnificaţie fiziologică. 

(a) Grupa A 
40% 


Grupa B 
10 % 


Grupa AB 
4% 


Grupa 0 
(46%) 



A** 


Antigen, „A" «Ş? 





. „„ Anticorpi 

Antigene „B 



Antigene 
A' Şi „B" 


Niciun 

anticorp 


Niciun Anticorpi 
antigen „anti-A şi 
„anti-B" 



(b) 



Anticorpi de 

FIGURA 14.4 Grupele de sânge şi testarea sângelui, (a) Cele patru grupe de sânge sunt 

indicate cu tipuriie de antigene şi de anticorpi întâlnite în fiecare grup. Tipul 
grupei este acelaşi cu cel al antigenelor găsite la suprafaţa eritrocitelor. (b) Când 
se amestecă sângele în timpul transfuziilor de sânge, este foarte important ca 
antigenele şi anticorpii de acelaşi tip să nu intre în contact în circulaţia primito¬ 
rului. Dacă acest lucru se întâmplă, va avea loc o reacţie, aşa cum este prezentat 
în figură. Agregarea şi distrugerea globulelor roşii (hemoliză) pot fi fatale. 


în cazurile de urgenţă, unde este necesară transfuzia de sânge, transfuzia se poate 
realiza atâta timp cât se iau în considerare antigenele prezente în sângele donatorului şi 
anticorpii prezenţi în serul primitorului. Pentru a evita un incident transfuzional sever, 
antigenele şi anticorpii de acelaşi tip nu trebuie să se întâlnească. De exemplu, dacă do¬ 
natorul are grupa A şi primitorul grupa AB, transfuzia poate fi făcută deoarece donatorul 
prezintă în ser antigene A, iar primitorul nu are anticorpi anti-A în ser. Dacă donatorul 

ar avea grupa AB şi primitorul grupa B, transfuzia nu trebuie făcută, deoarece donatorul 
AB are şi antigene A pe suprafaţa eritrocitelor, iar primitorul are în ser anticorpi anti-A. 
Dacă cele două tipuri de sânge ajung în contact, globulele roşii se vor agrega şi vor 
hemoliza, putând cauza o reacţie transfuzională letală. Despre o persoană cu grupa de 
sânge 0 se spune că este donator universal, deoarece nu are nici antigene A şi nici B pe 
suprafaţa eritrocitelor, iar donările pot fi făcute la persoane cu alte grupe sanguine. Des¬ 
pre o persoană care are grupa de sânge AB se spune că este primitor universal, deoarece 
nu are nici anticorpi anti-A, nici anticoipi anti-B în ser, iar această per¬ 
soană poate primi sânge de la celelalte trei grupe. Din punct de vedere 
tehnic, ideea de donator universal şi de primitor universal este corectă. 

Totuşi, pentru a reduce rata incidentelor transfuzionale, medicii vor re¬ 
aliza transfuzii doar cu tipul specific de sânge, singura excepţie fiind 
totuşi în cazurile de urgenţă. 

Un alt antigen cu semnificaţie este antigenul Rh. Aproximativ 85- 
90% din populaţia americană, de exemplu, are acest antigen pe supra¬ 
faţa eritrocitelor şi se spune că sunt Rh-pozitivi. Aproximativ 10-15% 
dintre americani nu au acest antigen, iar grupa de sânge în acest caz este 
Rh-negativă. Astfel, o persoană poate avea grupa de sânge A+, dacă are 
antigenul A şi antigenul Rh; o persoană poate fi B-, dacă are antigenul 
B, dar nu are antigenul Rh. Antigenul Rh, ca şi celelalte, nu pare să aibă 
semnificaţie pentru fiziologia normală a organismului. 

Factorul Rh este important în afecţiunea cunoscută sub numele de 
eritroblastoză fetală sau boala hemolitică a nou-născutului. Afecţiu¬ 
nea apare când un bărbat Rh-pozitiv (ex. A+) devine tatăl unui copil cu mama Rh-nega- 
tivă (ex. AB-). în acest caz, există posibilitatea ca fătul să aibă o grupă de sânge Rh-po¬ 
zitiv (ex. A+ sau AB+). 

în timpul naşterii, unele din celulele sanguine ale copilului pot să intre în circulaţia 
mamei şi să stimuleze sistemul imun al mamei să producă anticorpi anti-Rh. Aceşti an¬ 
ticorpi nu produc de obicei niciun efect asupra copilului, dar rămân în sângele mamei. 
Dacă femeia va avea un al doilea copil, iar sângele copilului este Rh-pozitiv (ex. A+), 
anticorpii Rh vor intra în circulaţia celui de-al doilea copil, traversând placenta. Anti¬ 
corpii vor reacţiona cu antigenele Rh de pe suprafaţa eritrocitelor, iar reacţia va duce la 
hemoliză excesivă, putând provoca deces. 

Pentru a evita apariţia unei boli hemolitice a nou-născutului, femeia Rh-negativă 
primeşte o injecţie cu anticorpi anti-Rh (RJhoGAM) în timpul sarcinii sau la naşterea 
primului copil. Anticorpii anti-Rh se combină cu antigenele Rh în circulaţie şi le neu¬ 
tralizează. Acest lucru previne stimularea sistemului imun al mamei de către anticorpii 
Rh, şi, în consecinţă, el nu va produce anticorpi anti-Rh. Astfel, în timpul sarcinii cu al 
doilea copil, anticorpii nu vor fi prezenţi, iar hemoliza nu se produce. Femeia trebuie să 
primească o altă injecţie cu RhoGAM după naşterea celui de al doilea copil, pentru a 
preveni producerea de anticorpi anti-Rh, care ar putea afecta al treilea copil. 


DE REŢINUT 
Persoanele cu grupa 
de sânge A prezintă 
anticorpi împotriva celu¬ 

corpi împotriva grupei de 

sânge 0 produc ambele 
tipuri de anticorpi, iar cei 
cu grupa de sânge AB 
nu produc niciun tip de 
anticorpi. 

GLOBULELE ALBE 


Globulele albe sanguine sunt denumite şi leucocite (Tabelul 14.2). Funcţia lor primară 
este să apere ţesuturile împotriva infecţiilor şi a substanţelor străine organismului. Un 
adult are aproximativ 7000 de leucocite pe milimetru cub de sânge. 

Leucocitele de diferite tipuri se dezvoltă printr-un proces complex în măduva osoasă 
roşie. Toate leucocitele pătrund în circulaţie prin diapedeză, iar unele îşi termină proce¬ 
sul de maturare în altă parte. Leucocitele trăiesc câteva ore sau câteva luni, în funcţie 
de tipul lor; multe leucocite părăsesc circulaţia tot prin diapedeză, pentru a se amesteca 
printre celulele tisulare. 

TABELUL 14.2 ASPECTUL MICROSCOPIC AL LEUCOCITELOR DUPĂ COLORAŢIA WRIGHT 

Leucocite Aspect 

Granulocite 

Neutrofile Granulaţii citoplasmatice fine, albastru-deschis; nucleu cu 3-5 lobi 

Eozinofile Granulaţii citoplasmatice roşii, luminoase; nucleu cu 2 lobi (bilobat) 

Bazofile Granulaţii citoplasmatice mari, albastru-purpuriu închis; nucleu nere¬ 

gulat, frecvent în formă de S 

Agranulocite 

Limfocite Un strat subţire de citoplasmă albastră, fără granulaţii; nucleu mare, 

violet strălucitor 

Monocite Un strat gros de citoplasmă fără granulaţii; nudei violet, în formă de 

___rinichi (reniformi) sau potcoavă 


TIPURILE BE GLOBULE ALBE 

Există două tipuri de globule albe: granulocitele şi agranulocitele. Granulocitele au 
granulaţii în citoplasmă şi includ neutrofdele, eozinofilele şi bazofdele. Agranulocitele 
nu au granulaţii în citoplasmă şi includ monociţele şi lirnfocitsls. 

Neutrofilele reprezintă aproximativ 60% din totalul numărului de leucocite. Granu¬ 
lele lor se colorează cu coloranţi neutri şi au o culoare purpurie. Nucleul neutrofilului are 
de obicei între doi şi cinci lobi, iar celula adesea este numită leucocit polimorfonuclear. 
Funcţia principală a neutrofilului este fagocitoza; neutrofilele se adună rapid la locul 
unei infecţii. 

Atât bazofilele cât şi eozinofilele au granulaţii în citoplasmă: granulaţiile bazofilelor 
se colorează cu coloranţi bazici şi apar albastre, în timp ce, granulaţiile eozinofilelor se 
colorează cu coloranţi acidofili şi apar roşii (Figura 14.5). Fiecare tip de celulă reprezintă 
aproximativ 1% din totalul numărului de leucocite. Se consideră că ambele celule îşi 
îndeplinesc funcţiile în reacţii alergice şi în cursul inflamaţiei. 

FIGURA 14.5 Comparaţie între globulele albe, globulele roşii şi plachetele sanguine. Obser¬ 
vaţi granulaţiile distincte şi nucleii prezenţi în diferite tipuri de leucocite. 


Limfocitele nu au granulaţii în citoplasmă. Ele reprezintă aproximativ 30% din to¬ 
talul leucocitelor şi sunt de două tipuri: limfocite B şi limfocite T. Limfocitele B sunt 
stimulate de antigenele microorganismelor în timpul răspunsului imun. Ele proliferează 
şi devin plasmocite. Plasmocitele produc anticorpi, care intră în circulaţie şi interacţio- 
neză cu microorganismele care au stimulat producerea lor. Interacţiunea duce în general 
la distrugerea microorganismului. Limfocitele B se află în sânge şi în nodulii limfatici. 

Limfocitele T se găsesc şi ele în nodulii limfatici şi în sânge. înainte să ajungă în 
nodulii limfatici, celulele tinere se maturează în timus. Când sunt sti¬ 
mulate de antigene, limfocitele T pleacă din nodulii limfatici spre locul 
infecţiei, unde interacţionează cu microorganismele şi le distrug. Lim¬ 
focitele B şi T sunt celulele cheie ale sistemului imun (Capitolul 16) şi, 
prin acest sistem, asigură apărarea organismului. 

Monocitele reprezintă între 6 şi 8% din totalul leucocitelor (Tabelul 
14.3). Jbie au un nucieu foarte mare, ce prezintă o depresiune pe una din margini. Mono¬ 
citele se strecoară prin pereţii capilarelor prin diapedeză şi intră în mediul tisular, unde 
realizează fagocitoza microorganismelor. în ţesuturi, monocitele se transformă în celule 
fagocitare mari, numite macrofage. Macrofagele iniţiază răspunsul imun prin fagocita- 
rea microorganismelor şi prin prezentarea antigenelor conţinute în aceste microorganis¬ 
me, limfocitelor, în nodulii limfatici. 

Examinarea populaţiei leucocitare poate oferi o bună înţelegere a bolilor. De exem¬ 
plu, un număr ridicat de globule albe poate indica o infecţie bacteriană. în plus, poate fi 
importantă creşterea unei anumite categorii de leucocite. Aceste date sunt obţinute prin 
numărarea diferenţiată a leucocitelor. O reducere generală a numărului de leucocite 
se numeşte leucopenie, iar o valoare a leucocitelor deasupra mediei generale din popu¬ 
laţie se numeşte leucocitoză. Cancerul leucocitelor se numeşte leucemie. în leucemie 


DE REŢINUT 
Limfocitele sunt celule 
cheie în reacţiile comple¬ 
xe ale sistemului imun. 

întâlnim un număr foarte mare de leucocite, dar ele de obicei nu sunt funcţionale şi nu-şi 
pot îndeplini funcţia de apărare. 


TABELUL 14.3 CARACTERISTICILE ELEMENTELOR FIGURATE ALE SÂNGELUI 


Celule 

Număr 

Funcţie 

Rol în patologie 

Globule roşii 

Bărbaţi: 

Transportul oxige- 

Prea puţine: anemie 

(Eritrocite) 

5,4 milioane/mm 3 

nului; transportul 

Prea multe: policitemie 


Femei: 

4,8 milioane/mm 3 

dioxidului de carbon 


Plachete 

Aproximativ 

Esenţiale pentru 

Prea puţine: tulburări de 

(Trombocite) 

300.000/mm 3 

coagulare 

coagulare, sângerări, 
hematoame care se produc 
uşor 

Globule albe 

Aproximativ 



(Leucocite) 

7000/mm 3 



Neutrofile 

Aproximativ 60% din 

Fagocitoză 

Prea multe: infecţii bacterie- 


totalul leucocitelor 


ne, inflamaţii sau leucemie 

Eozinofile 

Aproximativ 1% din 

Posibil rol în 

Prea multe pot să apară în 


totalul leucocitelor 

răspunsul alergic 

reacţii alergice, infestaţii 
parazitare 

Bazofile 

Aproximativ 1% din 

Posibil rol în 



totalul leucocitelor 

răspunsul alergic 


Limfocite 

Aproximativ 30% din 

Produc anticorpi; 

Limfocite atipice apar în 


totalul leucocitelor 

distrug celulele 

mononucleoza infecţioasă; 



străine 

prea multe pot să apară în 
leucemii 

Monocite 

6-8% din totalul 

Fagocitoză; se 

Pot creşte în leucemia cu 


leucocitelor 

diferenţiază în 

monocite, tuberculoză, 



ţesuturi pentru a 
forma macrofage 

infecţii fungice 


PLACHETELE SANGUINE 


Plachetele sanguine (numite şi trombocite) sunt elemente ale sângelui produse în mădu¬ 
va osoasă. Practic, plachetele nu sunt celule, deoarece sunt alcătuite din fragmente de 
citoplasmă înconjurate de membrană. Ele se formează în măduva roşie osoasă din celule 
mari, numite megacariocite, derivate din hemocitoblaşti. Din citoplasmă megacarioci- 
telor se desprind mici fragmente, care sunt delimitate de membrană şi sunt apoi eliberate 
în circulaţie. Numărul lor este de aproximativ 300.000 pe milimetru cub de sânge. 

Plachetele funcţionează în două procese importante: formează agregate plachetare 
(hemostază) şi sunt implicate în mecanismul de coagulare a sângelui. Agregatele pla¬ 
chetare se formează la nivelul zonei lezate a vaselor de sânge, unde reacţionează cu 
fibrele de colagen din peretele vascular (Figura 14.6). Plachetele aderă de fibre şi for¬ 
mează o masă care umple leziunea din peretele vascular. Această reacţie apare în câteva 
secunde de la leziunea vasculară şi stimulează coagularea. 





DE REŢINUT 
Plachetelepprezintă 
componenta celulară a 
hemostazei. Proteinele 
de coagulare din plasmă 
produc un cheag de 
sânge. 

FIGURA 14.6 Formarea trombului plachetar. (a) O soluţie de continuitate apare în peretele 
unui vas de sânge, (b) Plachetele aderă între ele şi la fibrele de colagen din pe¬ 
retele vascular, (c) Agregatul plachetar controlează pierderea de sânge la locul 
leziunii. 


COAGULAREA SÂNGELUI 


Formarea cheagului de sânge apare în cazul leziunilor mai mari suferite de vasele de 
sânge. Acest proces determină formarea unei mase de fibre proteice, celule sanguine 
şi plachete, care repară leziunea suferită. Elementele implicate în coagulare se numesc 

factori de coagulare. 

Când ţesutul sau vasul de sânge este lezat, mecanismul de coagulare a sângelui este 
activat, fie pe calea intrinsecă, fie pe cea extrinsecă. Calea intrinsecă implică factori 
care se găsesc numai în sânge, pe când calea extrinsecă este iniţiată de factori din afara 
fluxului sanguin. 

în calea intrinsecă, un factor de coagulare denumit factor plachetar este eliberat 
de plachetele sanguine şi de către celulele endoteliale care căptuşesc vasele de sânge. 
Factorul interacţionează cu ionii de calciu şi cu mulţi alţi factori de coagulare, pentru a 
se obţine tromboplastina derivată din plachete. Tromboplastina este un activator al 
protrombinei, o lipoproteină care activează o proteină globulară numită protrombină. 
în cursul reacţiei, protrombină este convertită la forma activă numită trombină. Ionii de 
calciu sunt esenţiali pentru această conversie. 

Protrombină poate fi activată şi pe calea extrinsecă. în acest proces, factorii tisulari 
de la nivelul vaselor lezate sau de pe suprafaţa celulelor din tot organismul, reacţionează 
cu factorul de coagulare VII şi cu ionii de calciu şi determină activarea acestuia (facto- 

rul VII). Factorul VII activează apoi alţi factori de coagulare, pentru a forma trombo- 
plastina tisulară. împreună cu ionii de calciu şi alţi factori, tromboplastina formează 
activatorul protrombinei. Activatorul protrombinei converteşte protrombina în trombină. 

Odată ce trombină a fost produsă, ea va funcţiona ca o enzimă. în prezenţa calciului, 
trombină activează proteina produsă de ficat numită fibrinogen, care se găseşte dizolvat 
în plasmă. Activarea converteşte fibrinogenul în fibrină, o proteină fibrilară, insolubilă 
(Figura 14.7). Filamente de fibrină se acumulează şi, împreună cu plachetele şi eritroci- 
tele, formează cheagul de sânge. Plasma se gelifică la locul leziunii, apoi cheagul pierde 
lichidul conţinut şi se contractă. în timpul contracţiei, cheagul sudează capetele dete¬ 
riorate ale vasului de sânge sau ţesutului, iar cheagul se întăreşte. Filamente dense de 
fibrină se formează imediat, iar cheagul este complet. 


CALEA INTRINSECĂ 


CALEA COMUNĂ 


CALEA EXTRINSECA 


Tromboplastina 

plachetară 


Factori de 
coagulare 

X, XI, XII 


Ca ++ 


Factori ^ 

FIGURA 14.7 Prezentare generală a mecanismului de coagulare a sângelui, arătând inter- 
relaţia dintre calea intrinsecă şi extrinsecă. Ambele căi implică trombo¬ 
plastina, şi ambele duc la formarea unei substanţe care activează protrombina 

componenta principală a cheagului de sânge. 


Deşi coagularea sângelui este esenţială pentru o bună stare de sănătate, există situaţii 
în care cheagurile de sânge pot afecta organismul. De exemplu, se poate forma un cheag 
de sânge într-un vas rigidizat, prin depunerea unei plăci alcătuite din colesterol. Coles¬ 
terolul, împreună cu alte lipide, se depune pe peretele interior al vaselor şi cauzează o 
afecţiune numită ateroscleroză. 

Plăcile de colesterol stimulează, de asemenea, formarea de cheaguri într-o afecţiune 
numită tromboză. Un cheag format astfel se numeşte tromb. Acesta poate împiedica 
fluxul sanguin în arterele coronare (Capitolul 15) şi poate cauza afecţiunea numită tro¬ 
mboză coronariană. Când cheagul migrează în altă parte a organismului, el se numeşte 
embol, iar afecţiunea cauzată, embolie. 

ÎNTREBĂRI RECAPITULATIVE 


SECŢIUNEA A - Completare: Adăugaţi cuvântul sau cuvintele corecte care 
completează fiecare dintre următoarele afirmaţii. 


1. Globulele roşii, globulele albe şi plachetele sunt componente ale sângelui denumi¬ 
te 


2. pH-ul sângelui este de obicei aproximativ_. 

3. Albuminele din sânge sunt produse de către_. 

4. Partea fluidă a sângelui este_. 

5. După îndepărtarea proteinelor de coagulare din plasmă, fluidul care rămâne se 

numeşte_. 

6. Ionii cei mai importanţi transportaţi de sânge sunt calciul, potasiul, clorul, bicarbo¬ 
natul şi __. 

7. Acele proteine plasmatice care contribuie la vâscozitatea sângelui şi sunt par¬ 
ţial responsabile pentru menţinerea constantă a pH-ului sanguin sunt denumite 


8. Anticorpii aparţin unui grup major de proteine plasmatice numite 

9. Aproximativ 7% din proteinele plasmatice sunt proteine de coagulare, care sunt un 

produs de sinteză al ficatului, numite_. 

10. Proteinele plasmatice favorizează mişcarea apei din fluidele tisulare în circulaţie; 

acest proces este denumit_. 

11. Pigmentul care transportă oxigenul în eritrocite se numeşte_. 

12. Globulele roşii sunt cunoscute şi ca_. 

13. Numărul globulelor roşii pe microlitru, la un bărbat adult, este aproximativ 

14. Numărul globulelor roşii pe microlitru, la o femeie adultă, este 

15. Forma unui eritrocit este aceea a unui/unei_. 

16. Când un eritrocit se micşorează în soluţie ce conţine exces de solvit, procesul se 

numeşte __. 

17. Când globulele roşii se umflă şi se sparg într-o soluţie care conţine o concentraţie 




Sângele 


333 


scăzută de solvit, procesul se numeşte 

18. Globulele roşii se formează în măduva osoasă printr-un proces numit 

19. Procentul globulelor roşii din sângele centrifugat se numeşte 

20. Cele două lanţuri polipeptidice ale moleculei de hemoglobină sunt cunoscute ca 

21. Gruparea din molecula de hemoglobină care conţine fier şi leagă molecula de oxi¬ 
gen este denumită ____. 

22. Când oxigenul se leagă de molecula hemoglobinei, molecula de hemoglobină este 

denumită___. 

23. Când dioxidul de carbon se leagă de molecula hemoglobinei, molecula de hemo¬ 
globină este denumită_. 

24. Cea mai mare parte a dioxidului de carbon este transportat în plasmă dizolvat sub 

formă de ____. 

25. Globulele roşii circulă în fluxul sanguin aproximativ 

26. După distrugere, pigmentul hemoglobină din globulele roşii este convertit într-un 

pigment biliar denumit_. 

27. Producţia de globule roşii este reglată de un hormon numit_. 

28. Lipsa vitaminei B, 2 poate produce o afecţiune numită_ 

29. Anumiţi factori, precum radiaţiile gamma şi medicamentele, pot împiedica produ¬ 
cerea de globule roşii, condiţie numită __. 

30. Un defect al genelor care codifică hemoglobina poate duce la cristalizarea hemo¬ 

globinei şi la deformarea eritrocitelor în forma literei „C”. Această afecţiune este 
denumită__. 

31. Când organismul nu reuşeşte să sintetizeze unul sau mai multe lanţuri polipeptidi¬ 
ce, rezultând globule roşii fragile, afecţiunea este numită 

32. Un nume alternativ pentru globulele albe sanguine este 

33. Numărul aproximativ de globule albe pe milimetru cub, la adult, este de 

34. Globulele albe se formează în 

35. Neutrofilele şi bazofilele sunt tipuri de globule albe cunoscute ca 

36. Limfocitele şi monocitele nu au granule în citoplasmă şi prin urmare sunt cunoscu¬ 
te ca_. 

37. Principala funcţie a neutrofilului este_. 

38. Granulaţiile eozinofilului se colorează cu coloranţi acidofili şi apar 

39. Procentajul de bazofile din totalul globulelor albe este de aproximativ 

40. în organism, limfocitele sunt celulele cheie ale sistemului denumit 

41. Când monocitele pătrund în ţesuturi, se transformă în celule mari, fagocitare, nu¬ 
mite _. 

42. Anticorpii sunt produşi de globulele albe, cunoscute sub numele de 

43. O scădere generală a globulelor albe în organism se numeşte_. 

44. Plachetele sanguine sunt produse în măduva roşie osoasă din nişte celule mari 

numite_. 

45. O masă de plachete şi de fibre de colagen care apare la locul unei leziuni din pere¬ 
tele vascular este cunoscută ca un/o_. 

46. în calea intrinsecă, un factor important care iniţiază calea chimică este numit fac¬ 
tor_. 

47. în calea extrinsecă, factori tisulari din vasele afectate reacţionează cu factorii de 

coagulare şi determină eliberarea_. 

48. Trombina este responsabilă de conversia fibrinogenului în___. 

49. Depozitarea colesterolului pe peretele intern al vaselor de sânge cauzează o afecţi¬ 
une numită_. 

50. Afecţiunea în care un cheag de sânge migrează dintr-o anumită parte a corpului în 
alta este cunoscută ca 

Sângele 

SECŢIUNEA B — întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Următoarele sunt funcţii ale sângelui, cu excepţia 

A. transportă oxigen de la plămâni la celule 

B. protejează organismul de boli 

C. transportă nutrienţi de la sistemul digestiv la celulele organismului 

D. coordonează toate activităţile celulelor din organism 

2. Următoarele sunt caracteristici ale sângelui, cu excepţia 

A. conţine aproximativ 92% apă 

B. pH-ul său variază între 6,2 şi 6,7 

C. este mai vâscos decât apa 

D. conţine aproximativ 7% proteine 

3. Albuminele, globulinele şi fibrinogenul sunt trei dintre 

A. hormonii găsiţi în sânge 

B. sărurile găsite în sânge 

C. gazele transportate de sânge 

D. proteinele prezente în sânge 

4. Moleculele de anticorpi produse de sistemul imun aparţin unui grup de proteine 
numite 

A. gama globuline 

B. albumine 

C. proteine de coagulare 

D. alfa şi beta proteine 

5. Care din următoarele caracteristici se aplică eritrocitului? 

A. se mai numeşte leucocit 

B. are formă de disc biconcav 

C. are nucleu distinct şi organite 

D. este incapabil să transporte oxigen la celule 

6. Când globulele roşii sunt puse în soluţie care nu conţine solvit, acestea 

A. au tendinţa de a se micşora 

B. au tendinţa de a se umfla 

C. devin zbârcite 

D. îşi pierd nucleul şi citoplasmă 

7. Trecerea leucocitelor din măduva osoasă în circulaţie este un proces cunoscut ca 

A. hemoliză 

B. fagocitoză 

C. diapedeză 

D. tromboză 

8. Următoarele se găsesc în moleculele de hemoglobină, cu excepţia 

A. patru lanţuri polipeptidice 

B. atomi de fier 

C. molecule de glucide 

D. grupări hem 

9. Cea mai mare parte a moleculelor de dioxid de carbon sunt transportate în sânge 

A. ataşate de globulele roşii 

B. ataşate de globulele albe 

C. dizolvate în plasmă ca ioni de bicarbonat 

D. ataşate la suprafaţa plachetelor 

10. Globulele roşii îmbătrânite sau deteriorate sunt distruse de celulele fagocitare în 

A. pancreas, rinichi şi intestin subţire 

B. ficat, splină şi măduva osoasă 

C. tiroidă, timus şi glanda pituitară 

D. intestin subţire, creier şi vena cavă 

11. Bilirubina este un pigment biliar format prin degradarea 

A. hemoglobinei 

B. globulelor albe 

C. plachetelor 

D. fibrinogenului 

12. Anemia pernicioasă se asociază cu un/o 

A. deficit de fier în organism 

B. defect moştenit genetic 

C. deficit de vitamina B |2 în organism 

D. insuficienţă de calciu în organism 

13. Siclemia derivă dintr-un/'o 

A. atac al globulelor albe asupra globulelor roşii 

B. deficit de iod în organism 

C. coagulare snontană a sângelui 

. 0 - - --o- 

D. defect genetic 

14. Care dintre următoarele se aplică neutrofilelor din corpul uman 

A. sunt leucocite fagocitare 

B. nu au granulaţii în citoplasmă 

C. funcţia lor principală este producerea de anticorpi 

D. granulaţiile lor se colorează în albastru cu coloranţi bazici 

15. Celulele principale ale sistemului imun în organismul uman sunt 

A. bazofilele şi eozinofilele 

B. leucocitele polimorfonucleare 

C. limfocitele B şi limfocitele T 

D. monocitele 

16. Aproximativ 6-8% din globulele albe reprezintă celule fagocitare mari, agranulare, 
numite 

A. limfocite 

B. neutrofile 

C. plachete 

D. monocite 

17. O suprapopulare cu leucocite este caracteristică unei forme de cancer, denumită 

A. melanom 

B. leucemie 

C. parazitemie 

D. leucopenie 

18. Funcţia principală a globulelor albe în organism este 

A. transportul nutrienţilor 

B. apărarea organismului 

C. excreţia produşilor de metabolism 

D. mişcarea corpului 

19. Proteina de coagulare numită protrombină este sintetizată în 

A. ficat 

B. măduva osoasă 

C. circulaţie 

D. rinichi 


20. Care din următoarele este o reacţie specifică în calea extrinsecă de coagulare a 
sângelui? 

A. factorul VII se combină cu factori tisulari 

B. protrombină este convertită în trombină 

C. tromboplastina este convertită în protrombină 

D. fibrina este convertită în fibrinogen 


TI 
Z. X . 


Acumularea colesterolului de-a lungul pereţilor vasculari poate duce ia o afecţiune 


numită 


A. embolie 

B. tromboză 


C. ateroscleroză 

D. formarea unui agregat 


22. O persoană care are grupa de sânge A poate dona sânge unei persoane care are 
A. grupa de sânge 0 sau AB 
B doar grupa de sânge A 

C. grupa de sânge A sau AB 

D. doar grupa de sânge 0 

23. O persoană care are grupa de sânge B poate primi sânge de la o persoană care are 

A. doar grupa de sânge A 

B. grupa de sânge B sau AB 

C. grupa de sânge B sau 0 

D. grupa de sânge 0 sau AB 

24. Boala hemolitică a nou-născutului poate să apară când 

A. tatăl este Rh-pozitiv şi mama este Rh-negativ 

B. tatăl este Rh-negativ şi mama este Rh-pozitiv 

C. atât tatăl cât şi mama sunt Rh-pozitivi 

D. atât tatăl cât şi mama sunt Rh-negativi 

25. Pentru a preveni boala hemolitică a nou-născutului la sarcinile următoare, imediat 
după naştere, femeii i se administrează o injecţie cu 

A. antigen Rh 

B. anticorpi anti-Rh 

C. penicilină 

D. antigene A şi B 


SECŢIUNEA C - Adevărat/Fals : La următoarele enunţuri marcaţi cu litera „A ” afir¬ 
maţia dacă este adevărată. Dacă este falsă, schimbaţi cuvântul subliniat pentru a o face 
corectă. 

1. Elementele figurate ale sângelui sunt suspendate într-un fluid palid, gălbui, denu¬ 
mit ser. 

2. Proteinele care contribuie la vâscozitatea sângelui şi ajută la menţinerea constantă 
a pH-ului sanguin sunt cunoscute ca globuline . 

3. Unele gama globuline sunt binecunoscute ca molecule de antigene . produse de 
sistemul imun. 

4. Globulele roşii nu au nucleu sau organite; în schimb, ele sunt pline cu un pigment 
roşu, hemoglobina . 

5. Globulele roşii au formă de disc biconvex . 

6. Când globulele roşii sunt suspendate în soluţii care conţin cantităţi de solvit în 
exces, celulele se umflă într-un proces numit zbârcire. 

7. Când globulele roşii sunt plasate într-o soluţie care nu conţine solvit, ele tind să se 
spargă printr-un proces numit hemoliză . 

8. Formarea globulelor roşii are loc în măduva roşie osoasă, printr-un proces numit 
limfopoieză . 

9. Molecula de hemoglobină este fonnată din patru lanţuri polipeptidice. 

10. Când monoxidul de carbon intră în globulele roşii, se leagă slab de molecula de 
hemoglobină. 

11. Globulele roşii circulă în sânge aproximativ 320 de zile. 

12. Bilirubina este un pigment produs prin degradarea hemoglobinei din globulele 
roşii şi excretat de ficat prin bilă. 

13. Hormonul eritropoetină stimulează dezvoltarea globulelor roşii în măduva osoasă. 

14. Eşecul organismului de a sintetiza unul sau mai multe lanţuri polipeptidice ale 
hemoglobinei produce o afecţiune cunoscută ca anemie pernicioasă . 

15. Eozinofilele, bazofilele şi neutrofilele sunt toate tipuri de leucocite denumite agra- 
nulocite . 

16. Deoarece nucleul unui limfocit are de la doi la cinci lobi, celula este denumită 
celulă polimorfonucleară. 

17. Bazofilele sunt cele mai numeroase globule albe din circulaţie. 

18. Limfocitele T şi limfocitele B sunt celule importante ale sistemului endocrin . 

19. Fagocitele importante ale organismului includ neutrofilele, macrofagele şi limfoci¬ 
tele . 

20. Leucopenia reprezintă un număr de leucocite mai mare decât în mod normal. 

21. In calea intrinsecă de coagulare, ionii de sodiu sunt necesari pentru cel puţin una 
din conversiile chimice. 

22. Un cheag de sânge care migrează dintr-o parte a corpului în alta se numeşte tromb . 

23. O persoană cu grupa de sânge AB poate dona sânge unei persoane a cărei grupă de 
sânge este 0. 

24. O persoană care are grupa de sânge 0 este cunoscută drept primitor universal. 

25. Când un bărbat care este Rh-pozitiv şi o femeie care este Rh-negativă au un copil, 
există şansa ca acesta să dezvolte talasemie . 


SECŢIUNEA D - Studiu de caz 

Juanita este fumătoare. Fumul de ţigară conţine monoxid de carbon. Hematocritul ei 
este 56%, mai mare decât normal. Ce proces fiziologic determină ca hematocritul ei să 
crească? 

RĂSPUNSURI 


SECŢIUNEA A - Completare 


1. elemente figurate 

26. biliverdină 

2. 7,35-7,45 

27. eritropoetină 

3. ficat 

28. anemie pernicioasă 

4. plasma 

29. anemie aplastică 

5. ser 

30. siclemie 

6. sodiul 

31. talasemie 

7. albumine 

32. leucocite 

8. globuline 

33. 7000 

9. fibrinogen 

34. măduva roşie osoasă 

10. osmoză 

35. granulocite 

11. hemoglobina 

36. agranulocite 

12. eritrocite 

37. fagocitoza 

13. 5,8 milioane 

38. roşii 

14. 4,8 milioane 

39. 1% 

15. disc biconcav 

40. sistem imun 

16. zbârcire 

41. macrofage 

17. hemoliză 

42. limfocite 

18. eritropoieză 

43. leucopenie 

19. hematocrit 

44. megacariocite 

20. lanţuri alfa şi beta 

45. agregat plachetar 

21. grupare hem 

46. plachetar 

22. oxihemoglobină 

47. tromboplastinei 

23. carbaminohemoglobină 

48. fibrină 

24. ioni de bicarbonat 

49. ateroscleroză 

25. 120 de zile 

50. embolie 


SECŢIUNEA B - întrebări cu răspuns la alegere 


1 . 

D 

6. 

B 

11. 

A 

16. 

D 

21. 

C 

2. 

B 

7. 

C 

12. 

C 

17. 

B 

22. 

C 

3. 

D 

8. 

C 

13. 

D 

18. 

B 

23. 

C 

4. 

A 

9. 

C 

14. 

A 

19. 

A 

24. 

A 

5. 

B 

10. 

B 

15. 

C 

20. 

A 

25. 

B 

SECŢIUNEA C - Adevărat/Eals 


1. plasmă 

14. talasemie 

2. albumine 

15. granulocite 

3. anticorpi 

16. neutrofil 

4. A 

17. cele mai puţine 

5. biconcav 

18. imun 

6. micşorează 

19. monocitele 

7. A 

20. mai scăzut 

8. eritropoieză 

21. calciu 

9. A 

22. embol 

10. puternic 

23. AB 

11. 120 

24. donator 

12. A 

25. boala hemolitică a nou-născutului 

13. A 


SECŢIUNEA D - Studiu de caz 


Monoxidul de carbon din fumul de ţigară blochează spaţiul rezervat oxigenului din mo¬ 
lecula de nemoglobină. Astfel, transportul oxigenului la ţesuturi este afectat, inclusiv la 
nivelul rinichilor. în consecinţă, rinichii ei produc mai multă eritropoetină, favorizând 

creşterea hematocritului. 

Sistemul cardiovascular 


CE VEŢI ÎNVĂŢA 

r r 

Acest capitol rezumă anatomia şi fiziologia inimii şi a vaselor de sânge. Parcurgând acest 
capitol, veţi învăţa să: 

• diferenţiaţi structurile anatomice ale inimii, precum şi funcţiile specifice acestora; 

• descrieţi căile circulatei sanguine; 

• deosebiţi valvele cardiace; 

• descrieţi circulaţia coronariană; 

• identificaţi componentele sistemului excitoconductor al inimii; 

• identificaţi componentele electrocardiogramei; 

• identificaţi efectele sistemului nervos autonom asupra reglării frecvenţei cardiace; 

• identificaţi şi ordonaţi evenimentele ciclului cardiac; 

• identificaţi sursele zgomotelor cardiace; 

• diferenţiaţi vasele de sânge între ele, pe baza anatomiei şi funcţiei lor specifice; 

• identificaţi modulatorii fluxului sanguin în ţesuturi; 

• descrieţi măsurarea presiunii arteriale şi a pulsului; 

• rîifaronfmfi fmiifila A si 

upuiiic uc iniuumţic sanguina, 

• aplicaţi cunoştinţele dobândite într-un studiu de caz. 


CUPRINSUL CAPITOLULUI 




i- 


* inima: cavităţile şi vasele, fluxul sanguin, valvele, circu¬ 
laţia coronariană, muşchiul cardiac şi ciclul cardiac 

* Vasele de sânge: artere, arteriole, capilare, venule şi vene 

* Presiunea arterială, pulsul şi reglarea fluxului sanguin 

» -'r:_j_:_- - ’ 

m 

Sistemul cardiovascular este responsabil de furnizarea nutrienţilor şi a oxigenului către 
ţesuturi şi de îndepărtarea produşilor de metabolism din ţesuturi. De asemenea, sistemul 
transportă hormonii înspre celulele lor ţintă. Sistemul cardiovascular este alcătuit dintr-o 
pompă (inima) şi un set de tuburi care transportă sângele (vasele de sânge). Teoretic, 
toate regiunile organismului sunt deservite de sistemul cardiovascular. 


INIMA 


Inima este organul ce îndeplineşte funcţia de pompă în sistemul cardiovascular. Este 
alcătuită din două cavităţi principale cu rol de pompă, ventriculele, şi două cavităţi de 
umplere, numite atrii. Inima pompează sângele în arterele, capilarele şi venele sistemu¬ 
lui cardiovascular şi furnizează sânge tuturor celulelor organismului. Are aproximativ 
mărimea unui pumn, este un organ cavitar, de formă conică şi cântăreşte mai puţin de o 
jumătate de kilogram. 

Inima este situată în torace, în mediastin, aproximativ între a doua şi a cincea coastă. 
Se află anterior de coloana vertebrală şi posterior de stern, fiind flancată de plămâni, care 
se suprapun peste ea. Inima este aşezată puţin spre stânga şi adoptă o poziţie oblică în 
cavitatea toracică (Figura 15.1). 



FIGURA 15.1 Inima umană văzută din poziţie ventrală în cavitatea toracică. Observaţi pozi¬ 
ţia organelor adiacente. 

Inima este învelită de un sac format din două foiţe (membrane) numit pericard. Foiţa 
externă se numeşte pericard parietal, iar cea internă, pericard visceral sau epicard. 
Cavitatea pericardică este spaţiul umplut cu fluid dintre pericardul parietal şi cel visceral 
(epicardul). Epicardul este ocazional acoperit de grăsime, mai ales la vârste înaintate. 
Inflamaţia pericardului este numită pericardită. Epicardul este considerat stratul extern 
al ţesutului cardiac. 

Ţesutul principal al inimii este localizat în stratul mijlociu, şi este numit miocard. Mi¬ 
ocardul este compus din celule musculare de tip cardiac dipuse în fascicule. în interiorul 

miocardului, celulele musculare sunt interconectate între ele prin fibre fine de ţesut con¬ 
junctiv aranjate într-o reţea, ce aparţin scheletului fibros. Această reţea consolidează 
miocardul în interior. Un plus de susţinere, în jurul valvelor şi la locul de emergenţă a 
vaselor mari, este asigurat de inele de ţesut fibros împletit asemănător unor frânghii. 

Al treilea strat inimii este cel intern, numit endocard. Endocardul este alcătuit din- 
tr-un strat endotelial ce acoperă un strat subţire de ţesut conjunctiv. Endocardul deli¬ 
mitează cavităţile inimii şi acoperă valvele cardiace. Inflamaţia valvelor cardiace este 
numită endocardită. 

CAVITĂŢILE Şl VASELE INIMII 

In inimă există patru cavităţi. Cele două cavităţi superioare sunt denumite atrii, iar cele 
două cavităţi inferioare sunt denumite ventricule. 

Cavităţile cardiace sunt separate longitudinal de un perete numit sept cardiac. între 
atrii, septul este denumit sept interatrial, iar între ventricule sept interventricular (Fi¬ 
gura 15.2). 


Artera brahiocefalică 
Vena cavă superioară 


Arterele pulmonare drepte 


Valva semilunară 
pulmonară 
Atriu drept 

Valva atrioventriculară 
dreaptă (tricuspidă) 
Coarde tendinoase 
Vena cavă inferioară 



Ventricul drept 


Artera carotidă comună stângă 
Artera subclaviculară stângă 

Arcul aortic 

Artera pulmonară stângă 
Trunchi pulmonar 
Vene pulmonare stângi 
Atriu stâng 

Valva atrioventriculară stângă 
(bicuspidă) 

Valva seminulară aortică 
Muşchi papilar 
Sept interventricular 

Ventricul stâng 
Miocard 


FIGURA 15.2 Secţiune longitudinală prin inimă, ilustrând cele mai importante structuri 
ale acestui organ. Se pot observa detaliile valvelor şi sunt indicate cele mai 
importante vase. 

Atriile sunt cavităţile de umplere cu sânge ale inimii. Sângele care se întoarce prin 
vene de la ţesuturi intră în atrii şi este menţinut acolo până când ventriculele se golesc. 
Fiecare atriu are o prelungire plată, încreţită, denumită auriculă (urechiuşă), ce se umple 
cu sânge atunci când atriul este plin. Auriculă creşte capacitatea atrială. 

în atriul drept se golesc trei vene: vena cavă superioară, care aduce sângele de la cap 
şi gât, vena cavă inferioară, care aduce sângele' din regiunea inferioară a corpului, şi si¬ 
nusul coronarian care primeşte sângele de la muşchiul cardiac şi îl conduce apoi în atriul 
drept. Atriul stâng primeşte sânge de la plămâni prin intermediul venelor pulmonare. 

Ventriculele sunt situate inferior faţă de atrii şi sunt cavităţile cu rol de pompă ale 
inimii. Ventriculul drept pompează sângele la plămâni, iar ventriculul stâng pompează 
sângele la organele, ţesuturile şi celulele organismului. 

CIRCULAŢIA SÂNGELUI PRIN INIMĂ 

In organism există două circuite cardiovasculare principale. Primul circuit, numit circu¬ 
laţia pulmonară, se extinde de la inimă la plămâni şi înapoi la inimă. Al doilea circuit, 
circulaţia sistemică, se extinde de la inimă la celule şi înapoi la inimă (Figura 15.3). 


Pat capilar 
unde are ioc 
schimbul gazos 
în plămâni 

Arterele pulmonare 


Vena cavă 



8— Venele pulmonare 


J— Aorta si ramurile sale 


Pat capilar unde are loc 
schimbul gazos în toate 
ţesuturile organismului 


FIGURA 15.3 Cele două circulaţii principale ale organismului. în circulaţia pulmonară, 

sângele pleacă din ventriculul drept la plămâni şi se întoarce în atriu! stâng. în 
circulaţia sistemică, sângele pleacă din ventriculul stâng spre organism şi se 
întoarce în atriul drept. 


Circulaţia pulmonară începe în partea dreaptă a inimii. Sângele colectat de la organe 
intră în atriul drept. Acest sânge este sărac în oxigen şi bogat în dioxid de carbon. Sân¬ 
gele trece printr-o valvă din atriul drept în ventriculul drept. Ventriculul drept pompează 
apoi sângele în plămâni prin arterele pulmonare. La nivel pulmonar, dioxidul de carbon 
părăseşte sângele şi intră în alveolele pulmonare, în timp ce oxigenul trece din alveolele 
pulmonare în sânge. Apoi, sângele bogat în oxigen se întoarce prin venele pulmonare în 
partea stângă a inimii, închizând astfel circulaţia pulmonară. 

Circulaţia sistemică începe în partea stângă a inimii. Sângele intră în atriul stâng, apoi 
trece printr-o valvă în ventriculul stâng. Ventriculul stâng pompează sângele bogat în 
oxigen în aortă, cea mai mare arteră din organism. Din aortă sângele este distribuit către 
alte artere ale circulaţiei sistemice. Prin aceste artere, sângele circulă către cap, torace, 
regiunea abdominală şi alte părţi ale organismului. 

La nivel celular, sângele eliberează oxigenul şi preia dioxidul de carbon. Sângele 
bogat în dioxid de carbon (şi sărac în oxigen) se întoarce la inimă prin venele sistemului 
cardiovascular şi venele cave. Când ajunge la inimă, sângele intră în atriul drept, com¬ 
pletând în acest fel circulaţia sistemică. 

VALVELE CARDIACE 

Un set de valve cardiace asigură circulaţia unidirecţională a sângelui prin inimă, pre¬ 
venind refluxul. Patru valve cardiace sunt implicate în acest proces. Două dintre aceste 
valve sunt denumite valve atrioventriculare, iar celelalte două sunt denumite valve 
semilunare (Figura 15.4) 



Valva semilunară pulmonară 
Artera coronară stângă 

Orificiile arterelor coronare 

Ventriculul stâng 
Valva bicuspidă 

Sinusul coronar 


Valva semilunară aortică 
Ventriculul drept 

Artera coronară dreaptă 

Nodul atrio-ventricular (A-V) 
Valva tricuspidă 


FIGURA 15.4 Vedere de sus a inimii după îndepărtarea atriilor. Observaţi structura valvelor 
bicuspidă (cu două cuspisuri) şi tricuspidă (cu trei cuspisuri). Valva aortică şi 
cea pulmonară sunt valve semilunare. Se pot observa arterele, venele şi sinu¬ 
sul coronarian. 


Una dintre valvele atrioventriculare este situată în partea dreaptă a inimii, între atriul 
şi ventriculul drept. Această valvă este numită valva tricuspidă, deoarece are trei cus¬ 
pisuri. A doua valvă atrioventriculară se află în partea stângă a inimii, între atriul şi 
ventriculul stâng. Este numită valvă mitrală sau valvă bicuspidă, deoarece are numai 
două cuspisuri. Valvele atrioventriculare permit sângelui să curgă din atrii în ventricule 

SI rvrevin rpflllYlll Qâîioplill în atrii atvmr*i r»Q r\A miluit» o o 

y* f'*» » iAJL vvvxxx utunvi vuiiu v wimivuiviv/ ov uunuavta. 

Valvele cardiace atrioventriculare sunt ancorate de muşchii papilari ai peretelui ven¬ 
tricular prin cordoane de colagen de culoare albicioasă. Aceste cordoane tisulare, nu¬ 
mite cordaje tendinoase, împiedică mişcarea cuspisurilor valvulare înspre atrii. Când 
cordajele tendinoase sunt lezate sau când leziunea este chiar la nivel valvular, valvele 
au tendiţa de a se mişca retrograd. în cazul valvei mitrale, această afecţiune se numeşte 
prolaps de valvă mitrală. 

Cele două valve semilunare se află la emergenţa arterelor principale (aorta şi artera 
pulmonară) din ventricule. Valva semilunară pulmonară delimitează intrarea în trun¬ 
chiul pulmonar, ce se extinde de la ventriculul drept spre plămâni. Această valvă pre¬ 
vine refluxul sângelui în ventriculul drept când acesta se relaxează. Valva semilunară 
aortică este situată la emergenţa aortei. Ea previne refluxul sângelui în ventriculul stâng 
(Tabelul 15.1). 

TABELUL 15.1 PREZENTARE SUCCINTĂ A VALVELOR CARDIACE 


Valva 

Localizare 

Funcţie 

Valva tricuspidă 

între atriul drept şi 
ventriculul drept 

Previne refluxul sângelui din ventriculul drept 
înapoi în atriul drept în timpul contracţiei 
ventriculare 

Valva semilunară 

pulmonară 

între ventriculul drept 
şi artera pjjlmonară 

Previne refluxul sanguin din artera pulmonară 
în ventriculul drept în timpul relaxării ventricu¬ 
lare 

Valva bicuspidă 
(mitrală) 

între atriul stâng şi 
ventriculul stâng 

Previne refluxul sângelui din ventriculul stâng 
înapoi în atriul stâng în timpul contracţiei 
ventriculare 

Valva semilunară 

aortică 

între ventriculul stâng 
şi aortă 

Previne refluxul sângelui din aortă înapoi în 
ventriculul stâng în timpul relaxării ventriculare 


CIRCULAJIA CORONARIANĂ 

Deoarece inima se află într-o activitate continuă, ea trebuie alimentată permanent cu 
sânge. Arterele care îi furnizează sânge sunt arterele coronare; vasele care drenează 
muşchiul cardiac sunt venele coronare. Arterele coronare furnizează sânge oxigenat 
muşchiului cardiac; ulterior, sângele sărac în oxigen este drenat de către venele coronare, 
îl conduc în sinusul coronarian (Figura 15.5). Sinusul trimite sângele în atriul drept. 



FIGURA 15.5 Vedere dinspre lateral a inimii, ilustrând câteva dintre arterele şi venele co¬ 
ronare. Sinusul coronarian este situat aproape de venele cave şi se goleşte în 
atriul drept împreună cu aceste vene. 

Obstrucţia prelungită a arterelor coronare prin cheaguri de sânge se numeşte trom- 
boză coronariană. Această afecţiune poate produce moartea celulelor miocardice. Când 
celulele miocardice mor, apare infarctul miocardic, cunoscut şi sub numele de atac de 
cord. 

MUŞCHIUL CARDIAC 

Din punct de vedere fiziologic şi biochimic, muşchiul cardiac este asemănător muş¬ 
chiului striat scheletic. O diferenţă structurală este, însă, notabilă: celulele muşchiului 
striat scheletic sunt alungite şi cilindrice, în timp ce celulele miocardului sunt mai scurte, 
mai late, mai ramificate, şi interconectate. Joncţiunile dintre celulele musculare cardiace 
apar la nivelul conexiunilor şi sunt numite discuri intercalare. Discurile intercalare 
conţin multe joncţiuni de tip gap, care permit citoplasmei unei fibre musculare cardi¬ 
ace să se atingă cu cea a fibrei învecinate. Discurile intercalare conţin şi desmozomi, 
care formează o legătură mai stânsă decât joncţiunile de la nivelul celulelor musculare 
scheletice. Astfel, celulele miocardului funcţionează ca nişte unităţi mai integrate decât 
celulele musculare scheletice. 

Celulele musculare cardiace primesc energie din metabolism în acelaşi fel ca şi cele 
musculare scheletice, însă au nevoie de mai multă energie deoarece activitatea lor me¬ 
tabolică este mai intensă. 


Contracţiile celulelor musculare cardiace nu sunt iniţiate de impulsuri venite de la 
sistemul nervos. Inima iniţiază şi distribuie impulsuri nervoase pentru a determina con¬ 
tracţia celulelor miocardice printr-un ţesut specializat, denumit ţesut excitoconductor. 
Fibrele musculare cardiace ale sistemului excitoconductor se contractă şi se relaxează pe 
tot parcursul vieţii unei persoane fără intervenţia sistemului nervos. Prima componentă 
a sistemului excitoconductor constă din celulele nodului sinoatrial (SA). Această masă 
de celule musculare cardiace prevăzute cu autoritmicitate este situată în peretele supe¬ 
rior al atriului drept. Impulsurile generate de nodul sinoatrial ajung, în cele din urmă, în 
toată inima. Nodul SA determină ritmul contracţiilor cardiace, de aceea este cunoscut 
ca stimulator cardiac (pace-maker) (Figura 15.6). Nodul SA se depolarizează, fără in¬ 
tervenţie nervoasă, de 70-80 de ori pe minut. Unda de depolarizare iniţiată în nodul SA 
stabileşte ritmul sinusal. 

Impulsurile sunt distribuite de la nodul SA în ţesutul atrial de la celulă la celulă, prin 
intermediul joncţiunilor gap dm discurile intercalare. Impulsurile se răspândesc prin fi¬ 
bre la al doilea nodul principal al inimii, numit nodul atrioventricular (AV). Nodul 
atrioventricular este situat în septul interatrial (între cele două atrii). Impulsurile care 
ajung la nodul AV se transmit unui grup mai voluminos de fibre, cunoscut sub numele 
de fasciculul His, situat în septul interventricular. Acesta este format din două ramuri, 
dreaptă şi stângă, ce se continuă cu fibrele Purkinje, care se distribuie în miocardul 
ventricular, asigurând transmiterea impulsurilor necesare contracţiei acestuia. Potenţia¬ 
lele de acţiune ale inimii urmează procesul de depolarizare şi repolarizare tipic tuturor 
celulelor musculare (Capitolul 8). 

Transmiterea impulsului prin sistemul conductor al inimii poate fi înregistrată prin 
electrocardiogramă (ECG). Pe o electrocardiogramă normală se disting trei unde care 
apar în fiecare ciclu cardiac. Prima undă, unda P, este o undă ascendentă care indică 
depolarizarea atriilor şi distribuirea impulsului de la nodul SA, prin atrii, spre nodul AV, 
determinând contracţia atrială. A doua undă este complexul QRS, alcătuit dintr-o undă 
descendentă, urmată de o undă ascendentă largă şi apoi de o undă descendentă. Acest 

complex reflectă depolarizarea ventriculelor. Apoi urmează o deflexiune rotunjită, numi¬ 
tă unda T. Aceasta reprezintă repolarizarea ventriculară (Figura 15.7). 



FIGURA 15.6 Sistemul excitoconductor al inimii. Impulsurile sunt generate în nodul SA şi 
trec lateral spre alte zone ale inimii prin fibrele Purkinje. Impusurile de la no¬ 
dul SA stimulează nodul AV şi de la acest nivel trec mai departe la fasciculul 
His şi la fibrele Purkinje. 



FIGURA 15.7 Ciclul cardiac aşa cum este reprezentat pe electrocardiogramă (ECG). Impul¬ 
surile de la nodul SA determină contracţia atrială şi sunt redate prin unda P. 
După o pauză foarte scurtă, impulsurile de la nodul AV determină contracţia 
ventriculară. Aceste contracţii sunt prezentate sub forma complexului QRS. 
Unda T reprezintă perioada în care celulele musculare se repolarizează după 
contracţie. 

Deşi stimularea externă nu este necesară pentru activitatea cardiacă, sistemul nervos 
autonom poate realiza un controlul nervos asupra inimii. Impulsurile sistemului nervos 
simpatic cresc frecvenţa bătăilor cardiace şi contracţia ventriculară, iar sistemului nervos 
parasimpatic le diminuă (Capitolul 11). 

Deşi ritmul cardiac este de obicei regulat, pot să apară dereglări. Acestea se numesc 
aritmii. Când inima se contractă rapid şi neregulat, se spune că fibrilează, afecţiune nu¬ 
mită fibrilaţie. Pentru a defibrila inima poate fi utilizat un şoc electric puternic. 

CICLUL CARDIAC 

Alternanţa contracţiilor şi relaxărilor cavităţilor cardiace reprezintă ciclul cardiac. Ter¬ 
menul sistolă se referă la contracţiile inimii; termenul diastolă se referă la perioadele de 
relaxare ale inimii. Prin urmare, ciclul cardiac este alcătuit din sistolă şi diastolă. 

In timpul sistolei ventriculare (sângele este pompat afară), atriile sunt în diastolă şi 
se umplu cu sânge. Când presiunea sângelui în atrii o depăşeşte pe cea din ventricule, 
forţa exercitată de sânge asupra valvelor atrioventriculare determină curgerea acestuia 
în ventricule. Presiunea sanguină în ventricule creşte, iar în timpul contracţiei sângele 
curge fie în artera pulmonară, fie în aortă. Cantitatea de sânge pompată de un ventricul 
în timpul fiecărei sistole este numită volum bătaie. Cantitatea de sânge pompată de un 
ventricul pe minut se numeşte debit cardiac. 

Inima bate de aproximativ 70-75 de ori pe minut, iar un ciclu cardiac are o durată mai 
mică de o secundă. Deoarece volumul bătaie la un adult este în medie de aproximativ 
70 ml de sânge, debitul cardiac mediu este de aproximativ 5250 ml de sânge pe minut. 
Circulaţia sanguină este controlată de modificările de presiune, iar sângele va curge prin 
orice orificiu disponibil. 

Când valvele atrioventriculare se închid, inima emite un zgomot, reprezentat prin 
onomatopeea „lub”. Acesta este primul zgomot cardiac. Apoi, sângele curge prin artera 
pulmonară şi aortă, iar valvele semilunare se închid. Acest sunet este descris onoma¬ 
topeic prin „dub”. Astfel, zgomotele cardiace sunt descrise ca „lub-dub”. Zgomotele 
cardiace anormale, numite sufluri, indică de obicei o afecţiune a valvelor. Zgomotele 
cardiace pot fi ascultate cu ajutorul stetoscopului. 


VASELE SANGUINE 


Vasele sanguine formează o reţea de tuburi care transportă sângele dinspre inimă către 
celulele şi ţesuturile organismului şi invers. Acestea reprezintă un element esenţial al 
sistemului cardiovascular, deoarece asigură mediul necesar pentru îndeplinirea funcţiilor 
celulelor sanguine. 

Vasele care transportă sângele de la inimă sunt denumite artere. Arterele se divid în 
vase mai mici numite arteriole care, la nivelul organelor şi ţesuturilor, se ramifică în 
vase microscopice numite capilare. Sângele din capilare deserveşte ţesuturile. Capilare¬ 
le părăsesc apoi mediul celular şi formează vene mici numite venule. Venulele se unesc 
cu alte venule pentru a forma vase mai mari, venele, care transportă sângele înapoi la 
inimă. (Tabelul 15.2). 

Toate vasele sanguine, cu excepţia capilarelor, au în componenţa peretelui trei straturi 
distincte. Aceste straturi se numesc tunici. Ele înconjoară lumenul vaselor de sânge. Tu¬ 
nica interioară care căptuşeşte lumenul vascular este tunica internă. Acest înveliş este 
alcătuit dintr-un strat subţire endotelial, format din epiteliu simplu pavimentos aşezat pe 
o membrană bazală. O continuare a endoteliului, cunoscută sub denumirea de endocard, 
căptuşeşte inima şi acoperă valvele cardiace. Stratul mijlociu este tunica medie, alcă¬ 
tuită în principal din celule musculare netede şi fibre elastice aparţinând ţesutului con¬ 
junctiv. Stratul exterior al vaselor de sânge este tunica externă. Principalul tip de ţesut 
al acestui strat este format dintr-o ţesătură laxă de fibre de colagen. Fibrele protejează 
vasele sanguine şi asigură fixarea lor de ţesuturile învecinate. 


TABELUL 15.2 O COMPARAŢIE ÎNTRE VASELE SANGUINE ALE ORGANISMULUI 


Vasul 

Structura 

Funcţia 

Artera 

Perete gros, rezistent, cu trei straturi 
-stratul endotelial, stratul mijlociu, 
format din celulele musculare netede şi 
ţesut elastic, şi stratul extern, format din 
ţesut conjunctiv 

Transportă sângele la presiune ridica¬ 
tă de la inimă la arteriole 

Arteriola 

Perete mai subţire decât arterele, dar 
tot cu trei straturi; arteriolele mai mici 
au endoteliu, câteva celule musculare 
netede şi o cantitate mică de ţesut 
conjunctiv 

Leagă arterele de capilare; ajută 
la controlul circulaţiei sângelui în 
capilare prin vasoconstricţie sau 
vasodilataţie 

Capilarul 

Un singur strat de epiteliu pavimentos 

Reprezintă o membrană semiperme- 
abilă prin care se realizează schim¬ 
burile de nutrienţi, gaze şi reziduuri 
între sânge şi celulele din ţesuturi; 
leagă arteriolele de venule 

Venula 

Perete subţire, cu mai puţin ţesut mus¬ 
cular neted şi elastic decât arteriolele 

Leagă capilarele de vene 

Vena 

Perete mai subţire decât cel arterial, dar 
cu straturi similare; stratul mijlociu mai 
slab dezvoltat; unele au valve 

Transportă sângele la presiune mică 
de la venule la inimă; valvele previn 
circulaţia retrogradă a sângelui; ser¬ 
vesc drept rezervor de sânge 


ARTERELE 

Spaţiul central, gol, din interiorul arterelor se numeşte lumen, şi este înconjurat de trei 
straturi de ţesut. Tunica internă este alcătuită din epiteliu simplu pavimentos şi este de¬ 
numită endoteliu. Acest strat intern conţine şi ţesut elastic. Tunica medie este alcătuită 
dintr-un strat gros de muşchi neted şi din ţesut elastic. Tunica externă este alcătuită în 
principal din fibre elastice şi colagen. 

Arterele au capacitatea de a se destinde şi a se adapta la sângele ce pulsează în inte¬ 
riorul lor când inima se contractă. Această expansiune se datorează ţesutului conjunctiv 
elastic. Când inima se relaxează, ţesutul elastic revine la forma iniţială şi împinge sân¬ 
gele înainte. 

„ Ml ; Ş ^ I ; 1U| neted din perete,e ferelor se poate contracta pentru a regla fluxul sanguin 
m aval. Micşorarea lumenului arterial, numită vasoconstricţie, poate fi indusă de impul¬ 
suri nervoase de la nivelul sistemului nervos simpatic. Mărirea în dimensiune a lumenu- 
lui, numita vasodilataţie, apare în absenţa impulsurilor de la acest sistem. 


ARTERIOLE, CAPILARE SI VENULE 


Pereţii artenolelor mar, sun! similari cu cei ai arterelor dar, pe măsură ce arteriolele 
scad m dimensiune, ele sunt alcătuite în principal din endoteliu şi în mai mică măsură 

dm muşchi neted. Ca ş, arterele, arteriolele suferă vasoconstricţie şi vasodilataţie pentru 
a ajusta fluxul sanguin. r 

Capilarele, structuri microscopice, leagă arteriolele de venule. Capilarele pot fi în¬ 
tâlnite practic lângă fiecare celulă a organismului, în special cele care au o activitate 
metabolica crescută (aceste celule au nevoie de mai mult oxigen decât altele). Schimbul 
de nutrienţi şi gaze se produce între sânge şi celulele corpului, transendotelial, după cum 
explica legea mişcării fluidelor a lui Starling (Capitolul 21). Pereţii capilarelor au un sin¬ 
gur shat de celule endoteliale, prin care moleculele mici pot să treacă cu uşurinţă. Sân¬ 
gele trece dm artenole în patul capilar, care este alcătuit dintr-un număr mare de capilare 
grupate. Un sfincter precapilar reglează intrarea sângelui în patul capilar. Sfincterele 
sunt muşchi dispuşi circular, care se deschid sau se închid pentru a regla fluxul sanguin 
in capilare, pentru a asigura ţesuturilor necesarul de sânge. 

Venulele se formează prin unirea mai multor capilare. Venulele colectează sângele şi 
il transporta in vene. Pereţii venulelor mici sunt similari cu cei ai arteriolelor mici dar 
venulele mari au aceeaşi structură ca şi a venelor 


VENELE 

Venele au structură similară cu arterele, cu excepţia faptului că tunica externă a venelor 
este mai groasa, iar tunica medie este mai subţire. Deoarece sângele care curge printr-o 
vena nu este sub presiune, curgerea sa este lină, în comparaţie cu sângele din artere, care 
pulsează. Deoarece sângele curge cu presiune mai mică, pereţii venelor nu trebuie să fie 
atat de rezistenţi ca cei ai arterelor. 

Pentru a ajuta curgerea sângelui, multe vene prezintă pliuri ale stratului intern care 
formează valve. Valvele previn refluxul sângelui venos, în special la nivelul membrelor 
inferioare Figura 15.8). Când valvele slăbesc, sângele se scurge înapoi, iar presiunea 
sângelui dilată peretele venos. Venele dilatate se numesc vene varicoase. înaintarea în 
varsta, statul prelungit in picioare şi sarcina contribuie la dezvoltarea venelor varicoase. 

Venele servesc drept rezervoare de sânge, deoarece conţin o mare parte din sângele 
organismului. Aproximativ 60% din volumul sanguin se află în vene şi venule. 


PRESIUNEA ARTERIALĂ Şl PULSUL 

Presiunea arterială reprezintă presiunea exercitată de sânge asupra pereţilor vasculari 
Presiunea arteriala este determinată de debitul cardiac (cu cât debitul cardiac este mai 

mare, cu atât presiunea arterială este mai mare), precum şi de rezistenţa la fluxul sanguin. 
Aceasta apare datorită vâscozităţii sângelui, lungimii vaselor de sânge şi a diametrului 
vaselor sanguine. 




FIGURA 15.8 Vasele sanguine şi valvele, (a) Structura comparată a arterei, venei şi capila¬ 
rului. Se observă cele trei tunici care alcătuiesc peretele arterelor şi al venelor; 
prin comparaţie, peretele capilarului este format dintr-un singur strat de celule, 
ce alcătuieşte tunica internă. Pereţii arterei sunt mai groşi decât cei venoşi, 
pentru a rezista la presiunea sângelui, (b) Arterele şi capilarele nu au valve; 
valvele sunt prezente doar în vene. în venă, zona unde este situată valva (1) este 
dilatată. Valva se deschide când trece sângele (2), iar apoi lambourile valvei se 
unesc (3), închizând-o şi prevenind refluxul sângelui. 


Presiunea arterială poate fi măsurată cu sfigmomanometrul, care conţine o coloa¬ 
nă de mercur (Hg) ce se ridică, odată cu presiunea din manşeta care se umflă la nive¬ 
lul braţului, deasupra valorii de 160 mmHg când comprimă arterele. Apoi se foloseşte 
un stetoscop pentru a asculta curgerea sângelui în artera ulnară. Manşeta se dezumflă, 
până când se aud sunetele datorate curgerii turbulente, numite zgomotele lui Korotkoff. 
Acestea reprezintă presiunea sistolică (presiunea care apare în timpul sistolei), care în 
mod normal este de aproximativ 120 mmHg. în timpul diastolei, sângele continuă să 
exercite presiune asupra pereţilor vasculari, iar zgomotele Korotkoff încă se mai aud. Se 
dezumflă manşeta până când nu se mai aud zgomotele Korotkoff şi se notează presiunea 
la care ele dispar. Această presiune, presiunea diastolică, este suficientă pentru a ridica 
coloana de mercur la aproximativ 80 mmHg. Prin urmare, presiunea arterială medie a 

unei persoane, poate fi exprimată ca presiune sistolică „per” presiune diastolică, sau 
„120/80 ’. Numeroase afecţiuni pot creşte sau scădea presiunea arterială. De exemplu, 
îngustarea lumenului arterial poate creşte semnificativ presiunea arterială. 

Ventriculul stâng al inimii se contractă şi se relaxează, împingând sângele în artere şi 
determinând pulsul, o undă de presiune în artere. Pulsul este mai puternic în apropierea 
inimii şi mai slab pe măsură ce sângele se îndepărtează de inimă. în mod obişnuit pulsul 
se măsoară la nivelul arterei radiale, la încheietura mâinii, dar se poate măsura şi pe ar¬ 
tera carotidă şi poplitee. Pulsul are aceeaşi frecvenţă cu cea cardiacă, iar media este de 
aproximativ 70-75 de bătăi pe minut. Un puls rapid reflectă o frecvenţă cardiacă rapidă, 
situaţie numită tahicardie. Un puls scăzut reflectă un ritm cardiac scăzut, situaţie numită 
bradicardie. 

Volumul de sânge din circulaţie este de aproximativ cinci litri. O scădere a acestui 
volum, de exemplu datorită unei sângerări excesive, poate determina scăderea presiunii 
arteriale. Scăderea frecvenţei cardiace poate determina de asemena scăderea presiunii 
arteriale, deoarece volumul de sânge pompat de inimă este mai mic. 

REGLAREA FLUXULUI CARDIAC 

Homeostazia organismului presupune ca fluxul sanguin să fie reglat, iar presiunea arte¬ 
rială să fie menţinută într-un anumit interval. Presiunea arterială crescută poate afecta 
inima, creierul, rinichii şi alte organe, în timp ce presiunea arterială scăzută poate duce 
la un aport insuficient de oxigen şi nutrienţi la nivel celular. 

Fluxul sanguin poate fi reglat de centrii reglatori din creier sau din alte regiuni ale 
sistemului nervos, şi de diferite substanţe chimice prezente în organism. Centrul vaso- 
motor este alcătuit dintr-un grup de neuroni simpatici situaţi în medulla oblongata (bulbul 
rahidian) a creierului. Din acest centm pornesc impulsuri spre muşchii netezi din pereţii 
arteriolelor şi, astfel, se controlează diametrul vaselor sanguine şi presiunea sanguină. 
Acest control ajută la menţinerea unei presiuni arteriale constante în organism. Scăderea 
numărului impulsurilor simpatice determină vasodilataţie şi o presiune arterială mai mică. 

O altă formă de reglare este prin intermediul baroreceptorilor. Aceştia sunt grupuri 
de neuroni situaţi în arterele mari ale gâtului şi toracelui, ca aorta şi arterele carotidiene. 
Baroreceptorii trimit impulsuri pentru a creşte sau a scădea activitatea miocardului, şi 
astfel reglează fluxul sanguin. Ei trimit imnulsuri si la centrul vasnmntnr si mntm 

indirect circulaţia prin vasodilataţie sau vasoconstricţie. 

Anumiţi neuroni sunt sensibili la unele substanţe chimice din sânge. Aceşti neuroni, 
numiţi chemoreceptori, sunt grupaţi în două mase de ţesut, localizate la nivelul rami¬ 
ficaţiei arterei carotide comune în arterele carotide externă şi internă. Grupările sunt 
numite corpusculi carotidieni. Alţi chemoreceptori se găsesc în corpusculii aortici, 
mici mase de ţesut localizate în apropierea aortei. Chemoreceptorii reacţionează la con¬ 
centraţii anormale de oxigen, dioxid de carbon şi ioni de hidrogen din sânge. Ei transmit 
impulsuri centrului vasomotor, care reglează fluxul sanguin. 

Circulaţia poate fi reglată, de asemenea, de centrii din cortexul cerebral. De exem¬ 
plu, în cursul perioadelor de furie intensă, neuronii corticali trimit impulsuri la hipo- 
talamus şi apoi la centrul vasomotor. în timpul episoadelor de depresie profundă, prin 
aceeaşi cale, presiunea sanguină poate fi scăzută. 

Anumite substanţe chimice pot afecta presiunea arterială, producând vasoconstricţie. 
Două exemple de substanţe care acţionează în acest fel sunt epinefrina (adrenalina) şi 
norepinefrina (noradrenalina). Ambele sunt hormoni produşi de glandele suprarenale 
şi pot creşte frecvenţa cardiacă şi astfel fluxul sanguin. Alt hormon, hormonul anti- 
diuretic (Capitolul 13), eliberat de hipofiza posterioară, determină vasoconstricţie prin 
reglarea cantităţii de apă din sânge. 

Autoreglarea sfincterelor precapilare controlează fluxul sanguin în patul capilar, faci¬ 
litând intrarea unei cantităţi mai mari de sânge în ţesuturile mai active. 


SOCUL 

A 

Şocul este o afecţiune care se manifestă atunci când sistemul cardiovascular nu reuşeşte 
să furnizeze suficient oxigen şi nutrienţi celulelor organismului. Această situaţie poate 
determina moartea celulară. Hemoragia, deshidratarea, vărsăturile prelungite sau tran¬ 
spiraţia excesivă pot duce la şoc. Şocul poate fi hipovolemic (volum scăzut datorită pier¬ 
derii de sânge), obstructiv (obstrucţie mecanică a fluxului sanguin, de exemplu cauzată 
de un tromb) sau septic (leziune toxică datorată microorganismelor). 

Câteva dintre simptomele care apar în şoc sunt presiunea sanguină scăzută şi tegu¬ 
mentele umede, reci, palide, datorită constricţiei vaselor de sânge din piele. Un alt simp¬ 
tom caracteristic este transpiraţia. Persoana devine dezorientată şi frecvent îşi pierde 
conştienţa datorită lipsei oxigenului la nivel cerebral. Frecvent, se poate observa tahi¬ 
cardie. Pulsul este slab şi rapid datorită debitului cardiac. Transfuzia sanguină poate fi 
folosită pentru a corecta simptomatologia şocului hipovolemic. 


TIPURI DE CIRCULAŢIE SANGUINĂ 

A 

După cum s-a amintit mai înainte, circulaţia sanguină este compusă din circulaţia pulmo¬ 
nară şi cea sistemică. Principala arteră din circulaţia sistemică este aorta, iar principalele 
vene sunt vena cavă inferioară şi superioară. Alte artere din corpul uman îşi au originea 
în aortă, imediat după emergenţa acesteia din ventriculul stâng, pe măsură ce se formea¬ 
ză arcul aortic. Aici au originea arterele coronare, ce deservesc muşchiul cardiac, şi 
arterele principale ale gâtului şi capului. 

artere sistemice, care transportă sângele la organe. Figura 15.9 ilustrează localizarea 
mai multor artere importante, dintre care enumerăm arterele carotide ale gâtului, arterele 
subclaviculare ale umărului, arterele axilară, brahială, radială şi ulnară ale membrului 
superior, arterele intercostale ale peretelui toracic, arterele frenice ale diafragmului, ar¬ 
tera celiacă ce dă naştere arterelor gastrică stângă, splenică şi hepatică, artera mezente- 
rică superioară, care se extinde la intestinul subţire, arterele renale, la nivelul rinichilor, 
arterele iliace comune, la nivelul membrelor inferioare, şi artera iliacă externă, care dă 
naştere arterelor femurală, poplitee şi tibială. 

După ce sângele a deservit celulele, capilarele îl conduc spre venule, vene şi în cele 
din urmă în venele cave. Cele două vene cave aduc sângele în atriul drept. Figura 15.10 
ilustrează principalele vene ale sistemului venos. Printre cele mai importante sunt vene¬ 
le jugulare ale gâtului, venele axilară, brahială, radială şi ulnară din membrul superior, 

venele azygos şi hemiazygos de la muşchii toracici, venele splenică, mezenterică inferi¬ 
oară şi mezenterică superioară de la organele abdominale şi venele iliace comune de la 
nivelul membrelor inferioare. 


Artera carotidă internă 


Artera carotidă externă 


Artera brahiocefalică 


Aorta ascendentă - 


Artera axilară 


Artera brahială - 


Aorta abdominală- 


Artera gonadală-__^ 

Artera mezenterică _ 
superioară 

Artera mezenterică 
inferioară 

Artera iliacă comună- 
Artera iliacă externă- 


Arc palmar 
superficial - 


Artere digitale'' 


Artera femurală" 


Artera poplitee ■ 


Artera tibială 
anterioară 

Artera tibială 
posterioară 



Arc dorsal 




Artera carotidă comună stângă 
____--Artera subclaviculară stângă 

__Arcul aortic 

_Trunchiul pulmonar 

—-Artera coronară 

________ Aorta toracică 

-Artera gastrică 
stângă 

'Artera splenică Trunchiul celiac 
-Artera hepatică 


' Artera renală 
' Artera radială 


Artera ulnară 


Artera iliacă internă 



FIGURA 15.9 Principalele artere ale organismului uman. 

FIGURA 15.10 Principalele vene ale organismului uman, cu excepţia venelor pulmonare. 


Circulaţia pulmonară transportă sângele din ventriculul drept la ţesutul pulmonar 
şi apoi în atriul stâng. Cele două artere pulmonare, ce provin din trunchiul pulmonar, 
pătrund în cei doi plămâni, iar după ce schimbul gazos s-a efectuat, capilarele se unesc 

pentru a forma venele pulmonare. Acestea părăsesc plămânii şi duc sângele în atriul 
stâng. Arterele pulmonare sunt singurele artere care transportă sânge sărac în oxigen, iar 
venele pulmonare sunt singurele vene care transportă sânge bogat în oxigen. 

în organism pot fi întâlnite şi alte sisteme circulatorii. De exemplu, circulaţia cere¬ 
brală este alcătuită din numeroase vase care pornesc din poligonul Iui Willis, o structu¬ 
ră alcătuită din arterele mari de la baza creierului. Arterele irigă creierul, continuându-se 
cu vene, care părăsesc creierul. 

Un alt sistem circulator este sistemul port hepatic, care transportă sângele de la 
tractul gastrointestinal şi splină către ficat (Figura 15.11). Circulaţia hepato-portală are 
loc într-o singură direcţie. Scopul acesteia este să transporte nutrienţii la ficat, pentru 
prelucrare. Principalul vas al circulaţiei hepato-portale este vena portă hepatică, ce se 
formează în tractul gastrointestinal şi merge spre ficat. După ce trece prin ficat, sângele 
pleacă prin venele hepatice, care apoi se unesc cu vena cavă inferioară. Sângele din 
sistemul port-hepatic este sărac în oxigen, deoarece a deservit tractul gastrointestinal. 
Pentru a asigura nutriţia propriilor celule, ficatul primeşte sânge bogat în oxigen prin 
intermediul arterei hepatice, ramură a aortei. 



FIGURA 15.11 Sistemul port hepatic. Sistemul este alcătuit din vase sanguine care se formea¬ 
ză în ţesuturile intestinale şi în jurul organelor digestive şi transportă sânge 
şi nutrienţi la ficat. Nutrienţii sunt procesaţi în ficat şi apoi eliberaţi prin vena 
hepatică, care îi transportă în circulaţia generală şi la celulele din ţesuturi. 

_ ÎNTREBĂRI RECAPITULATIVE _ 

Secţiunea A — Identificaţi corect literele corespunzătoare părţilor componente 
ale inimii şi vasele sanguine. 



FIGURA 15.12 


1. Arcul aortic 

2 . Valva aortică ssmilunară 

3. Artera brahiocefalică 

4. Coardele tendinoase 

5. Vena cavă inferioară 

6. Septul interventricular 

7. Valva atrioventriculară stângă 
(bicuspidă) 

8. Atriul stâng 

9. Artera carotidă comună stângă 

10. Artera pulmonară stângă 

11. Venele pulmonare stângi 


12. Artera subcîaviculară stângă 

13. Ventriculul stâne 

. -o 

14. Miocardul 

15. Muşchiul papilar 

16. Valva semilunară pulmonară 

17. Trunchiul pulmonar 

18. Valva atrioventriculară dreaptă 
(tricuspidă) 

19. Atriul drept 

20. Arterele pulmonare drepte 

21. Ventriculul drept 

22. Vena cavă superioară 



Sistemul cardiovascular 361 


Identificaţi corect literele corespunzătoare arterelor principale. 



1. Aorta abdominală 

2. Artera tibială anterioară 

3. Arcul aortic 

4. Aorta ascendentă 

5. Artera axilară 

6. Artera brahială 

7. Artera brahiocefalică 

8. Trunchiul celiac 

9. Artera hepatică comună 

10. Artera iliacă comună 

11. Artera coronară 

12. Arterele digitale 

13. Arcul dorsal 

14. Artera carotidă externă 

15. Artera iliacă externă 

16. Artera femurală 

17. Artera gonadală 

18. Artera mezenterică 
inferioară 

19. Artera carotidă internă 

20. Artera iliacă internă 

21. Artera carotidă comună 
stângă 

22. Artera gastrică stângă 

23. Artera subclaviculară 
stângă 

24. Artera poplitee 

oc a _ 

zj. /viiera uoiaia 
posterioară 

26. Trunchiul pulmonar 

27. Artera radială 

28. Artera renală 

29. Artera splenică 

30. Arcul palmar superficial 

31. Artera mezenterică 
superioară 

32. Aorta toracică 

33. Artera ulnară 


FIGURA 15.13 

Identificaţi corect literele corespunzătoare venelor principale. 



1. Vena tibială anterioară 

2. Vena axilară 

3. Vena bazilică 

4. Vena cefalică 

5. Vena iliacă comună 

6. Vena coronară 

7. Venele degetelor 

8. Venele dorsale ale 
degetelor 

9. Arcul venos dorsal 

10. Sinusurile durale 

11. Vena iliacă externă 

12. Vena jugulară externă 

13. Vena femurală 

14. Vena gonadală 

15. Vena safenă mare 

16. Vena portă hepatică 

17. Vena hepatică 

18. Vena mezenterică 
inferioară 

19. Vena cavă inferioară 

20. Vena iliacă internă 

21. Vena jugulară internă 

22. Vena cubitală mediană 

23. Vena peronieră 

24. Venapoplitee 

25. Vena tibială posterioară 

26. Vena radială 

27. Vena renală 

28. Venele brahiocefalice 
dreaptă şi stângă 

29. Vena splenică 

30. Vena subclavia 

31. Vena mezenterică 
superioară 

32. Vena cavă superioară 

33. Vena ulnară 


FIGURA 15.14 

Identificaţi corect literele corespunzătoare veselor sistemului port hepatic. 



FIGURA 15.15 


1. Vena apendiculară 

2. Vena gastrică 

3. Vena portă hepatică 

4. Sinusoidele hepatice 

5. Vena ileocolică 

6. Vena mezenterică inferioară 

7. Vena cavă inferioară 

8. Venele jejunală şi ileală 

9. Vena hepatică stângă 


10. Vena colică mijlocie 

11. Vena pancreaticoduodenală 

12. Vena colică dreaptă 

13. Vena hepatică dreaptă 

14. Vena sigmoidiană 

15. Vena mezenterică superioară 

16. Venele rectale superioare 

17. Vena splenică 

Secţiunea B — Completare: Adăugaţi cuvântul sau cuvintele corecte care completează 
fiecare dintre următoarele afirmaţii. 

1. Inima este situată într-o zonă a toracelui numită_. 

2. Sacul dublu membranar care înconjoară inima se numeşte_. 

3. Inima are trei straturi de ţesut; stratul mijlociu, cel mai gros, este numit 

4. Stratul inimii ce delimitează cavităţile şi acoperă valvele cardiace este 

5. Cavităţile inimii sunt separate de un perete longitudinal numit_. 

6. Cavităţile de umplere ale inimii sunt_. 

7. Prelungirea plată, încreţită a atriului, care creşte capacitatea atrială, este 

8. Cele două vene cave intră în atriul drept împreună cu o a treia venă, numită 

9. Cavităţile cu rol de pompă ale inimii sunt_. 

10. Sângele se întoarce la inimă din plămâni prin intermediul_. 

11. Artera mare care transportă sânge din ventriculul stâng spre organism este 

12. Vasele sanguine care transportă sângele de la inimă sunt_. 

13. Vasele sanguine care transportă sângele spre inimă sunt_. 

14. In partea dreaptă a inimii, valva dintre atriul drept şi ventriculul drept este 

15. In partea stângă a inimii, valva bicuspidă are două cuspisuri, şi este cunoscută sub 

Miimala rlo 

UUUlCiC uc _. 

16. Cuspisurile valvelor cardiace sunt ancorate de peretele ventricular prin cordoane 

de ţesut denumite_. 

17. Valvele situate la emergenţa aortei şi a trunchiului pulmonar sunt denumite 

18. Arterele ce vascularizează inima sunt_. 

19. Obstrucţia vaselor ce deservesc miocardul poate cauza un_. 

20. Celulele musculare cardiace sunt conectate între ele prin joncţiuni numite 

21. Nodul sinoatrial al inimii se găseşte în peretele __. 

22. Deoarece nodul sinoatrial determină ritmul activităţii cardiace, el este cunoscut 

sub numele de_ 

23. Fibrele musculare cardiace specializate din septul interventricular, care distribuie 

impulsurile nervoase spre ţesutul ventricular, sunt_. 

24. Al doilea nod principal al inimii primeşte impulsuri de la nodul sinoatrial şi este 

numit_. 

25. Complexul QRS de pe ECG reflectă activitatea electrică a_. 

26. Activitatea ritmică a inimii poate fi modificată de o parte a sistemului nervos denu¬ 
mită _. 

27. Contracţia inimii este cunoscută sub numele alternativ de_. 

28. Perioadele de relaxare ale inimii, când nu apar contracţii, sunt cunoscute ca 

29. în mod normal, inima bate în fiecare minut de aproximativ_. 

30. Zgomotele anormale ale inimii, de exemplu cele emise de valvele care nu funcţio¬ 
nează normal, sunt denumite_ . 

31. Cele mai mici vase care transportă sânge la celule sunt_. 

32. Stratul intern al arterelor se numeşte__. 

33. Lumenul arterial poate fi îngustat prin_ 

34. Curgerea sângelui în patul capilar este controlată de un muşchi neted circular de¬ 
numit _. 

35. Prin unirea capilarelor se formează un vas cunoscut sub numele de_. 

36. Frecvent, stratul intern al unei vene se pliază spre interior şi formează o 

37. Venele dilatate în care sângele se acumulează determină o afecţiune numită 

38. Presiunea sanguină poate fi măsurată cu un instrument numit_. 

39. O măsurătoare obişnuită a presiunii sanguine conţine două valori, dintre care pri¬ 
ma este presiunea sistolică, iar a doua este_. 

40. Un puls rapid reflectă o frecvenţă cardiacă crescută, numită 

41. Un puls lent reflectă o frecvenţă cardiacă scăzută, numită_. 

42. Volumul sanguin din circulaţia unui adult este de aproximativ_. 

43. Centrul reglator din creier alcătuit dintr-un grup de neuroni simpatici, cu rol în 

menţinerea fluxului sanguin, este numit_. 

44. Neuronii din arterele gâtului şi ale toracelui ajută la reglarea fluxului sanguin şi 

sunt denumiţi_. 

45. Două exemple de substanţe chimice care afectează presiunea sanguină, producând 

vasoconstricţie, sunt epinefrina şi_. 

46. O cantitate insuficientă de oxigen şi nutrienţi la nivel celular poate cauza o afecţiu¬ 
ne numită_. 

47. Singura arteră din organism care transportă sânge sărac în oxigen este 

48. Venele din organism care transportă sânge bogat în oxigen sunt__. 

49. Structura alcătuită din arterele de la baza creierului se numeşte_. 

50. Vena care transportă nutrienţi de la tractul gastrointestinal la ficat este 


SECŢIUNEA C - întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Toate afirmaţiile care urmează se aplică inimii, cu excepţia 

A. este un organ cu formă conică 

B. cântăreşte mai puţin de jumătate de kilogram 

C. este un organ cavitar 

D. are aproximativ mărimea unui cap de om 

2. Pericardul este un sac format din două foiţe care 

A. înconjoară inima 

B. se continuă cu aorta 

C. alcătuieşte valvele cardiace 

D. se găseşte în capilare 

3. In inimă, cea mai mare parte a muşchiului se află în 

A. endocard 

B. epicard 

C. miocard 

D. pericard 

4. Septul interventricular şi septul interatrial separă 

A. cavităţile inimii 

B. cavităţile pulmonare 

C. aorta şi artera pulmonară 

D. valvele bicuspidă şi tricuspidă 

5. Sângele care se întoarce la inimă de la organe intră în 

A. atriul stâng prin aortă 

B. atriul drept prin venele cave 

C. ventriculul stâng prin artera pulmonară 

D. ventriculul drept prin vena pulmonară 

6. Circulaţia sistemică se întinde 

A. de la inimă la plămâni 

B. de la inimă la arterele coronare 

C. de la inimă la organe şi ţesuturi 

D. de la tractul gastrointestinal la ficat 

7. Singura venă din organism care transportă sânge bogat în oxigen este 

A. vena coronară 

B. vena hepatică portă 

C. vena pulmonară 

D. vena aortică 

8. Toate arterele organismului curg 

A. spre ficat 

B. spre creier 

C. de la plămâni 

D. de la inimă 

9. Valvele semilunare previn curgerea retrogradă a sângelui 

A. în atrii 

B. în ventricule 

C. în creier 

D. în ficat 

10. Toate cele ce urmează se aplică valvei bicuspide, cu excepţia 

A. se mai numeşte valvă mitrală 

B. este o valvă semilunară 

C. se află în partea stângă a inimii 

D. previne întoarcerea sângelui în atriul stâng 

11. Arterele care vascularizează ţesutul cardiac sunt 

A. arterele renale 

B. arterele miocardice 

C. arterele coronare 

D. venele cave 

12. Un blocaj în arterele inimii ce cauzează moartea celulelor musculare cardiace este 
cunoscut ca 

A. o embolie 

B. un infarct 

C. un abces 

D. un trohanter 

13. Discurile intercalare se află ■ 

A. între partea dreaptă şi stângă a inimii ■ 

B. între cuspisurile valvei tricuspide 

C. acolo unde aorta se uneşte cu artera pulmonară I 

D. între celulele musculare cardiace ■ 

14. Care din următoarele afirmaţii se aplică nodului sinoatrial? ■ 

A. este o masă de celule nervoase ■ 

B. produce enzime importante 

C. generează impulsuri ritmice care contractă inima I 

D. conţine valvele bicuspidă şi tricuspidă ® 

15. Fasciculul His 

A. se află în aortă K 

B. se continuă cu un grup de fibre Purkinje 

C. previne refluxul valvei mitrale 

D. este un grup de artere care alimentează inima ■ 

16. Controlul nervos al inimii poate fi exercitat de ■ 

A. nervi din regiunea toracică a coloanei vertebrale ■ 

B. nervii cranieni doi şi trei 

C. fibre ale sistemului somatic senzorial I 

D. fibre ale sistemului nervos autonom ■ 

17. Aritmia este caracterizează prin flj 

A. contracţii cardiace rapide I 

B. ritmuri cardiace neregulate 

C. prolaps de valvă mitrală 

D. disfuncţia valvei semilunare ■ 

18. Termenii sistolă şi diastolă se referă la ■ 

A. zgomotele cardiace I 

B. artera şi vena principală care merg de la, şi spre inimă 

C. contracţiile şi relaxările miocardului I [ 

D. rata pulsului cardiac ■ 

19. Care dintre următoarele reprezintă fluxul sângelui de la inimă spre organe şi înapoi I 

la inimă? ■ i 

A. venule —*■ capilare —► vene —*• artere 1 

B. artere —* capilare —> vene I 

C. capilare —> arteriole —*■ artere —> vene " 

D. vene —> artere —» capilare 

20. Termenul de vasoconstricţie se referă la ■ ■ 

A. creşterea în dimensiune a lumenului vasului de sânge 

B. scăderea în dimensiune a lumenului vasului de sânge I 

C. transportul oxigenului şi al nutrienţilor la ţesuturile organismului ®: 

D. transportul produşilor de metabolism la rinichi, pentru excreţie _ = 

21. Presiunea sanguină se măsoară cu un instrument numit 

A. electrocardiogramă 

B. electroencefalograf 

C. sfigmomanometru 

D. tomograf computerizat 

22. Sângele care curge printr-o venă are tendinţa de a 

A. pulsa 

B. curge lin 

C. transporta oxigen la celulele organismului 

D. curge cu o viteză mai mare decât în artere 

23. Valoarea pulsului, la un individ normal, este în medie înjur de 

A. 10 bătăi pe minut 

B. 40 bătăi pe minut 

C. 50 bătăi pe minut 

D. 70 bătăi pe minut 

24. Toate cele ce urmează sunt implicate în reglarea fluxului sanguin, cu excepţia 

A. hormonului antidiuretic 

B. epineffinei şi norepinefrinei 

C. chemoreceptorilor 

D. enzimelor din glandele salivare 

25. Vena portă hepatică transportă sânge 

A. de la inimă la ficat 

B. de la ficat la splină 

C. de la tractul gastrointestinal la ficat 

D. de la ficat la tractul gastrointestinal 


Secţiunea D — Adevărat/Fals: La următoarele enunţuri marcaţi cu litera „A ” afirmaţia 
care este adevărată. Dacă este falsă, modificaţi cuvântul subliniat pentru a o transforma 
într-una adevărată. 


Tnima esto lnp.all7ata 3nr^YltnatlV întrf* a Hrana ci a rînroi r»r\oo+a o, A r, 

- iiiuv c*. uuuu şi ci vuivva tuajia şi pvjdi^l iui uc 

coloana vertebrală. 


2. Pericardul este un sac format din două foiţe (membrane); foiţa externă este peri- 
cardul visceral . 

3. Tunica cea mai importantă a inimii este stratul muscular, cunoscut sub numele de 
endocard . 

4. Cele două cavităţi inferioare ale inimii sunt atriile . 

5. Sângele se întoarce din organism prin intermediul venelor cave superioară şi infe¬ 
rioară, care se golesc în atriul stâng . 


6. Sângele care se întoarce de la muşchiul cardiac intră în sinusul ventricular . 

7. Sângele merge spre plămâni după ce părăseşte ventriculul drept . 

8. Aorta, cea mai mare arteră din organism, primeşte sânge din ventriculul drept . 

9. Valva tricuspidă se află între atriul stâng şi ventriculul stâng. 

10. Valvele situate la emergenţa arterei pulmonare şi a aortei se numesc valve semilu- 
nare . 

11. Valvele atrioventriculare previn refluxul sângelui spre ventricule . 

12. Celulele din muşchiul cardiac care mor pot forma un blocaj cunoscut ca tromboză 
coronariană . 

13. Impulsurile de contracţie a miocardului sunt generate iniţial la nivelul nodului 
atrioventricular . 

14. Fibrele Purkinie se ramifică din fasciculul His şi conduc impulsurile spre ventricu¬ 
le. 

15. Unda P de pe ECG reprezintă contracţia ventriculelor . 

16. Afecţiunea în care inima se contractă repede şi neregulat se numeşte aritmie . 

17. Perioada de relaxare dintre contracţiile ventriculare este denumită sistolă . 

18. Inima bate de aproximativ 70-75 de ori în fiecare secundă . 

19. Un suflu cardiac este de obicei datorat zgomotelor cardiace neobişnuite care apar 
datorită activităţii inadecvate a miocardului . 

20. Cele mai mici vase din organism sunt cunoscute sub numele de venule . 

21. îngustarea lumenului arterial se numeşte vasodilataţie . 

22. Afecţiunea denumită vene varicoase se datorează de obicei activităţii inadecvate a 
sfincterelor venoase. 

23. O frecvenţă a pulsului mai mare decât normal reflectă o tulburare numită tahicardie . 

24. Corpii carotidieni şi aoifici conţin neuroni numiţi baroreceptori . care ajută la regla¬ 
rea presiunii arteriale. 

25. Singura arteră care transportă sânge bogat în dioxid de carbon este artera 
pulmonară . 

Secţiunea E — Studiu de caz 

Stenson a avut un accident de maşină şi a pierdut mult sânge. Când a ajuns la spital, la 

urgenţă, pulsul său era slab şi rapid. Din punct de vedere al debitului cardiac, explicaţi 

de ce pulsul său ar fi greu de detectat şi foarte rapid în acelaşi timp. 

RĂSPUNSURI 

Secţiunea A 



Figura 15.12 

Figura 15.13 

Figura 15.14 

Figura 15.15 

Secţiunea B - Completare 

1. mediastin 

2. peri cârd 

3. miocard 

4. endocardul 

5. sept cardiac 

6. atriile 

7. auri cula 

8. sinusul coronar 

9. ventriculele 

10. venelor pulmonare 

11. aorta 

12. arterele 

13. venele 

14. valva tricuspidă 

15. valvă mitrală 

16. cordaje tendinoase 

17. valve semilunare 

18. arterele coronare 

19. infarct miocardic 

20. discuri intercalare 

21. atriului drept 

22. stimulator cardiac 

23. fibrele Purkinje 

24. nodul atrioventricular 

25. ventriculelor 


26. sistemul nervos autonom 

27. sistolă 

28. diastolă 

29. 70-75 de ori 

30. sufluri 

31. capilarele 

32. endoteliu (tunica internă) 

33. vasoconstricţie 

34. sfincter precapilar 

35. venulă 

36. valvă 

37. vene varicoase 

38. sfigmomanometru 

39. presiunea diastolică 

40. tahicardie 

41. bradicardie 

42. 5 litri 

43. centrul vasomotor 

44. baroreceptori 

45. norepinefrina 

46. şoc 

47. artera pulmonară 

48. venele pulmonare 

49. poligonul lui Willis 

50. vena portă hepatică 


Secţiunea C - întrebări cu răspuns Ia alegere 


1 . 

D 

6. 

C 

11. 

C 

16. 

D 

21. 

C 

2. 

A 

7. 

c 

12. 

B 

17. 

B 

22. 

B 

3. 

C 

8. 

D 

13. 

D 

18. 

C 

23. 

D 

4. 

A 

9. 

B 

14. 

C 

19. 

B 

D 

5. 

10. 

B 

15. 

B 

20. 

B 

25. 

C 

Secţiunea D - Adevărat/Fals 


1 . 

anterior 

14. A 

2. 

parietal 

15. atriilor 

3. 

miocard 

16. fibrilaţie 

4. 

ventriculele 

17. diastolă 

5. 

drept 

18. minut 

6. 

coronar 

19. valvelor 

7. 

A 

20. capilare 

8. 

stâng 

21. vasoconstricţie 

9. 

bicuspidă (mitrală) 

22. valvelor 

10. 

A 

23. A 

11. 

atrii 

24. chemoreceptori 

12. 

infarct miocardic 

25. A 


13. sinoatrial 


Secţiunea C - Studiu de caz 

Pierderea de sânge l-a făcut pe Stenton să aibă un volum sanguin scăzut. în condiţiile 
unei presiuni arteriale scăzute datorită volumului sanguin scăzut, pentru a menţine un 
debit cardiac adecvat, inima sa bate mai repede. Volumul sanguin scăzut face ca pulsul 
său să fie slab şi greu de detectat. 







374 Anatomie şi fiziologie umană pentru admitere la facultăţile de medicină 



Sistemul limfatic 
si imun 




CE VEŢI ÎNVĂŢA 

/ r 

Acest capitol prezintă sistemul limfatic şi sistemul imun. Parcurgând acest capitol, veţi 
învăţa să: 

• rezumaţi funcţiile sistemului limfatic; 

• asociaţi anatomia vaselor limfatice cu funcţia lor; 

• caracterizaţi limfa; 

• faceţi legătura între morfologia celulelor limfoide şi funcţia lor; 

• descrieţi nodulii limfatici, amigdalele, timusul şi splina; 

• explicaţi dezvoltarea sistemului imun şi a răspunsului imun; 

• deosebiţi imunitatea mediată celular de cea mediată prin anticorpi; 

• caracterizaţi antigenele şi autoantigenele; 

• deosebiţi între ele limfocitele T şi limfocitele B din punct de vedere al rolului pe 
care îl au în organism; 

• rezumaţi selecţia clonală a limfocitelor B; 

• deosebiţi clasele de anticorpi; 

• aplicaţi cunoştinţele dobândite într-un studiu de caz, 

Sistemul limfatic, în mod similar sistemului cardiovascular, asigură nutrienţi celulelor 
din ţesuturi precum şi îndepărtarea reziduurilor metabolice de la nivelul acestora. Spre 
deosebire de sistemul cardiovascular, sistemul limfatic este unidirecţional, adică se for¬ 
mează în ţesuturi şi se extinde spre inimă. Vasele şi organele sistemului limfatic reinte¬ 
grează limfa din ţesuturi,în circulaţia sanguină, pentru a fi reutilizată. 

Sistemul imun este în strânsă legătură cu sistemul limfatic, acesta din urmă fiind 
responsabil de apărarea specifică a organismului împotriva microorganismelor şi a mo¬ 
leculelor străine. 

Sistemul imun funcţionează prin intermediul celulelor sistemului limfatic; produşii 
sistemului imun sunt de obicei transportaţi în vasele limfatice şi în sânge. 


SISTEMUL LIMFATIC 


Sistemul limfatic este alcătuit din limfa, vasele limfatice şi ţesuturile limfoide. Funcţia 
sistemului limfatic presupune întoarcerea limfei din spaţiile intercelulare, în sistemul 
circulator (Figura 16.1). 

VASELE LIMFATICE 

Vasele limfatice sunt structuri cu pereţi subţiri, răspândite în întreg organismul. Ele iau 
naştere ca o reţea tubulară la nivelul ţesuturilor şi sunt mai numeroase în tegumente, în 
special în derm.Vasele microscopice care alcătuiesc reţeaua se numesc capilare limfa¬ 
tice. Acestea au un strat endotelial şi, din acest punct de vedere, seamănă cu capilarele 
sanguine. Totuşi ele sunt mai permeabile decât capilarele sanguine şi astfel pot drena 
fluidul interstiţial din ţesuturi. Acest fluid se numeşte limfă. 

Capilarele limfatice transportă limfa din ţesuturi în vase limfatice mai mari. Vasele 
limfatice la rândul lor se unesc pentru a forma vase şi mai mari, care în final formează 
duetul toracic, cel mai mare vas limfatic din organism. Duetul toracic se formează în 
cavitatea abdominală şi are traseu ascendent în torace, anterior faţă de vertebre şi dorsal 
faţă de esofag. Pe măsură ce se apropie de gât, duetul toracic se curbează spre stânga şi 
îşi goleşte conţinutul în vena subclaviculară stângă. Duetul toracic drenează toată zona 
subdiafragmatică şi jumătatea stângă supradiafragmatică a organismului. 

Jumătatea dreaptă supradiafragmatică este drenată de un alt vas mare, numit duetul 
limfatic drept (Figura 16.2). Acest duet se uneşte cu vena subclaviculară dreaptă la baza 
acesteia şi îşi goleşte conţinutul în sistemul cardiovascular. Deoarece atât duetul toracic 
cât şi duetul limfatic drept înapoiază fluide din ţesuturi în sistemul cardiovascular, în 
sistemul limfatic fluidul curge doar într-o singură direcţie. 

Vasele limfatice au numeroase valve. Valvele favorizează curgerea 
limfei într-o singură direcţie şi acţionează asemănător valvelor venoase 
(Capitolul 15). în vasele limfatice, mişcare fluidului este ajutată de pre¬ 
siunea exercitată de musculatura scheletică contractilă asupra pereţilor 
vaselor. Vasele limfatice sunt adaptate pentru îndepărtarea moleculelor 
mari, în special a proteinelor. 


DE REŢINUT 

Limfa curge unidirecţio¬ 
nal, de la ţesuri la inimă. 

Capilare limfatice 


Nodul limfatic 


Capilare pulmonare 


'Circulaţia 

pulmonară 


Vas limfatic 


Inima 


Valvă limfatică 


Arteră 


Nodul limfatic 


Circulaţie 

sistemică 


Capilare limfatice 


Capilare sanguine 


FIGURA 16.1 Sistemul limfatic şi legătura sa cu sistemul circulator. Fluidele trec din siste¬ 
mul circulator în ţesuturi şi, în timp ce, cea mai mare parte a sa se reîntoarce în 
sistemul circulator, o fracţiune mai mică pătrunde şi în capilarele limfatice, şi 
se întoarce în circulaţie pe această cale. Sistemul limfatic este, aşadar, unidi¬ 
recţional. 


NODULII LIMFATICI 

înainte ca limla să intre în circulaţie, ea trece prin nodulii limfatici, mase de ţesut de¬ 
limitate de o capsulă (Tabelul 16.1). Nodulii limfatici asigură filtrarea limfei înainte ca 
aceasta să se întoarcă în circulaţia sanguină. Nodulii limfatici sunt dispuşi de-a lungul 
căilor limfatice mari şi servesc drept filtre pentru limfa. Vasele care intră în nodulii lim¬ 
fatici se numesc vase limfatice aferente, iar vasele care părăsesc nodulii limfatici se 
numesc vase limfatice eferente (Figura 16.3). Nodulii limfatici mai conţin două tipuri 
de celule, numite limfocite T şi limfocite B. Aceste celule stau la baza sistemului imun 
al organismului. Cele două regiuni distincte ale nodulului limfatic sunt regiunea cortica- 
lă şi cea medulară. Cortexul, regiunea externă, conţine grupuri de limfocite organizate 
în foliculi. In centrul foliculilor se află zone numite centri germinali. Celulele care pre¬ 
domină în această zonă sunt limfocitele B, iar restul celulelor corticale sunt limfocite T. 

FIGURA 16.2 Sistemul limfatic uman este alcătuit din vase limfatice şi noduli limfatici, 

distribuiţi în tot organismul, după cum este ilustrat. Zona întunecată este aria 
drenată de duetul limfatic drept, iar zona necolorată este cea drenată de duetul 
toracic. 

Extensii ale capsulei împart nodului limfatic în lobuli mai mici. în interiorul lobuli- 
lor, ţesutul conjunctiv, reprezentat de fibrele de reticulină, susţin principalele celule ale 
nodulului limfatic, limfocitele B şi T. Spaţiile libere din lobulii limfatici, numite sinu¬ 
suri limfatice, sunt zone prin care circulă limfa şi care conţin puţine celule. în cortexul 
nodulului limfatic limfocitele sunt dispuse dens, iar în regiunea centrală, numită medu¬ 
lară, ele sunt dispuse mai rar (zona conţine mai puţine limfocite). 


TABELUL 16.1 PRINCIPALELE ORGANE ALE SISTEMULUI LIMFATIC 


Organ Funcţie principală 


Noduli limfatici 


Splină 


Timus 


Vase limfatice Transportă limfa de la ţesuturile periferice la venele sistemului cardio¬ 
vascular 


Monitorizează compoziţia limfei; locul celulelor care înglobează agenţii 
patogeni; răspuns imun 


Monitorizează sângele circulant; locul celulelor care înglobează agenţi 

patogeni; locul celulelor care reglează răspunsul imun _ 

Controlează dezvoltarea şi maturarea limfocitelorT 

DE REŢINUT 

Vasele limfatice aferente 
aduc limfa în nodului 
limfatic. Vasele efe- 
rente drenează nodului 
limfatic. 


Nodulii limfatici sunt prezenţi peste tot în organism. Se găsesc în 
principal în ţesuturile de la nivelul gâtului (noduli limfatici cervicali); 
la nivel inghinal (noduli limfatici inghinali); în plică cotului (în fosa 
cubitală); şi în spatele genunchiului (în fosa poplitee). Nodulii limfatici 
se găsesc şi în axilă (noduli limfatici axilari) şi în mediastin (regiunea 
toracică dintre cei doi plămâni). Ei se află şi de-a lungul marilor vase de 
sânge din cavitatea abdominală şi alte zone ale corpului. 

Amigdalele sunt agregate de ţesut limfoid localizate sub epiteliul 
ce căptuşeşte cavitatea bucală şi faringele. Termenul „amigdală” se referă de obicei 
la amigdalele palatine, localizate sub osul palatin. Alte amigdale includ amigdalele 
faringiene (numite şi adenoide), situate în partea superioară a faringelui (Capitolul 17), 
şi amigdalele linguale, care se află în ţesutul limbii (Figura 16.4). Aglomerări de ţesut 
limfoid se pot găsi şi în peretele tractului intestinal, în special în ileon. Aceste structuri 
sunt denumite plăcile lui Peyer. 



FIGURA 16.4 Structurile sistemului limfatic, (a) Localizarea amigdalelor în faringe. (b) Pozi¬ 
ţia timusului în porţiunea superioară a toracelui. 


TIMUSUL 


Datorită structurii sale, timusul este considerat un organ al sistemului limfatic. Timusul 
este localizat în porţiunea superioară a toracelui, în mediastin, între plămâni şi dorsal faţă 
de stern. în timpul dezvoltării fetale, timusul este un organ relativ mare, bilobat. După 
vârsta de un an, timusul începe să se atrofieze, iar la sfârşitul pubertăţii devine un organ 
foarte mic. 

Timusul este împărţit în lobuli, care conţin celule de suport şi limfocite T, numite 
astfel deoarece limfocitele T primitive sunt modificate în acest organ şi se transformă în 

limfocite T mature. Majoritatea limfocitelor T migrează în nodulii limfatici. Structura 
timusului este similară cu cea a splinei şi a nodulilor limfatici, fiind format din numeroşi 
lobuli şi elemente limfoide situate în corticală şi medulară. 

Timusul este considerat o glandă, deoarece produce şi secretă hormoni numiţi timo- 
zine (Capitolul 13). Aceşti hormoni contribuie la maturarea limfocitelor T. 


SPLINA 


Splina este un organ limfoid, deoarece funcţiile sale sunt similare cu cele ale sistemului 
limfatic, ea conţinând celule limfoide. Splina este localizată subdiafragmatic, în porţiu¬ 
nea superioară stângă a cavităţii abdominale. 

Forma splinei este determinată de structurile cu care intră în contact. 

Splina este convexă la contactul ei cu diafragmul şi concavă în trei zone: 
la contactul cu rinichiul stâng, stomacul şi intestinul gros. Aria în care 
vasele mari intră şi ies din splină se numeşte hil. 

Ca şi nodulii limfatici, splina este delimitată de o capsulă de ţesut 
conjunctiv, care se extinde spre interior şi divide organul în numeroase 
regiuni mai mici, numite lobuli, alcătuiţi din celule şi vase sanguine mici. Limfocitele 
sunt dispuse dens în cortex şi mai puţin dens în medulară. Sângele intră în splină prin 
intermediul arterei splenice (Figura 16.5). 


DE REŢINUT 
Componentele eritroci- 
telor îmbătrânite sunt 
reciclate în splină şi 
ficat. 



FIGURA 16.5 Detaliile splinei, (a) Splina este situată în partea superioară stângă a cavităţii 
abdominale, (b) Câteva elemente anatomice ale splinei. 


Splina are câteva funcţii importante: este un rezervor de limfocite pentru organism, 
filtrează sângele, este importantă pentru metabolismul globulelor roşii şi al fierului (ma- 
crofagele splenice fagocitează globulele roşii îmbătrânite sau distruse), reciclează fierul 
şi îl trimite la ficat, serveşte drept depozit de sânge şi conţine limfocite B şi T pentru 
răspunsul imun. 





382 Anatomie şi fiziologie umană pentru admitere la facultăţile de medicină 

LIMFA 

Fluidul vehiculat prin vasele limfatice se numeşte limfă. Limfa derivă din sânge. Este 
alcătuită din fluidul ce trece forţat prin pereţii semipermeabili ai capilarelor, sub acţiunea 
presiunii exercitate de inimă. Fluidul care se acumulează în spaţiile tisulare conţine sub¬ 
stanţe eliberate de celule. Proteinele din acest fluid sunt în general incapabile să treacă 
înapoi în capilare, şi rămân în concentraţie crescută în limfa. în plus, nici microorganis¬ 
mele prezente nu vor putea trece cu uşurinţă în capilare, rămânând astfel în limfa. 

Fluidul tisular care intră într-un vas limfatic învecinat constituie limfa. Limfa trece 
prin nodulii limfatici, iar limfocitele şi monocitele pătrund în limfa la acest nivel. Acest 
amestec de fluid şi celule filtrate se va reîntoarce în circulaţie. 

La nivelul tractului gastrointestinal, limfa are consistenţă lăptoasă. Când grăsimi¬ 
le sunt digerate în sistemul digestiv (Capitolul 18), produşii rezultaţi sunt acizii graşi, 
glicerolul şi alte componente. în timp ce alte molecule trec în capilare, grăsimile sunt 
reconstituite şi trec în vasele limfatice ale peretelui intestinal. Aceste vase limfatice sunt 
denumite capilare limfatice. Datorită compoziţiei bogate în lipide (grăsimi) şi deoarece 
acestea au o consistenţă lăptoasă, şi limfa va avea un aspect lăptos. 

O acumulare a lichidului interstiţial în spaţiile intercelulare se numeşte edem. Ede¬ 
mul apare dacă vasele limfatice sunt blocate, de exemplu într-o infecţie. Edemul apare şi 
dacă mişcarea sângelui în vene este încetinită sau dacă sângele se acumulează în vene. 
Trecerea proteinelor în spaţiile intercelulare, aşa cum se întâmplă în timpul inflamaţiei, 
este o altă cauză posibilă a edemului. Proteinele atrag apa din vase prin osmoză, iar apa 
contribuie la tumefiere. Tumefierea va dispărea pe măsură ce lichidul interstiţial acumu¬ 
lat este drenat de limfa. 


SISTEMUL IMUN 


Sistemul imun asigură rezistenţa specifică a organismului în timpul bolilor. Este alcătuit 
dintr-o serie de celule, factori chimici şi procese în care limfocitele răspund şi elimină 
agenţii străini sau substanţele denumite antigene. Eliminarea se face prin distrugerea 
antigendor, frecvent însoţită de apariţia unor molecule proteice specializate, numite an¬ 
ticorpi. 


DEZVOLTAREA SISTEMULUI IMUN 

Sistemul imun se dezvoltă în timpul lunii a treia după concepţie. în această perioadă 
a dezvoltării fetale, în măduva osoasă apar celule primitive numite celule stern (Ca¬ 
pitolul 14). Anumite celule stern formează precursorii sistemului imun, numiţi celule 
limfopoetice. 

Celulele limfopoetice urmează una dintre cele două posibilităţi de dezvoltare. Anu¬ 
mite celule limfopoetice trec prin timus, unde sunt maturate şi formează limfocitele T 
sau celulele T (iniţiala „T” provine de la timus). în cursul procesului de maturare lim¬ 
focitele achiziţionează (primesc) pe suprafaţa lor molecule de receptori. Limfocitele T 

migrează în circulaţie şi se acumulează în ţesuturi limfoide, precum splina, amigdalele şi 
nodulii limfatici, de unde controlează sistemul imun. 

Restul sistemului imun se dezvoltă de asemenea din celulele lim- 
fopoetice. Anumite celule devin limfocite B. La embrionii de pui, limfo- 
citele B sunt maturate în bursa lui Fabricius (de aici numele de limfocite 
B; iniţiala „B” provine de la bursă). 

Organele umane corespunzătoare bursei lui Fabricius sunt măduva 
osoasă, ficatul şi nodulii limfatici din tractul gastrointestinal (Figura 
16.6). în timpul formării, limfocitele B sintetizează anticorpi şi îi po¬ 
ziţionează pe suprafaţa membranelor lor celulare. Aceşti anticorpi vor 
funcţiona mai târziu ca receptori şi vor reacţiona cu substanţele străine în timpul răspun 
sului imun. 


DE REŢINUT 

Limfocitele T controlea¬ 
ză sistemul imun, care 
include şi limfocitele B; 
acestea din urmă sinteti¬ 
zează anticorpi. 

dau naştere celulelor limfopoetice, care pot urma două căi. Unele trec prin 
timus şi sunt modificate pentru a forma limfocitele T. Anumite limfocite T ma¬ 
ture se întorc în măduva osoasă şi participă la reacţia imună, însă majoritatea 
se acumulează în ţesuturile periferice. Alte celule limfopoetice sunt modifi¬ 
cate pentru a forma limfocitele B şi celulele „natural killer”. Limfocitele B 
migrează şi ele în ţesuturile periferice, unde se alătură limfocitelor T. Nodulii 
limfatici şi splina sunt principalele depozite de limfocite T şi B. 


Când sistemul imun devine funcţional, la aproximativ şase luni după naştere, limfoci¬ 
tele B şi limfocitele T îndeplinesc un rol central în organizarea şi funcţionarea sistemului 
imun. Prin poziţia strategică pe care o ocupă la nivelul nodulilor limfatici, dar şi în alte 
organe limfoide, limfocitele T şi B vin în contact cu microorganismele care populează 
sistemele corpului uman. 

ANTIGENELE 

Limfocitele B şi T pot fi stimulate de molecule specifice, numite antigene, care frecvent 
sunt componentele de suprafaţă ale microorganismelor. Un antigen este o substanţă, de 
obicei o proteină mare sau un polizaharid, care stimulează sistemul imun. Poate fi parte 
a unui virus, a flagelului bacterian, a unui spor de mucegai sau o substanţă chimică, de 
exemplu o macromoleculă citoplasmatică. Lista antigenelor este foarte variată şi include 
peste un milion de antigene posibile. 

în mod normal, proteinele şi polizaharidele proprii ale unei persoane, nu declanşează 
un răspuns imun, deoarece sunt recunoscute ca proprii organismului. Toate celulele 
organismului prezintă pe suprafaţă molecule proteice denumite CMH (Complex Major 
de Histocompatibilitate). Acestea sunt unice pentru un individ şi sunt recunoscute ca 
antigene proprii. Există două clase de molecule ale CMH. Moleculele CMH clasa I se 
găsesc pe suprafaţa tuturor celulelor organismului, în timp ce moleculele CMH clasa II, 
se găsesc doar la nivelul celulelor sistemului imun. înainte de naştere, orice celulă a sis¬ 
temului imun care ar putea ataca antigenele proprii ale CMH este distrusă. Rămân astfel 
doar acele celule ale sistemului imun, care sunt capabile să recunoască şi să atace anti¬ 
genele străine organismului, ştiind să diferenţieze antigenele proprii (ale CMH) de orice 
tip de antigene străine. Astfel, individul devine tolerant la antigenele proprii („seif’) şi va 
răspunde doar la antigenele interpretate ca non proprii sau „străine”. Blocarea celulelor 
sensibile la antigenele proprii trebuie să continue toată viaţa pentru ca toleranţa faţă de 
structurile proprii să se menţină. 

Antigenele pătrund în corp printr-o varietate de porţi de intrare, incluzând mici so¬ 
luţii de continuitate (discontinuităţi) în membrana mucoasei tractului respirator, soluţii 
de continuitate ale pielii, ca de exemplu în cazul unei răni. O astfel de leziune poate fi 
cauzată de muşcătura unui artropod (ţânţar, căpuşă, etc.). 


RĂSPUNSUL IMUN 


Sistemui imun ajunge ia maturitate ia un an după naştere şi continuă să funcţioneze până 
la moarte. Pentru a iniţia procesul imun, organismele sau moleculele străine sunt atacate 
de celulele fagocitare, care sunt, de exemplu, globulele albe specializate în înglobarea şi 
distrugerea materialelor străine. Cele mai importante celule fagocitare sunt însă macro- 
fagele, care sunt celule de talie mare şi formă neregulată (Tabelul 16.2). 

Macrofagele iniţiază răspunsul imun, prin înglobarea şi digerarea microorganismelor 
în procesul de fagocitoză. Ele au pe suprafaţa lor molecule ale CMH clasa I, ceea ce le 
identifică drept celule proprii organismului, dar şi molecule ale CMH clasa II. Antige¬ 
nele microorganismelor fagocitate vor fi legate de moleculele CMH clasa II, pentru a fi 
recunoscute de limfocite şi a le stimula să producă anticorpi. Macrofagele pleacă apoi 
spre vasele limfatice şi ţesutul limfoid. 

TABELUL 16.2 MACROFAGELE DIN DIFERITE ŢESUTURI 


Numele macrofagului 

Ţesutul 


Macrofag alveolar 

Plămâni 


Histiocit 

Ţesut conjunctiv 


Celulă Kupffer 

Ficat 


Microglie 

Ţesut nervos 


Osteoclast 

Os 


Celula din peretele sinusoidelor 

Splină 



Când macrofagul intră în nodului limfatic, întâlneşte un limfocit T, numit limfocit T 
helper (numit de asemenea celulă T4). Când cele două celule se întâlnesc, antigenele 
străine şi antigenele CMH de pe suprafaţa macrofagului reacţionează cu receptorii de pe 
suprafaţa limfocitului T helper. Această reacţie activează limfocitele T helper, care vor 
produce şi elibera o serie de proteine înalt reactive, numite limfokine. 

Limfokinele stimulează fie limfocitul B, fie limfocitul T, în funcţie de natura anti- 
genului care a iniţiat procesul. Prin urmare, în acest punct, sistemul imun se divide în 
cele două ramuri funcţionale principale. O ramură este dominată de limfocitele T, iar 
imunitatea care se dezvoltă este denumită imunitate mediată celular. A doua ramură 
este dominată de limfocitele B, iar imunitatea care se dezvoltă este denumită imunitate 
mediată prin anticorpi. 


IMUNITATEA MEDIATĂ CELULAR 


DE REŢINUT 

Moleculele CMH prezintă 
antigenele pentru a sti¬ 
mula specific limfocitele 
T şi B în cursul răspun¬ 
sului imun. 




Imunitatea mediată celular (IMC) este numită astfel deoarece apăra¬ 
rea realizată prin această ramură a sistemului imun implică o interacţiu¬ 
ne directă între celulele organismului şi microorganismele sau molecu¬ 
lele străine. Limfokinele eliberate de limfocitele T helper încep procesul 
de IMC prin stimularea multiplicării rapide a altor limfocite T, numite 
limfocite T citotoxice. Limfocitele T citotoxice intră în sistemul circu¬ 
lator şi caută celule care au antigene străine (Figura 16.7). 

Majoritatea celulelor infectate cu fungi, protozoare, anumite virusuri 
sau bacterii, nnt fi tinte ale limfrvfit£>1r>r t t t 

nează cu celulele infectate, recunoscând antigenele celulare ale CMH şi antigenele stră¬ 
ine. Ele recunosc şi celulele tumorale, pentru a le putea îndepărta din organism. Apoi 
atacă şi distrug celula, exercitând un „atac letal” asupra ei. 

Limfocitele T citotoxice sunt şi ele sursa altor limfokine. Secretate la locul unde este 
situat antigenul, limfokinele atrag noi macrofage la locul infecţiei, şi le stimulează să 
distrugă microorganismele. Când limfocitele T sunt activate, se multiplică şi formează 
clone. Acest proces este denumit selecţie clonală. Când cauza activării limfocitelor T a 
fost îndepărtată din organism, multiplele clone ale limfocitului original activat rămân în 
nodulii limfatici şi alte ţesuturi limfoide. Deoarece nu există doar un limfocit, ci multiple 


copii ale acestuia, la o nouă întâlnire cu aceleaşi molecule antigenice, aceste copii vor 
reacţiona rapid pentru a le îndepărta din organism. 

FIGURA 16.7 Activarea limfocitului T. în imunitatea mediată celular, antigenele reacţionează 
doar cu acele limfocite T care au receptori antigenici complementari. Reacţia 
cu alte limfocite T este exclusă. Odată activat, se dezvoltă un proces complex, 
cu formarea unei clone de limfocite T citotoxice. Aceste celule ajung la locul 
infecţiei şi reacţionează cu microorganismele. 

Un alt limfocit este celula „natural killer”. Această celulă atacă microorganisme 
şi celule infectate, dar este mai puţin specializată decât limfocitul T citotoxic. Celulele 
„natural killer” par să fie un mecanism primar de apărare al organismului împotriva ce¬ 
lulelor tumorale. 

Pentru ca procesul imun să nu fie hiper-reactiv şi să distrugă şi celule normale ale 
organismului, alte limfocite T intră în joc. Este vorba despre limfocitele T supresoare 
(cunoscute şi sub numele de celule T8). Limfocitele T supresoare scad activitatea limfo- 
citelor T citotoxice şi a celulelor „natural killer” şi încetinesc procesul imun, pe măsură 
ce stimulul antigenic diminuă. 

IMUNITATEA MEDIATĂ PRIN ANTICORPI 

A doua ramură a sistemului imun, imunitatea mediată prin anticorpi (IMA), depinde 
de activitatea limfocitelor B. Pe măsură ce macrofagul circulă printre diferitele tipuri de 
limfocite B, în ţesutul limfoid, el poate întâlni un anumit tip de limfocite care prezintă 
pe suprafaţă molecule de anticorpi complementare antigenelor sale. Legarea antigenului 
de moleculele de anticorpi, împreună cu intervenţia limfocitelor T helper, activează sau 
„angajează” limfocitele B (Figura 16.8). 

Odată angajate, limfocitele B încep să se dividă şi dau naştere unor clone celulare 
programate să producă anticorpi. Moleculele de anticorpi, specifice pentru antigen, sunt 
eliberate din limfocitele B cu o rată mai mare de 2000 pe secundă. în câteva ore, alte 
semnale biochimice convertesc multe din limfocitele B în plasmocite, un grup de celule 
care produc activ anticorpi. Antigenele care iniţiază aceste activităţi sunt în primul rând 
derivate din virusuri şi bacterii. Alte substanţe, cum ar fi proteinele din lapte, veninul de 
albină, molecule din alimente şi proteinele vegetale pot, de asemenea, stimula procesul 
printr-un tip special de reacţie imună, numită alergie. 

Antigen 

viral 


Virus cu 
antigene 


Macrofag 


Receptorul 
limfocitului T 


Plasmocit 


LimfocitT 

helper 


Limfocit B 
stimulat cu 
antigen -* 


Moleculele CMH clasa II de pe 
suprafaţa limfocitului B legate 
cu antigenul 

Receptorul limfocitului B 


Anticorpi 

secretaţi 


Moleculele 


FIGURA 16.8 Imunitatea mediată prin anticorpi, (a) La locul infecţiei, un virus este ingerat 
de un macrofag. (b) Macrofagul prezintă antigenele la suprafaţă, legate de 
moleculele CMH, şi iniţiază răspunsul imun. (c) Un limfocit T helper interac- 
ţionează cu macrofagul şi (d) cu un limfocit B. (e) Reacţia activează limfocitul 
B, şi îl transformă în plasmocit. Plasmocitul produce şi secretă anticorpi pentru 
reacţia imună. 


Moleculele de anticorpi sunt proteine. Anticorpii sunt de cinci tipuri, cunoscuţi ca 
IgG, IgM, IgA, IgD şi IgE. Cel mai frecvent anticorp este IgG. Este alcătuit din două 
lanţuri lungi şi două lanţuri scurte de aminoacizi (polipeptide). Molecula de anticorp are 
o zonă în balama, în care lanţurile devin divergente, iar molecula este frecvent descrisă 
sub forma literei Y (Figura 16.9). Un capăt al moleculei de anticorp, capătul variabil, 
este înalt specific pentru antigenul care a indus producerea sa. Din acest motiv, anticor¬ 
pul va interacţiona doar cu acesta. Sistemul imun are capacitatea de a produce un milion 
de tipuri diferite de anticorpi, câte unul pentru fiecare antigen diferit posibil. Astfel, 
anticorpii din ruieolă vor reacţiona numai cu virusul ruieolei. anticomii 

•> > .. J - 7 JT 

din varicelă vor reacţiona doar cu virusul varicelei, etc. 

Anticorpii circulă şi întâlnesc microorganismele ale căror antigene 
au stimulat producţia anticorpilor. Apoi se combină chimic cu molecule¬ 
le de antigen şi neutralizează microrganismele prin diferite mecanisme. 

De exemplu, unii anticorpi se leagă la suprafaţa virusurilor şi împiedică 
penetrarea virală în celule, prin acoperirea receptorilor specifici. Alţi an¬ 
ticorpi se combină cu antigenele de pe suprafaţa bacteriilor şi leagă bacteriile ca într-o 
plasă, astfel încât acestea devin uşor de fagocitat. Alţi anticorpi formează punţi între mi¬ 
croorganisme şi macrofage pentru a facilita fagocitoza, iar alţii iniţiază o serie de reacţii 
care distrug membranele microbiene. Reacţia antigen-anticorp are de obicei ca finalitate 
distrugerea microorganismului şi recuperarea după boală. 


DE REŢINUT 
Anticorpii leagă antige¬ 
nele pentru a le îndepăr¬ 
ta din organism. 

FIGURA 16.9 Anticorpii, (a) Structura moleculei de anticorp, cu cele patru lanţuri compo¬ 
nente. (b) Structurile celor cinci tipuri diferite de anticorpi, (c) Reacţia dintre 
moleculele de anticorpi şi antigenele de pe suprafaţa microorganismelor. Mole¬ 
culele de anticorpi leagă microorganismele şi favorizează fagocitoza. 


Fiind cel mai comun anticorp, IgG este strâns asociat cu rezistenţa specifică la boală, 
rezistenţă care se dezvoltă după ce sistemul imun a fost activat. 

Există cinci clase de anticorpi, cunoscuţi şi sub numele de imonoglobuline: IgG, IgM, 
IgA, IgD şi IgE (Tabelul 16.3). IgM este şi ea implicată în rezistenţa la boală. Această 
moleculă este alcătuită din 20 de lanţuri polipeptidice. Este primul anticorp ce apare 
în circulaţie după ce a avut loc infecţia şi este responsabil pentru prima interacţiune cu 
antigenele. IgA este alcătuită din opt lanţuri polipeptidice. Imunoglobulina interacţio- 
nează cu microorganismele de pe diferite suprafeţe: de-a lungul tracturilor respirator, 
gastrointestinal, şi a altor tracturi care comunică cu mediul extern. IgD funcţionează ca 
situs receptor pe limfocitele B, pentru stimularea activării acestora. IgE este produsă în 
timpul reacţiilor alergice. Ambele imunoglobuline, IgD şi IgE, conţin patru lanţuri de 
aminoacizi. 

In reacţiile alergice, IgE se fixează pe suprafaţa bazofilelor şi a mastocitelor şi facili¬ 
tează eliberarea histaminei, serotoninei, şi a altor substanţe fiziologic active. Aceste sub¬ 
stanţe induc contracţia musculaturii netede şi determină o respiraţie îngreunată, crampe 
abdominale, urticarie şi alte semne caracteristice ale alergiilor. 

TABELUL 16.3 CARACTERISTICILE CELOR CINCI TIPURI DE ANTICORPI 


Numele Procentul Localizare Greutate 


Numărul 


Traver- Funcţii 


anticor- anticor- 


în moleculară unităţilor sează 

organism (daltoni) din cele placen- 


patru 

lanţuri 


Sânge, 

limfă 

Sânge, 

limfă 

Secreţii, 

cavităţi 

Sânge, 

limfă 

Sânge, 

limfă 


900,000 


150,000 


400,000 


180,000 


200,000 


Component prin¬ 
cipal al răspunsu- 

lui primar _ 

Component prin¬ 
cipal al răspunsu- 

luisecundar _ 

Protecţia cavită¬ 
ţilor_ 

Receptor al lim- 
focitului B 
Rol în reacţiile 
alergice 

ÎNTREBĂRI RECAPITULATIVE 


SECŢIUNEA A—Identificaţi corect Uterele corespunzătoare nodulilor, vaselor 
limfatice şi a venelor asociate. 



noduli limfatici axilari 
noduli limfatici cervicali 
noduli limfatici iliaci 
noduli limfatici inghinali 
noduli limfatici intestinali 
vena subclaviculară stângă 
duetul limfatic drept 
vena subclaviculară dreaptă 
nodul limfatic submandibular 
duetul toracic 


FIGURA 16.10 

SECŢIUNEA B — Completare: Adăugaţi cuvântul sau cuvintele corecte care comple¬ 
tează fiecare dintre următoarele afirmaţii. 

1. Sistemul limfatic se formează în ţesuturi şi se extinde spre 

2. Stratul care căptuşeşte capilarele limfatice, asemănător cu cel din capilarele sangu¬ 
ine, este alcătuit din_ 

3. Cel mai mare vas limfatic al organismului este_. 

4. Duetul toracic îşi goleşte conţinutul într-o venă denumită __ 

5. Duetul toracic drenează partea stângă a capului şi toracelui şi întregul corp mai jos 

de_ . 

6. Valvele vaselor limfatice acţionează într-un mod similar cu valvele 

7. Limfa este filtrată în mase de ţesut numite_. 

8. Cele două tipuri principale de celule din nodulii limfatici sunt limfocitele T şi 

9. Vasele limfatice care intră în nodulii limfatici sunt denumite_. 

10. Extensiile capsulei nodulului limfatic intră în nodul şi îl separă în mici 

11. Celulele principale ale nodulilor limfatici sunt susţinute de ţesut conjunctiv repre¬ 
zentat de_ 

12. Celulele nodulilor limfatici sunt aranjate dens, în porţiunea externă a nodulului 

limfatic, numită_. 

13. Regiunea centrală a nodului limfatic este cunoscută ca_. 

14. în procesul răspunsului imun, nodulii limfatici servesc drept locaţii pentru produ¬ 
cerea de 


îs 


Tn tpaihirilp rrofiilut - *- A - Ij.: 

XXX yvaumiuv griului, 11UUU111 lillUClUCl SUlll UeiJLUIIllţl 


16. Nodulii limfatici localizaţi în axilă se numesc__. 

17. Nodulii limfatici pot fi găsiţi în fosa poplitee, care este localizată în spatele 

18. Agregatele de noduli limfatici localizate în spatele epiteliului ce căptuşeşte cavita¬ 
tea bucală sunt numite_. 

19. Una dintre amigdalele principale este localizată dedesubtul unui os denumit 


20. Nodulii de ţesut limfoid situaţi în peretele tractului intestinal sunt denumiţi 

21. Limfocitele T imature sunt modificate şi devin limfocite T mature într-un organ 

numit_. 

22. Timusul este localizat în organism în cavitatea numită_. 

23. Timusul este relativ mare în timpul dezvoltării_. 

24. Splina este localizată în porţiunea superioară a cavităţii numite_. 

25. Zona în care vasele mari de sânge intră şi pleacă din splină este numită 

26. Sângele intră în splină prin intermediul_. 

27. Splina este organul în care are loc distrucţia_. 

28. Limfa este alcătuită dintr-un lichid derivat din_. 

29. Limfa conţine substanţe incapabile să treacă în capilare, ca de exemplu 

30. Câteodată limfa are consistenţă lăptoasă, datorită prezenţei_. 

31. Vasele limfatice situate de-a lungul peretelui ileal şi jejunal sunt denumite 

32. Acumularea de lichid interstiţial în spaţiile dintre celule se numeşte_. 

33. Dezvoltarea sistemului imun începe la aproximativ trei luni după 

34. Limfocitele B sunt numite astfel deoarece sunt formate la embrionii de pui, într-un 

organ denumit bursa lui__. 

35. In timpul formării, limfocitele B achiziţionează pe suprafaţa membranară un nu¬ 
măr de receptori, constând în_. 

36. Acele substanţe capabile să stimuleze sistemul imun sunt denumite 

37. In mod normal, complexul major de histocompatibilitate (CMH) al unei per¬ 
soane nu stimulează sistemul imun, deoarece antigenele sunt interpretate ca 

38. Antigenele pot intra în circulaţie când penetrează pielea datorită muşcăturii unui 

39. Sistemul imun ajunge la maturitate în câţiva ani de la_. 

40. Pentru a iniţia un proces imun, organismele străine sunt ingerate de macrofage în 

cursul unui proces denumit_. 

41. Limfocitul T care participă la cele două procese imune principale este 

42. Procesul imun în care are loc interacţiunea directă dintre celulele organismului şi 

microorganisme este denumit_ 

43. Limfocitele T care interacţionează direct cu celulele infectate ale organismului 

sunt_. 

44. Substanţele secretate de limfocitele T care atrag macrofagele la locul unei infecţii 

sunt numite_. 

45. Limfocitele T care previn hiper-reactivitatea procesului imun sunt numite 


46. Anticorpii sunt produşi de celulele derivate din limfocitele B, denumite 

47. Macromolecula ce alcătuieşte moleculele de anticorpi este o_. 

48. Tipurile de anticorpi includ IgA, IgE, IgM, IgD şi _. 

49. Reacţia dintre molecula de anticorp şi cea de antigen se spune că este înalt 

50. Deoarece lanţurile polipeptidice ale moleculei de anticorp sunt divergente, mole¬ 
cula este frecvent descrisă în forma literei 


SECŢIUNEA C - întrebări cu răspuns la alegere: încercuiţi litera din dreptul varian¬ 
tei corecte din următoarele afirmaţii: 

1. Sistemul limfatic este alcătuit din următoarele componente, cu excepţia 

A. sângelui 

B. nodulilor limfatici 

C. vaselor limfatice 

D. limfei 


2 . 


Care din următoarele afirmaţii privind duetul toracic sunt adevărate? 

A. drenează întreg organsimul deasupra diafragmului 

B. îşi goleşte conţinutul în vena subciaviculară stângă 


r 

D. se formează în vasele din creier 


3. Capilarele limfatice seamănă cu capilarele sanguine deoarece acestea 

A. au aceeaşi permeabilitate ca şi capilarele sanguine 

B. duc la vena cavă 

C. sunt căptuşite de endoteliu 

D. au pereţi groşi 

4. Lichidul care trece prin vasele limfatice 

A. curge spre plămâni 

B. trece din vasele limfatice în artere 

C. intră în ventriculul stâng al inimii prin duetul toracic drept 

D. se mişcă într-o singură direcţie, spre inimă 

5. Limfocitele T şi limfocitele B sunt principalele celulele ale 

A. nodulilor limfatici 

B. vaselor limfatice 

C. glandei adrenale 

D. timusului 

6. Următoarele sunt funcţii importante ale nodulilor limfatici, cu excepţia 

A. servesc ca locuri de producere de anticorpi 

B. îndepărtează materialul străin fagocitat de macrofage 

C. sunt locurile unde antigenele stimulează sistemul imun 

D. au rol în producerea de neutrofile, eozinofile şi bazofile 

7. Nodulii limfatici pot fi localizaţi în ţesuturile din 

A. stomac şi creier 

B. regiunea inghinală şi gât 

C. ventricul şi atriu 

D. glanda tiroidă şi glanda adrenală 

8. Aglomerările de ţesut limfoid localizate în peretele tractului intestinal sunt denu¬ 
mite 

A. nodulii lui Hashimoto 

B. regiunea Graves 

C. nodulii DiGeorge 

D. plăcile Peyer 

9. în organismul uman, timusul este situat 

A. de-a lungul arterei femurale 

B. în trunchiul cerebral 

C. în mediastin, în porţiunea superioară a toracelui 

D. între vertebrele 19 şi 20 

10. Mişcarea lichidului prin vasele limfatice este asistată de 

A. presiunea din ventriculul drept 

B. presiunea muşchilor scheletici, ce se contractă 

C. mişcarea fagocitelor, ca de exemplu macrofagele 

D. mişcarea globulelor roşii 

11. Timusul este vizibil şi are dimensiunea cea mai mare 

A. în adolescenţă 

B. la adult 

C. la copil 

D. în stadiul fetal 

12. Următoarele sunt funcţii ale splinei, cu excepţia 

A. asigură un sistem de filtrare pentru sânge 

B. este locul unde globulele roşii sunt distruse 

C. este un rezervor de sânge 

D. este locul principal în care se formează leucocitele 

13. Care dintre următoarele descrie poziţia splinei în organismul uman? 

A. anterior de diafragm, în partea de jos a cavităţii toracice 

B. lateral de coloana vertebrală, de-a lungul peretelui toracic posterior 

C. în cavitatea pelviană 

D. în porţiunea superioară stângă a cavităţii abdominale 

14. Care dintre următoarele elemente nu se găsesc în limfa? 

A. globule roşii 

B. molecule proteice 

C. microorganisme 

D. macrofage 

15. Vasele limfatice bogate în grăsimi 

A. se găsesc doar în creier 

B. sunt cunoscute sub numele de capilare limfatice 

C. intră în atriul stâng al inimii 

D. se găsesc doar în splină 

16. Toate limfocitele sistemului imun se formează din 

A. celule ale nodului sinoatrial 

B. celule primitive din măduva osoasă 

C. celule primitive din timus 

D. celule localizate în principal în puntea trunchiului cerebral 

17. Limfocitele T sunt denumite astfel deoarece ele devin mature în 

A. glanda tiroidă 

B. ţesuturile toracice 

C. ţesuturi stimulate de nervul trigemen 

D. timus 

18. In timpul dezvoltării fetale, sistemul imun elimină limfocitele care prezintă anti¬ 
corpi împotriva antigeneior proprii, cunoscute şi sub numele de 

A. limfokine 

B. timozine 

C. moleculele ale CMH 

D. imunoglobuline 

19. Antigenele au următoarele caracteristici, cu excepţia 

A. pot fi substanţe celulare, de exemplu macromolecule 

B. pot fi alcătuite din proteine sau polizaharide 

C. lista antigeneior este foarte limitată 

D. stimulează sistemul imun 

20. Celulele care declanşează răspunsul imun, sunt celule fagocitare denumite 

A. eozinofile 

B. macrofage 

C. plasmocite 

D. antigene 

21. Activitatea limfocitelor T stimulează 

A. producerea de anticorpi de către plasmocite 

B. eliberarea antigenelor de către bacterii 

C. imunitatea mediată celular 

D. reacţia dintre moleculele de antigen şi anticorpi 

22. Limfokinele secretate de limfocitele T citotoxice intensifică activitatea 

A. globulelor roşii 

B. neuronilor 

C. macrofagelor 

D. limfocitelor B 

23. După ce reacţionează cu moleculele de antigen, limfocitele B 

A. părăsesc ţesutul limfoid şi se deplasează spre locul unde sunt situate antige- 
nele 

B. se transformă în globule roşii pentru a secreta toxine 

C. se transformă în macrofage pentru a putea fagocita 

D. se transformă în plasmocite pentru a secreta anticorpi 

24. Care dintre următoarele afirmaţii privind moleculele de anticorpi este falsă? 

A. există cinci tipuri diferite de molecule de anticorpi 

B. toate moleculele de anticorpi sunt alcătuite din polizaharide 

C. o moleculă de anticorp este adesea descrisă în formă de Y 

D. un capăt al unui anticorp este înalt specific pentru legarea antigenului 

25. Moleculele de anticorpi neutralizează microorganismele prin următoarele modali¬ 
tăţi, cu excepţia 

A. leagă bacteriile ca într-o plasă 

B. favorizează fagocitoza microorganismelor 

C. pun în mişcare o serie de reacţii, care distrug membranele microbiene 

D. deprivează microorganismele de oxigenul necesar metabolismului lor 


SECŢIUNEA D - Adevărat/Fals: La următoarele enunţuri marcaţi cu litera „A ” afir¬ 
maţia care este adevărată. Dacă este falsă, modificaţi cuvântul subliniat pentru a o 
transforma într-una adevărată. 

1. Ţesutul care căptuşeşte capilarele limfatice este alcătuit din muşchi neted . 

2. Cel mai mare vas limfatic din organism este vena cavă . 

3. înainte de a-şi elibera conţinutul în sistemul cardiovascular, duetul limfatic drept 
se uneşte cu vena subclaviculară dreaptă . 

4. Sistemul limfatic transportă fluide unidirecţional . 

5. Cele două tipuri principale de celule din nodulii limfatici sunt limfocitele T şi lim¬ 
focitele P. 


6. Vasele limfatice care intră în nodulii limfatici sunt denumite vase limfatice eferente. 

7. în nodului limfatic, limfocitele sunt dispuse dens în porţiunea externă a nodulului, 
denumită medulară . 

8. Nodulii limfatici reprezintă locul unde se produc an ti gene în organism. 

9. Nodulii limfatici inghinali sunt localizaţi la nivelul gâtului. 

10. Ţesutul limfoid situat în peretele tractului intestinal poartă denumirea de amigdale 
palatine. 

11. Timusul este organul în care se produc limfocitele B . 

12. Splina este localizată în porţiunea superioară a cavităţii abdominale supradiaffag- 
matic . 

13. Lichidul derivat din sânge care circulă prin vasele limfatice este denumit limfa . 

14. Câteodată limfa are o consistenţă lăptoasă datorită prezenţei proteinelor . 

15. Acumularea de lichid interstiţial în spaţiile dintre celule determină o condiţie de¬ 
numită edem . 

16. Sistemul imun începe să se dezvolte în timpul lunii a treia, după naştere . 

17. Locusurile receptorilor situaţi pe membrana limfocitului B sunt molecule de 
an ti gene . 

18. O moleculă de antigen este de obicei o proteină mare sau o moleculă de acid 
nucleic . 

19. Antigenele sunt molecule chimice interpretate de organism ca fiind proprii . 

20. Procesul imun începe cu fagocitoza organismelor străine, de către celule precum 
limfocitele . 

21. Imunitatea realizată de către limfocitele T este denumită imunitate mediată celular . 

22. După stimularea antigenică, limfocitele B devin celule fagocitare . care sunt res¬ 
ponsabile pentru producţia de anticorpi. 

23. Pentru a împiedica procesul imun să devină hiper-reactiv, organismul foloseşte 
limfocitele T helper . să încetinească procesul. 

24. Toate moleculele de anticorpi sunt alcătuite din carbohidraţi . 

25. Sistemul imun are capacitatea de a produce o duzină de tipuri diferite de anticorpi. 

SECŢIUNEA E - Studiu de caz 

Lola prezintă o umflătură pe partea posterioară a gâtului. Ea spune că a găsit o căpuşă 
agăţată în păr, deasupra locului respectiv, cu o săptămână în urmă. Căpuşele injectează 
atunci când muşcă, un lichid ce conţine substanţe anticoagulante, pentru a le permite să 
aspire sânge. Ce este umflătura din spatele gâtului Lolei? De ce a apărut mai jos de locul 
unde a fost găsită căpuşa? 

RĂSPUNSURI 


SECŢIUNEA A 
Figura 16.10 

2. b 7. c 

3. j 8- d 

4. f 9. a 

5. e 10. i 


SECŢIUNEA B - Completare 

SECŢIUNEA C - întrebări cu răspunsuri la alegere 


1 . 

A 

6. 

D 

11. 

D 

16. 

B 

21. 

C 

2. 

B 

7. 

B 

12. 

D 

17. 

D 

22. 

C 

3. 

C 

8. 

D 

13. 

D 

18. 

C 

23. 

D 

4. 

D 

9. 

C 

14. 

A 

19. 

C 

24. 

B 

5. 

A 

10. 

B 

15. 

B 

20. 

B 

25. 

D 


SECŢIUNEA D - Adevărat/Fals 

1. endoteliu 

2. duetul toracic 

3. A 

4. A 

5. limfocitele B 

6. aferente 

7. cortex/ corticală 

8. anticorpi 

9. cervicali 

10. plăci Peyer 

11. limfocitele T 

12. subdiafragmatic 

13. A 


14. grăsimilor 

15. A 

16. concepţie 

17. anticorpi 

18. polizaharid 

19. străine/non-proprii 

20. macrofagele 

21. A 

22. plasmocitare 

23. supresoare 

24. proteine 

25. un milion 


SECŢIUNEA E - Studiu de caz 

Tumefierea din regiunea posterioară a gâtului Lolei este un nodul limfatic cervical mărit, 
unde limfocitele reacţionează la prezenţa căpuşei şi la fluidele injectate de aceasta în 
momentul în care se hrăneşte cu sânge. Lichidul limfatic se drenează spre torace, aşadar 
nodului limfatic mărit, situat sub locul muşcăturii de căpuşă, se află pe traseul curgerii 
limfei. 

CUPRINSUL CAPITOLULUI 


Sistemul respirator 


CE VEŢI ÎNVĂŢA 

r r 

Acest capitol prezintă anatomia şi fiziologia sistemului respirator. Parcurgând acest ca¬ 
pitol, veţi învăţa să: 

• deosebiţi structurile anatomice ale sistemului respirator; 

• sintetizaţi funcţiile faringelui şi ale laringelui; 

• descrieţi arborele respirator şi să diferenţiaţi diferitele sale părţi componente; 

• identificaţi elementele anatomice ale plămânilor, inclusiv vascularizaţia acestora; 

• deosebiţi foiţele pleurale şi să identificaţi funcţiile acestora; 

• caracterizaţi componentele respiraţiei; 

• caracterizaţi mecanica respiratorie şi inter-relaţia volum/presiune din cavitatea 
toracică; 

• identificaţi mecanismele de reglare ale respiraţiei; 

• rezumaţi transportul şi schimbul de gaze; 

• anlioflti r.lînnstintplp rtnhnnrli'tf» într-iin cfii/Tin rle 

Sistemul respirator are rol în asigurarea schimbului de oxigen şi dioxid de carbon între 
celulele corpului şi mediul extern. Aceste procese sunt denumite împreună respiraţie. 
Sistemul circulator transportă oxigen şi dioxid de carbon între celulele corpului şi sis¬ 
temul respirator, unde are loc schimbul de gaze. Sistemul respirator conţine un sistem 
de tuburi ramificate care formează căile aeriene, porţiunea de conducere a sistemului 
respirator. Cele mai mici ramuri ale acestor tuburi se termină în grupuri microscopice 
de săculeţi aerieni numiţi alveole, care constituie porţiunea respiratorie a sistemului res¬ 
pirator. Căile aeriene care transportă aer în şi din alveole includ, în ordine descenden¬ 
tă, cavităţile nazale, faringele, laringele, traheea, bronhiile şi bronhiolele (Figura 17.1). 
Alveolele, bronhiile şi bronhiolele sunt organizate în doi plămâni pereche, înconjuraţi 
de o membrană dublu stratificată (cu 2 foiţe). Schimbul de gaze are loc în alveole, care 
asigură o suprafaţă mare de schimb. Aceşti săculeţi sunt formaţi din membrane subţiri, 
acoperite de reţeaua capilară extinsă a circulaţiei pulmonare. Sângele bogat în dioxid de 
carbon şi sărac în oxigen pătrunde în plămâni din arterele pulmonare. Sângele care pă¬ 
răseşte plămânii prin venele pulmonare are o concentraţie scăzută în dioxid de carbon şi 
bogată în oxigen. Schimbul de gaze are loc prin difuziune, rezultatul acestui proces fiind 
schimbul dioxidului de carbon din sânge cu oxigenul din alveole. 


ANATOMIA SISTEMULUI RESPIRATOR 


Sistemul respirator este alcătuit din numeroase organe, având funcţia de a transporta 
aerul în şi din plămâni. 


NASUL SI CAVITĂŢILE NAZALE 

r gr 

Nasul reprezintă calea normală de intrare a aerului în sistemul respirator. Aerul poate 
intra în sistem şi prin gură, deoarece aceasta se întâlneşte cu cavităţile nazale în regiunea 
posterioară a cavităţii bucale, numită faringe. Faringele este o cale comună atât pentru 
SiSiemiu reSpiFâiOr, Cât Şi pcutui Sistemul uigcStiV. PorţiUIicâ cXÎcriOârâ â îîESuliii calc 
compusă din cartilaj şi piele. Porţiunile interne, denumite cavităţi nazale, sunt căptuşite 
cu o mucoasă. Deschiderile cavităţilor nazale către mediul extern poartă denumirea de 
narine externe, sau nări. 

Septul nazal împarte medial cavitatea nazală. în continuare, aceasta se subdivide şi 
formează căile aeriene prin intermediul unor extensii osoase, cunoscute sub numele de 
cornete nazale superioare, mijlocii şi inferioare (Figura 17.2). în cavităţile nazale se 
deschid o serie de spaţii goale, numite sinusuri, care se extind spre osul frontal, sfenoid, 
etmoid şi maxilar. Cometele şi sinusurile sunt porţiuni în care aerul este încălzit şi viteza 
sa este încetinită, pentru a permite particulelor să precipite şi să apară senzaţiile olfacti¬ 
ve. Mucoasa sinusurilor este în continuitate cu mucoasa cavităţii nazale. 

FIGURA 17.1 Organele şi structurile sistemului respirator uman aşa cum sunt poziţionate 
în cavitatea toracică. O secţiune prin plămân este mărită pentru a prezenta 
detaliile mai multor alveole, săculeţi microscopici aerieni utilizaţi în schimbul 
de gaze. 


Cavitatea nazală este asociată şi cu simţul mirosului, cunoscut sub numele de simţ 
olfactiv (Capitolul 12). O parte a mucoasei nazale de la nivelul peretelui superior al 
cavităţilor nazale formează regiunea olfactivă. Celulele din această regiune detectează 
diverse tinuri de molecule si trimit imnillsnri către creier rvrin npnrii nlfaetiT/i C' 

interpretează aceste impulsuri ca mirosuri. 

Nasul este adaptat pentru încălzirea, umidificarea şi filtrarea aerului. Vasele de sânge 
de la nivelul mucoasei nazale încălzesc aerul rece. Mucusul secretat de mucoasa nazală 
adaugă umiditate aerului uscat, în timp ce captează particulele fine de praf şi microorga¬ 
nismele. Celulele ciliate ale mucoasei transportă apoi mucusul contaminat în gât, unde 
este înghiţit. 

Inflamaţia membranelor mucoase se numeşte rinită. Inflamaţiile de natură alergică 
ce apar în fosele nazale poartă numele de rinite alergice. Factori precum polenul, pene¬ 
le, acarienii şi părul de animale pot provoca aceste afecţiuni. O formă de rinită alergică 
cauzată de polen este cunoscută sub numele de febra fânului. 

FIGURA 17.2 Structurile nasului uman, după îndepărtarea septului nazal. Se pot observa 

cometele şi sinusurile osului frontal şi ale sfenoidului. Este ilustrată de aseme¬ 
nea şi deschiderea trompei lui Eustache. 


FARINGELE 


Faringele este cunoscut şi sub denumirea de gâtlej. Este o regiune ce se extinde de la 
nivelul cavităţilor nazale până la nivelul laringelui. Porţiunea faringelui aflată imediat 
posterior de cavităţile nazale şi deasupra vălului palatin este denumită nazofaringe. 
Inferior de nazofaringe se află orofaringele, unde se întâlnesc căile digestive şi căi¬ 
le respiratorii în partea posterioară a cavităţii bucale. Urmează apoi laringofaringele, 
care se află deasupra laringelui. 

Două structuri numite trompele lui Eustache pornesc de la urechea medie şi se des¬ 
chid în pereţii laterali ai nazofaringelui. Trompele lui Eustache au rolul de a egaliza pre¬ 
siunea aerului între nazofaringe şi urechea medie. Infecţiile urechii medii sunt cauzate, 
de multe ori, de microorganismele care pătrund în trompa lui Eustache din nazofaringe. 

Pe peretele posterior al nazofaringelui, în regiunea medială, se află o masă de ţesut 
limfatic numită amiodala farineiană ("Fisura 17.3L Amisdala Droteiează sistemul res- 

pirator, prin producerea de limfocite adecvate, care induc imunitate faţă de agenţii in- 
fecţioşi captaţi din aer (Capitolul 16). Când este tumefiată, aceasta poartă denumirea de 
vegetaţii adenoide. Vegetaţiile adenoide pot împiedica trecerea aerului. 

Masele ovale de ţesut limfatic situate pe partea laterală a faringelui, din 
spatele gurii, sunt numite amigdale palatine. Funcţia lor este similară 
cu cea a amigdalelor faringiene. Amigdalita este o inflamaţie a amig- 
dalelor palatine. 

Faringele este o cale de trecere comună pentru sistemul digestiv şi 
respirator. La capătul său distal, faringele se ramifică în două tuburi: 
esofagul, care se continuă cu stomacul, şi laringele, care se continuă cu 
plămânii. 


DE REŢINUT 
Posterior faţă de 
cavitatea nazală se află 
nazofaringeie. Posterior 
de cavitatea bucală 
este situat orofaringele. 
Inferior orofaringelui şi 
superior laringelui este 
laringofaringele. 

FIGURA 17.3 Secţiune sagitală la nivelul capului şi gâtului ce prezintă organe ale tractului 
respirator în raport cu alte organe din această regiune. Observaţi structurile 
nasului, ale palatului moale şi ale palatului dur, şi cele trei regiuni ale faringe- 
lui. Este indicată poziţia esofagului faţă de trahee. Amigdalele sunt ilustrate în 
poziţia lor anatomică. 


LARINGELE 

Laringele este o structură cartilaginoasă ce uneşte faringele şi traheea la nivelul ver¬ 
tebrelor cervicale. Acesta este compus din ţesut conjunctiv care conţine nouă structuri 
cartilaginoase aranjate în mod similar unei cutii. Cel mai mare cartilaj este cartilajul 
tiroid, cunoscut şi sub numele de „mărul lui Adam”. Cartilajul tiroid este vizibil în par¬ 
tea ventrală a gâtului şi este mai pronunţat la bărbaţi decât la femei. 

Un alt cartilaj important este cartilajul cricoid, care seamănă cu un inel cu pecete şi 
leagă laringele şi traheea. Un al treilea cartilaj este cartilajul epiglotic, sau epiglota, un 
„capac în formă de frunză, situat la intrarea în laringe. Funcţia epiglotei este de a opri 
trecerea alimentelor sau a lichidelor din esofag în tractul respirator. Deschiderea laringe- 
lui este denumită glotă. 

Laringele este o cale de trecere pentru aer, având, de asemenea, funcţia de a produce 
sunetele (Tabelul 17.1). Din pereţii laterali ai laringelui se formează două seturi de fal¬ 
duri (cute) membranoase groase. Aceste cute de ţesut sunt denumite corzi vocale. Când 
aerul este expirat din plămâni, corzile vocale vibrează şi produc sunete, care pot fi trans- 

formate în cuvinte de către muşchii gâtului, buze, limbă şi obraji. Lungimea corzilor 
vocale determină tonalitatea. Femeile şi copiii au corzile vocale mai scurte, aşadar ei au 
voci cu o tonalitate mai ridicată. 


TABEL 17.1 ORGANELE SISTEMULUI RESPIRATOR UMAN 


Structură 

Descriere 

Funcţii 

Cavitatea 

nazală 

Spaţiu gol în interiorul nasului 

Conduce aerul în faringe; filtre membranoa¬ 
se; mucoase cu rol de încălzire şi umidificare 
a aerului 

Sinusurile 

Spaţii goale situate în oasele 
craniului 

Reduc greutatea craniului; servesc drept 
camere de rezonanţă; spaţii de condiţionare 
a aerului 

Laringele 

Extindere în partea superioară 
a traheei 

Cale de trecere pentru aer; adăposteşte 
corzile vocale 

Traheea 

Tub care leagă laringele de 
arborele bronşic 

Cale de trecere a aerului, tapetată de mu¬ 
coasă; filtrează aerul 

Arborele 

bronşic 

Căi ramificate de la trahee la 
alveole 

Conduc aerul de la trahee la alveole; tapeta¬ 
te de mucoasă ce filtrează aerul 

Plămânii 

Organe moi, în formă de con, 
ce ocupă cea mai mare parte 
a cavităţii toracice 

Cuprind căile aeriene, alveolele, vasele de 
sânge şi alte ţesuturi ale tractului respirator 
inferior; schimbul de gaze în alveole 


TRAHEEA, BRONHIILE Şl BRONHIOLELE 

Laringele se continuă cu un tub semirigid numit trahee. Traheea are o lungime de apro¬ 
ximativ 10-12 centimetri şi este situată la nivelul liniei mediane a gâtului. Ea este susţi¬ 
nută şi menţinută deschisă prin intermediul unor inele cartilaginoase în forma literei „C”, 
aşezate unul peste celălalt, şi deschise în porţiunea posterioară. Zona dintre cartilajele 
adiacente şi cea dintre capetele inelelor cartilajelor conţine ţesut conjunctiv şi ţesut mus¬ 
cular neted. Traheea asigură o cale de intrare şi ieşire a aerului. Celulele ciliate care căp¬ 
tuşesc traheea filtrează aerul înainte ca acesta să intre în bronhii şi împinge particulele 
captate (prinse) în mucus spre faringe, pentru a fi înghiţite. Traheea se ramifică în două 
bronhii primare, care au aceeaşi structură ca a traheei. Bronhia dreaptă este mai mare şi 
are o poziţie mai verticală comparativ cu bronhia stângă (Figura 17.4). 

Bronhiile devin din ce în ce mai mici pe măsură ce pătrund în plămâni, diametrul 
lor fiind redus în cele din urmă până la aproximativ un milimetru. La acest nivel nu mai 
există cartilaj în bronhii, ele devenind bronhiole. Peretele bronhiolelor este alcătuit din 
muşchi netezi, susţinuţi de ţesut conjunctiv. Ele continuă să se ramifice până când se 
formează cele mai mici pasaje de aer, numite bronhiole terminale. Ramificarea traheei, 
bronhiilor şi a bronhiolelor dă naştere în plămâni unor căi de transport ramificate, numite 
arbore bronşic. Bronhiolele terminale se extind în alveole. 

Inflamaţia arborelui bronşic poartă denumirea de bronşită. O altă afecţiune a arbo¬ 
relui bronşic este astmul. Astmul se caracterizează prin episoade periodice de respiraţie 
îngreunată şi şuierătoare (wheezing). Este cauzat de spasmul muşchilor netezi, provocat 
de obicei de către alergeni din mediul înconjurător. 






